
IVled foreliggende 3. bind er det mål nået, som jeg fra først 
af havde sat mig, nemlig at fere fremstillingen af den gamle norske 
og islandske litteratur ned til omtrent 1450. Når dette bind er blevet 
så lille i sammenligning med de to første, er grunden den, at en del 
af det stof, jeg først havde trot vilde dér være at behandle, har 
måttet udgå som formentlig faldende udenfor den fastsatte tids- 
grænse. Det efi' hovedmassen af det i y^ Digtningen på Island i det 
lo. og 16, årh,<^ behandlede stof det her gælder, bortset fra den 
ældste række af rimur og nogle religiøse digte. Oprindelig havde jeg 
trot, at også en god del af de der behandlede religiøse digte var ældre 
end 1450, men en nojagtig undersøgelse af det hele materiale har 
bibragt mig den overbevisning, at alle de helgendigte og religiøse 
sange, der ikke er forfattede i et af de gamle versemål (drotkvædet, 
hrynhent er de vigtigste), er yngre; heraf følger der naturligvis ikke, 
at alle de i droikvædet, hrynhent osv, skulde være ældre. Man blev 
langt ned i tiden også ved med at digte sådanne kvad, men den 
efterklassiske tone, versemål og sprog er her sikre vejledere. Hele 
denne digtning er nu ingenlunde uinteressant, men den står den 
nyere islandske langt nærmere end den gamle. Tiden fra omkr, 
1450 til den islandske reformation (ved 1550) er et afgjort overgangs- 
tidsrum, der måtte behandles som noget for sig. Hvad de såkaldte 
ældre (ældste) rimer angår, har ikke få af dem også måttet udgå 
som tilhørende netop dette sidstnævnte tidsrum. 

Med hensyn til behandlingen af det således indskrænkede stof 
har jeg intet at bemærke udover, hvad der forud er anført og hvad 
der fremgår af sig selv af fremstillingen. Jeg har anvendt den selv- 



samme kritiske metode, og det har, som jeg håber man vil indramme, 
vist sig, at den samme kritik som for også her har været nød- 
vendig og ført til resultater, om hvis 7'igtigJied jeg føler mig over- 
bevist, — Det har tillige vist sig, at Islændernes litterære fremgangs- 
måde hele tiden har været den samme, ligesom deres litterære inter- 
esser var uforanderlige. I denne vforandrrlighed ligger denne på 
sin vis enestående litteraturs store styrke og svaghed på engang. 
Men dette behøver ikke her nogen indere påvisning. 

Når jeg nu ser tilbage over hele værket, er det mig selv persmi- 
lig en tilfredsstillelse at udtale, at jeg, med hensyn til den der frem- 
trædende helheds-opfattelse samt opfattelsen af de enkelte værker, 
digte og personer, nu ikke kuyide ønske noget egenlig anderledes; på 
ganske underordnede pnnkter vilde jeg måske nu anvende noget for- 
skellig formideri)ig. Særlig vil jeg med hensyn til de afsnit, der 
især har vakt modsigelse, — nemlig afsnittet om Eddadigtenes hjem 
og de ældste (norske) skjaldekvads ægthed — . fremhæve, at jeg 
hverken liar kunnet indse rigtigheden af min landsmand, rektor dr. 
B. M. Olsens forsøg på at gore Eddadigtene til islandske frem- 
bringelser, eller prof , dr. S. Bugges forsøg på at bevise, at de er 
oprundne i de vestlige norske kolonier, samt at de ældste skjalde- 
kvad skulde være yngre end traditionen vil. Om alt dette kan jeg 
her nojes med at henvise til de polemiske afhandlinger mellem de 
7iævnte lærde og mig. De af dem fremsatte meninge?' har imidlertid 
ført til, at jeg atter og atter har måttet tage sagen under overvejelse, 
undersøge modgrundene, hvorved jeg har måttet tage mere liensyn 
til forskellige enkeltheder, jeg for enten ikke havde lagt nogen videre 
vægt på eller helt overset. Jeg har derfor ■- uagtet jeg ikke på noget 
væsenligt punkt har kunnet slutte mig til mine kritikeres opfattelse — 
kun grund til at være takyiemmelig for de fremsatte indvendinger 
og afvigeMe meninger. Fortsatte studier af alle herhenhørende 
sporgsmål vil forhåbenlig engang bringe klarhed. 

Uagtet jeg kritisk har undersøgt hvert enkelt digt^ hvert enkelt 
værk på en og samme måde, føler jeg, at der er mange tilfælde, 
hvor en monografisk midersøgelse endnu ikke alene er ønskelig, m.en 
nødvendig. Således, for blot at nævne et eksempel, trænger Njåla 
eiuinu til en alsidig^ sagkyndig og lidenskabsløs kritisk behaMling. 
Men især gælder dette sådanne værker, der endnu ikke er udgivne 
på den tilborlige måde, f. ex. fornaldarsagaer og rimer. Men det er 



dog ikke afvejen at fremhæve, at en sådan monografisk behandling 
må hvile på et alsidigt grundlag, først og fremmest på et solidt 
kendskab til den gamle litteraturs historiske udvikling og den litter- 
ære virksomheds forskellige trin og fremgangsmåde. I den sidste 
henseende håber jeg at min bog giver holdbare bidrag. 

Når jeg nu afslutter et arbejde som dette^ der i så mange år 
har været mig en kilde til et rigt åndeligt liv og til megen personlig 
glæde, mange gange også forhundet med storre eller mindre vanskelig- 
heder, som jeg ganske sikkert langtfra altid har overvundet, vU jeg til 
slutning gentage min dybtfølte tak til dem, der på en eller anden måde 
har stået mig bi og som jeg for har nævnet^ men især vil jeg byinge 
Direktionen for Carlsbergfondet min varmeste tak for den under- 
støttelse, den fra først til sidst har ydet mig og, som jeg for har 
tidtalt, uden hvilken bogen sikkert hverken var bleven skreven eller 
trykt. 

De7ine sidste del ledsages af et fællesregister^ hvori alle navn- 
givne skjalde og forfattere, samt de fleste af de anonyme digte med 
særskilte navne findes optagne, 

København^ i december 1901, 

Finrmr Jonsson. 

et tidsrum, der her skal behandles, danner den islandske 
oldtids afslutning, idet det samtidig indeholder overgangen til den 
følgende tid. Egenlig kunde denne overgangstid rettelig regnes lige 
ned til reformationen eller til omkr. 1550. Der er dog bestemt for- 
skel på tiden omkr. 1400 og tiden ved 1500. Både i sprog og 
tildels i de litterære frembringelsers art er der forskel. Til 
ind i det 15. årh. bevarer sproget sin oldkarakter m. h. t. stavelsers 
tidsmål, men omkr. 1450 begynder dette forhold at vakle og i løbet 
af det følgende halve århundred fuldbyrdes overgangen til det senere 
(nyislandske) aksentuationssystem, ligesom sproget gennemgående 
får en mere moderne form og tone. En mængde fremmede — mest 
latinske — ord optages omkr. 1300 og i den nærmest følgende tid, 
{formera, dispensera osv.), men brugen af sådanne ord tilhører 
vistnok udelukkende de lærde (gejstlige) forfattere; for det menige 
folk var de snarest ukendte, ihvert fald næppe benyttede i almin- 
delig tale. Derimod er der i det 14. årh. og i tiden derefter indkom- 
met i sproget en betydelig mængde fremmedord af en anden art og 
oprindelse, nemlig danske og lavtyske udtryk; disse ord har 
hurtig fået en ganske anden udbredelse end hine; de er optagne i 
det almindelige talesprog, hvilket klart fremgår af den omstændig- 
hed, at de så hyppig findes i rimerne, der er digtede for menig- 
mand og sikkert i mange — om ikke de fleste — tilfælde af ikke- 
gejstlige forfattere. Uagtet sproget i det 14. årh. endnu kan siges 
at være rent og antikt og forholdsvis lidet ændret, har det dog en 
noget anden tone end tidligere. Den egenlige klassiske sagatone er 
III. 1 



det forbi med. Sætningsforbindelsen og konstruktioner er forskellige ; 
særlig mærkes der en unaturlig jagen efter stavrimende ordforbindel- 
ser (f. ex. i Arngrims GuSmundarsaga), hvorved stilen bliver af- 
fektert og søgt. 

Hvad de litterære originale frembringelser angår, har vi, bort- 
set fra ganske enkelte sagaværker (samt annaler) og yngre romaner, 
overhovedet kun med digte at gore, der er affattede i de gamle 
versemål, mest drotkvædet og hrynhent, samt de såkaldte rimer. 
Det er først efter c. 1450, at vi finder andre og nyere versemål be- 
nyttede, der hidrører fra middelalderlige latinske digte (hymner og 
lign.). Selv om nogle af disse digte skulde være ældre end c. 1450, 
må de behandles sammen med alle de andre ; hovedmassen er uden 
tvivl yngre. I Lopts Håttalykill findes ingen af disse senere vers- 
arter, hvilket dog ikke er af afgorende betydning, da forfatteren 
her har kunnet føle sig bunden af ældre forbilleder. 

Når det erindres, at den originale sagaskrivning så at sige er 
afsluttet, at fyrstedigtningen er forstummet, at en ny digtart (rimer) 
opstår, er det klart, uagtet læselysten er lige så stor som for og 
afskrivningsvirksomheden mindst lige så almindelig, at dette tids- 
rums åndelige fysiognomi er og må være forskelligt fra det fore- 
gåendes. Denne forskel hænger tildels sammen med de his tor i- 
s ke tilstande. 

Landets historie har nu et temlig forandret udseende. Det 
gamle alting med de talrige forsamlinger af mænd og kvinder fra 
landets forskelligste egne var det engang for alle forbi med^). Det 
gamle selvstyre var forsvundet. Man fik hurtig følgerne af at have 
underkastet sig den norske konge at mærke. Man domte endnu 
ganske vist på altinget som i gamle dage, men lovene var andre 
og dommerinstitutionen ændret. Lovgivningsmagten var i virkelig- 
heden borte, netop det, som var udtrykket for det virkelige selv- 
styre. Jonsbogen var en tålelig lov, men der gaves ingen retterbod 
uden at »kongen gav den«. Alt loven vedrørende, alt under den 
øverste styrelse henhørende for ikke at tale om alt hvad der be- 
rørte gejstligheden (stridigheder med den), henvistes til den norske 
konges og den norske ærkebiskops afgorelse. Kongen satte visse 

*) I Isl. ann. s. 389 hedder det, at der i året 1304 oprettedes herredsting i Nord- 
lands- og Vestlandsfjærdingen, to i hver, men der vides intet om dem eller 
deres betydning. 



mænd til at styre landet, d. v. s. modtage skat og skyld, og være 
kongens ombudsmænd i et og alt. Allerede i det 14. årh. kaldtes 
de hirdstyrere ^), og de fremtræder som etslags forpagtere af landet. 
De fleste biskopper var Nordmænd. Den norske indflydelse måtte 
som følge heraf blive overvejende, og det var den hele det 14. 
årh. igennem. I 1380 forenedes Norge — og dermed Island — 
med Danmark, men nogen særlig dansk indflydelse mærkedes ikke 
straks og ikke for end ind i det 15. årh. Der måtte nødvendigvis 
gå nogen tid, inden man mærkede den politiske forbindelse med 
Danmark. Endnu så sent som ved år 1400 træffer vi Islændere som 
betrode mænd hos norske stormænd 2) som hin Erlend Filippus- 
son (omkr. 1400), om hvem det hedder, at »han trode bedre is- 
landske mænd end norske, og han havde dem stadig i sin tjæneste«. 
Heraf ses tillige, at Islænderne endnu må have rejst udenlands i et 
ikke så ganske ubetydeligt antal, uagtet de ikke havde egne skibe 
at gore rejser på. 

I Utterær henseende har denne stadige forbindelse ikke haft 
nogen ringe betydning. Norske bøger bragtes stadig til Island (f. 
ex. Hakon Magnussons bibeloversættelse, se II, 990), for så vidt 
som der kunde være tale om sådanne. Men i en langt hojere grad 
bragtes islandske bøger til Norge; her blev de tillige afskrevne for 
norske stormænd både af Nordmænd og Islændere (fra en Islæn- 
der stammer codex Frisianus af Heimskr.). Nogen ny, selvstændig 
produktion førte dette litterære samkvem dog ikke til hverken det 
ene eller det andet sted. 

Landets befolkning var endnu særdeles kraftig og handledygtig ; 
der optræder endnu stolte og retsbevidste hovdinger, og lejligheds- 
vis tog man ikke i betænkning at træde endogså skarpt op imod 
den udenlandske magt. Således indgår »almuen« (alpijda) i Nord- 
landsfjærdingen 1347 ligefrem en politisk sammensværgelse imod 
biskoppen og hans fordringer^). En af kongens hirdstyrere, Smi3r 
Andrésson, gjorde sig hurtig forhadt ved sin voldelige færd og lod 
henrette en mand uden lov og dom. Da han så (1361) opholdt sig 
på gården Grund i ØQorden, samlede bønderne sig og slog ham 
ihjæl. Først 11 år senere kom der forlig i stand i anledning af 



^) Se herom Jén Halldorssons afhandling i Safn til sogu Isl. II. 

2) Isl. ann. s. 289. 

3) Isl. ann. 213. 403. 

drabet. Samme år omtales en kamp på altinget. Alt dette viser, 
at man i det 14. årh. ikke lod sig uden videre byde alt. Og det 
samme gælder også for det 15. årh. s første halvdel. Også da træf- 
fer man på store hovdinger og selvstændige handlinger, der viser 
ulyst til at tåle voldsfærd. Således blev den tyranniske biskop J6n 
Gerriksson i Skalholt i året 1433 taget af dage med sine svende. 
Hovedmanden derved var en Nordlænding. 

Af store og rige hovdinger i dette tidsrum kan nævnes Gissurr 
galle (d. 1370), dennes sonneson Jon Håkonarson (d. 1398), Loptr 
Guttormsson, digteren (d. 1433), Bjorn Einarsson, jorsalfareren (d. 
1415), dennes datterson Bjorn d. rige (d. 1467) osv. Flere af disse 
stormænd er nær knyttede til litteraturen dels selv som forfattere, 
dels som de, der har foranlediget og bekostet udarbejdelsen af 
monumentale håndskrifter, som den nævnte J6n, der bekostede den 
mægtige Flatøbog m. m., dels endelig som de, der underholdt dig- 
tere (rimedigtere) i egenskab af etslags maitres des plaisirs (Bjorn 
jorsalfar). Dette har sikkert været ret almindeligt, som det synes 
især på nord- og vestlandet. Store, velhavende gårde var der endnu 
rundt omkring; lejlighedsvis udfoldedes der stor pragt; der afhold- 
tes store gilder og prægtige bryllupper, der varede i mange dage. 
Landets erhværvskilder til søs og til lands udnyttedes endnu med 
kraft og dygtighed som tilforn; ja endnu var kornavlen ikke helt 
holdt op; i Isl. ann. (s. 206) bemærkes der ved år 1331, at der 
dengang »var uår m. h. t. korn«, hvilket tydeligviser, at kornavlen 
ikke var så ganske ringe endda. 

Handelen på Island var ganske vist helt og holdent i frem- 
medes hænder, men den var hele tiden ret livlig, og der kom 
stadig en hel del skibe til landet; der tales oftere om, at der var 
kommet skibe i et antal af 10—20 (ved år 1340, 1345, 1347). Kun 
undtagelsesvis nævnes år, i hvilke der ingen skibe kom til Island 
(f. ex. 1326). I det 14. årh. dreves handelen af stammefrænder, 
Nordmænd, men fra omtr. 1400 af kom Englændere til, og de over- 
tog snart hele handelen. Disse kom ikke altid godt ud af det med 
Islænderne; historien ved en del at fortælle om deres røveriske færd, 
om hvorledes de dræbte endog hojtstående personer, og om hvor- 
ledes disse blev hævnede. For den her behandlede litteratur har 
denne forandring i de islandske handelsforhold ikke meget at sige. 

Det bemærkedes for, at man i de første tider efter forbindet- 



sen med Danmark ikke mærkede meget til nogen dansk indflydelse. 
Men synderlig længe kunde det ikke vare, inden en sådan måtte 
gore sig gældende. Allerede i slutningen af det 14. årh. nævnes 
danske som bisper, Mikael i Skalholt, 1383-88(90), Vilkin sst. 
1394—1406, Pétur Nikulåsson, 1392—1402 (?), Jon Tofason på 
Holar c. 1415—23, hvortil kan fojes Jån Gerriksson (d. 1433). På 
andre måder mærkes forbindelsen med Danmark. For den her be- 
handlede del af litteraturen har denne forbindelse vistnok kun ringe 
betydning, men det er den, der bl. a. har ført så mange af de 
gamle danske folkeviser til landet, hvor de oversattes og bevaredes 
helt ned til vore dage. 

Uagtet befolkningen, som antydet, endnu var ret kraftig, var 
den dog næppe så modstandsdygtig som for, når uår og andre 
ulykker indtraf. I fristatstiden hører man kun undtagelsesvis om 
nød og elendighed, sult og pest. I det 14. og 15. årh. anføres hyp- 
pig uår og pest, f. ex. ved år 1301, 1309 — 10; på vest-, nord- og 
sydlandet, 1314, kopper 1379 osv.; disse plager kulminerede i den 
såkaldte »sorte åød^ 1402—3, der siges at have bortrevet ^/g af be- 
folkningen. Det er unødvendigt at udmale, hvilke følger en sådan 
begivenhed må have haft. Hertil kommer i det mindste to meget 
farlige udbrud at Hekla (1341, 1390). Sandt at sige, mærker man 
dog ikke nogen afbrydelse eller forringet frodighed i den litterære 
virksomhed, således som denne var bleven ved 1400. Hele tiden 
igennem finder vi nemlig den samme stærke interesse for læsning, 
afskrivning og for rime-digtning; det er stadig som hvert andet 
menneske var beskæftiget med pen og med blæk. Blandt disse 
litterært optagne mænd har de gejstlige uden tvivl indtaget en be- 
tydelig plads. Gejstligheden var på sin vis lærd og flittig. I den 
første halvdel af det 14. årh. hører vi tale om fortræffehge skoler 
som biskop Audun den rødes på Holar; biskop Laurentius uddan- 
nede mange dygtige elever. Når vi erfarer om uvidende præster, 
hører de tfl undtagelserne. I det hele synes den islandske gejstlig- 
hed at have stået betydelig over den samtidige norske således som 
denne skildres^). Den åndelige horisont er dog i tidens løb — på 
grund af afsondretheden og det ringe personlige samkvem med om- 
verdenen — stadig bleven mere og mere indsnævret og almueagtig. 



') Jfr. A. c. Bang: Udsigt osv. 184 f. 



Vi finder ikke alene en udbredt tro på helgener og jærtegn — den 
var jo gammel og var begyndt allerede i det 12. årh. — , men denne 
tro er nu langt mere usund i sin fremtræden. Ved siden af Olaf d. 
hellige og biskop Torlak d. hellige er biskop Gudmund hovedhelgenen. 
Hans ben opdages og optages af biskop Audun 1315; på ny fremdrages 
og vaokes de 1344, hvilken begivenhed * inspirerede« både digter 
og sagaforfatter; 1329 var der blevet bragt til Island et billede af 
ham i legemsstorrelse. Torlak gjorde stadig nye jærtegn, f. ex. 
1388. I forbindelse med denne helgendyrkelse fik al mulig overtro 
indpas; man trode overhovedet alt, hvad man hørte om mærkvær- 
dige begivenheder i ind- og udland; de førtes til bogs; således 
læser vi ved år 1338 om en 15 alen hoj rise (jætte), der skal være 
bleven dræbt i Finmarken. 1329 iagttoges en »margyge« (et kvinde- 
lignende søuhyre) udenfor kysten; en stor vandslange viste sig i Lag- 
arfljot 1345. En kuriøs fortælling om en fornem frue i Rom og 
to sorte katte, der mishandlede hende, så hun døde deraf, opteg- 
nes »efter biskop Jons og præsten Sigurd Loptssons fortælling«. 
Ved år 1383 anføres, at en »hane har lagt æg i Vestmannøerne«. 
»både hanen og ægget blev brændt, men da ægget rævnede i bålet, 
syntes man, at ungen i ægget havde en orms skikkelse« ; det er den 
gamle historie om basilisken. At man også trode på »den sorte 
kunst« og samkvem med djævlen viser den omstændighed, at end- 
også en nonne i Kirkjubær havde skriftlig givet sig til fanden ; hun 
blev brændt 1343^). Endelig bemærkes, at ved år 1405 havde 
»broder Arne Olafsson« etsteds i udlandet set hjaltet af Sigurd 
Fafnisbanes sværd, der alene var 10 fod langt — - »der var også en 
tand, der sagdes at være af Starkad den gamle; den var ligeså lang 
og så bred som en hånd, da det, der havde siddet i kæben, ikke 
var iberegnet«. Det er klart, hvad alt dette vil sige. Det viser, at fol- 
ket var lettroende og overtroisk som næppe nogensinde for. Vi 
mærker da heller ikke nogensinde i litteraturen en så stor kritik- 
løshed, en så vidtdreven optagelse af de utroligste legender og 
umuligste begivenheder som i det 14. årh. De opdigtede sagaer 
fra omkr. 1400 er da også den bedste illustration til den almue- 
agtige folkeånd og lettroenhed, der nu har sat sig i hojsædet. Så- 



*) Isl. ann. 210, jfr. 274, hvor det hedder, at hun blev »degraderet for blasfemi 
mod paven og siden brændt«. 



ledes var og blev forholdene i lange tider, ikke alene til retorma- 
tionen, men længe efter denne også, uagtet helgentroen da forsvandt; 
men heksetroen kom isteden. Disse tilstande var ganske vist ikke 
særlig islandske; de genfindes også i andre lande, ja her måske i 
en endnu hojere grad. 

Tiltrods for overtro og omsiggribende almueagtighed holdt man 
de gamle folkeforlystelser i ære. Især morede man sig med saga- 
oplæsning og fremsigelse af rimer og digte. -Der var hovdinger, der 
ligefrem underholdt digtere. Der har været professionelle kvadfrem- 
sigere og oplæsere, der drog fra gård til gård, ganske som i senere 
tider. 1424 hedder det i en annal (Isl. ann. 294) at »20 år efter 
at Kvæ3a-Anna var >mærket«, kom der et så stærkt uår på Island, 
at hun lånte Tingøre kloster 6 vætter smor«; hvad der sigtes til 
med ordet »mærket« vides ikke; men navnet tyder på, at denne 
Kvæde-Anna har kunnet en mængde digte, og det er let at slutte, 
at hendes rigdom på smor berode på hendes underholdning. 

Til oplysning om de litterære forhold skal endelig anføres, at 
der i den Arnamagn. samling, ifølge katalogen II, 757, findes c. 
200 håndskrifter og brudstykker fra »15. årh.s 1. halvdel« og »16. 
årh.« foruden dem, der henføres til »15. årh.s 2. halvdel« og »c. 
1500«. Det er, efter et løseligt skon, mest de uhistoriske, de ro- 
mantiske og de yngre helt opdigtede sagaer, samt helgensagaer, 
rimer og religiøse digte, foruden Jonsbogen og retterbøder, der er 
bleven afskrevne med storst forkærlighed; de yngste Islændersagaer 
som Grettiss. og Svarfdælas. og lign. forekommer også, ligeledes 
sagaerne om Olaferne og Sverre ; andre ældre sagaer kun sporadisk. 

På grund af de her antydede historiske forhold og tilstande, og 
da ny fremmede impulser så at sige var udelukkede, var det en 
selvfølge, at litteraturen måtte blive ensformig og stereotyp. Ser 
vi på tidsrummets prosaværker, er der kun lidt af originale frem- 
bringelser. I begyndelsen af dette forfattes der et par ny bispe- 
sagaer. Senere opstår en ny art af sagaer, nemlig de delvis eller 
helt opdigtede sagaer, der især slutter sig til de franske romaner, 
nogle til de gamle slægtsagaer, men i formen er de i hovedsagen 
som de gamle. Så skrives der annaler. Endehg foregår en over- 
ordenlig frodig afskrivning og derved tiUige bearbejdelse af de æl- 
dre sagaer, optagelse af legender og andet af den slags stof. I be- 
tragtning heraf har vi ment, at tidsrummet kunde opkaldes efter 



denne virksomhed; denne benævnelse er dog måske noget for en- 
sidig. Hvad digtningen angår, slutter den sig meget nær til sagaen 
og er meget lidet original; de religiøse digte er i reglen — med 
undtagelse af et enkelt digt — kun uddrag af helgensagaer, og rim- 
erne — tidsrummets hovedfrembringelse — er kun versificerede 
sagaer. Hvad andre litteraturgrene angår, står det ret kummerligt 
til. Det er kun de ældre skrifter, der afskrives; der kommer intet 
nyt til. 

Tidsrummets fysiognomi er således temlig ensformigt og ud- 
tryksløst, gennemgående alvorligt; kun undtagelsesvis fremglimter 
der et smil. 

Tidsrummets utrættelige samlings- og afskrivningsvirksomhed 
er i det hele særdeles fortjænstfuld og for os og vort kendskab til 
oldtiden af uvurderlig betydning. Tiltrods for den originale frem- 
bringelses fattigdom kan den utrættelige flid, den aldrig svigtende 
litterære interesse ikke undlade at afvinde os respekt, ja til en vis 
grad beundring. 



1. i^±S3=L±l3- 

Digtning. 



Digtningen er dels gejstlig, dels verdslig. Den første be- 
står så godt som udelukkende af helgen dig te, d. v. s. digte om 
inden- og udenlandske helgener, mest om de sidste. Disse digte er 
historisk -opbyggelige og for det meste byggede over helgensa- 
gaer og legender; deres fornemste indhold er derfor jærtegn. De er 
draper i den gamle stil, i de gamle versemål, især drotkvædet eller 
hrynhent, og overhovedet affattede efter alle kunstens regler. Sproget 
er i det hele ret godt. Der anvendes naturligvis de fra fremmed 
(latinsk) digtning og prosaiske skrifter kendte benævnelser på gud 
og Krislus, jomfru Maria, englene osv.; se herom B. Kahle: Das 
christentum in der altwestnordischen dichtung i Arkiv f. nord. til. 



XVII. I digterisk henseende er disse kvad af ringe betydning. 
Bortset fra Lilja, der indtager en plads for sig, er de torre og ret 
tarvelige, uagtet man ikke kan frakende deres forfattere religiøse 
følelser og virkelig tro på helgenen og hans ævner. Men det er 
yderst sjælden, at de hæver sig til en hojere patos eller inspireret 
veltalenhed eller hengiver sig til en betagende stemning. Derimod 
er digterne i reglen dygtige versemagere, der undertiden viser deres 
lærdom ved at indblande latinske ord. 



A. Gejstlig digtning. 
I. Navngivne digtere. 

1. Arngrimr Brands(?)son, abbed på Tingøre (1350 — 61), 
orfatteren til en saga om biskop Gudmund (se nedenfor), digtede 
om samme biskop en drape i hrynhent på over 60 vers med dob- 
belt omkvæd; den er udg. i Biskupasogur II og af A. Isberg 1877. 
Digtet tilkendegiver sig selv som forfattet 1345 (str. 47). Der er 
ingen tvivl om, at anledningen til digtets tilblivelse er at søge i op- 
tagelsen af Gudmunds ben 1244, foretagen ved biskop Ormr (Isl. 
ann.), og det er vistnok på dennes opfordring at digtet er blevet 
til. Digtets indhold slutter sig nær til sagaen og handler om for- 
skellige begivenheder i bispens liv og om hans jærtegn. Når der 
i sagaen findes hrynhende vers, der ikke genfindes i drapen, som 
den er optegnet for sig, kommer dette uden tvivl deraf, at drapen 
er ufuldstændig optegnet, og ikke, som Maurer vil, deraf, at Arn- 
grimr skulde have omarbejdet sit digt. Det er ret godt og flyd- 
ende digtet. 

Desuden anfører sagaen (s. 49. 172) to drotk vædede vers 
om Gudmund, men mulig beror dette på en fejl, så at versene snar- 
est er at henføre til Einar Gilsson, hvoraf sagaen jo anfører en 
mængde vers. 

2. Eysteinn Åsgrimsson. Om denne så beromte digters 
herkomst vides intet. Det første, vi hører om ham, er lidet for- 
delagtigt. Ved år 1343 nævnes han som munk i fykkvabærkloster ^) ; 



1) Isl. ann. 274. 402 ; jfr. Hist. eccl. Isl. IV, 60. 

da skal han sammen med en eller to andre munke have vist op- 
sætsighed mod abbeden, ja endogså pryglet denne. Eysteinn siges 
da at være bleven sat i halsjærn og straffet. Hertil knyttes en 
legende om tilblivelsen af hans digt, hvilken naturligvis er ganske 
uhistorisk. Hvorledes sagen er endt, vides ikke. Tiltrods for denne 
begivenhed har Eysteinn vidst at skaffe sig anseelse, ti 1349 findes 
han som offieialis på HelgafelP). Dernæst findes han i årene 1353 — 
54 noje knyttet til biskop Gyrd i Skalholt som dennes ledsager på 
visitatser^); 1355 rejste de bægge til Norge ^). Da er Eysteinn bleven 
optagen som munk i Elgesæterkloster*), men han kom tilbage til 
Island 1357 sammen med en anden; de to var bleven gjort til visi- 
tatorer over Island^). Som visitator skal Eysteinn have opført sig 
strængt og overmodigt og pålagt lærd og læg store skatter. Derfor 
skal der være opstået uenighed mellem ham og biskop Gyrd, der 
gik så vidt, at biskoppen banlyste ham (1359), medens Eysteinn til 
gengæld stævnede bispen til at møde for ærkebiskoppen i Nidaros. 
Imidlertid forligtes de dog, og Eysteinn blev offieialis over vest- 
landet^). Efteråret 1360 rejste Eysteinn til Norge, men fik en meget 
hård overfart og landede ved Hålogaland. Endelig ved kyndelmisse 
(2. febr.) nåede han Elgesæter, men de strabadser, han havde måttet 
udstå, synes at have fremskyndet hans død, der indtraf i begyndel- 
sen af april 1361 7). 

Broder Eysteinn, som han altid kaldes, synes at have været 
en stridbar og lidenskabelig personlighed, en dygtig og kraftig na- 
tur. Hans digt vidner i alle tilfælde foruden om en brændende tro 
og lidenskabeligt sprog om en sjælden digterisk kraft. Det er da 
også som digter, at han har opnået udødeligt ry. Bortset fra en 
ganske lille livlig replik (i et rimemetrum) til biskop Gyrd med en 
obscon hentydning (biskoppen selv digtede to linjer og Eysteinn til- 



^) Isl. ann. 354. 

2) Sst. 355; jfr. Dipl. Isl. III, 77. 90. 

3) Sst. 366. 

*) Jfr. Dipl. Isl. III, 116. 

^) Jfr. sst., hvoraf det fremgår, at det ikke var 1868, at Eysteinn vendte hjem, 

som angivet i Isl. ann. 225. 277. 406. 
«) Isl. ann. 367, jfr. Safn I, 33. 
O Sst. 358; ikke 1366 som i Flat. ann. og Isl. ann. 410, hvis det er samme 

person, der menes. 

fojede andre to), der anføres af Jon Egilsson ^), kender vi kun 
hans digt: 

Lilja, navnet findes i digtets 3. sidste vers. Ifølge en sen an- 
nal*^) skulde Eysteinn have digtet det som et angerdigt efter striden 
med Gyrd, men dette er åbenbart en gisning; digtet må være be- 
tydelig ældre. Det findes i en mængde håndskrifter; udg. i Hist. 
eccl. II med to latinske oversættelser, 2l{ Eir. Magnusson 1870 med 
en engelsk oversættelse ; det er oversat på dansk ved F, Magnusson 
1820. Digtet består af 100 vers og er affattet i hrynhent versemål 
med dobbelt stef (indgang og slutning hvert på 25 vers, hver stef- 
balk består af 6 vers). I det hele kan digtet betegnes som et re- 
ligiøst oversigtskvad, uden at man dog derved må forbinde den 
sædvanlige forestilling om torhed og remsemæssighed. Det indledes 
med en påkaldelse af gud og jomfru Maria, hvorpå digteren med- 
deler de grunde, han har haft til at forfatte sit digt (1 — 5). Herpå 
følger en fremstilling af verdens og menneskets skabelse, fristelsen, 
syndefaldet og dets følger (6 — 21), samt frelsen og hjælpen, Jesu 
fødsel og dåb (22 — 38); så kommer Jesu fristelse, hans lære og 
mirakler, korsfæstelse, død og nedfart til dødens rige (39 — 63), så 
opstandelsen og himmelfarten, hans tilbagekomst og den yderste 
dom (64 — 75; slutn. af stefbalkerne). Hvad der herefter følger er 
betragtninger over synd og fortabelse, samt en inderlig anråbelse 
særlig af jomfru Maria, der prises i meget hoje toner. Digtets sidste 
vers er enslydende med det første; dermed betegnes det helstøbte 
afrundede hele, digtet danner. 

Det egenlige indhold er ikke det, der giver digtet dets værd. 
Indholdet er jo velbekendt og hentet fra en kirkelig lærebog, og det 
er ikke behandlet på nogen særlig ejendommelig måde af digteren. 
Ikke engang den lignelse, han anvender for at forklare jomfru Ma- 
rias ubesmittede undfangelse og Jesu fødsel (der lignes ved stråler, 
der går gennem et glas uden at efterlade sig plet eller mærke) er 
hans egen; den genfindes f. ex. i Stockh. Homiliebogen s. 6—7, 
og var en integrerende del af den kirkelige undervisning. Det må 
da være noget andet og mere, der har gjort dette digt så beromt, 
at >alle digtere ønskede at have forfattet det«, som det almindelig 



1) Safn I, 33. 
'^) Isl. ann. 489. 

lied, at så mange anså det for deres religiøse pligt, at fremsige det 
hojt én gang daglig, i hvert fald ugenlig. Det er ikke vanskeligt at 
finde de egenskaber, der har bevirket digtets ry. 

Der er da for det første den brændende lidenskab, hvor- 
med digteren ytrer sin tro, i forbindelse med denne tros overor- 
denlig tiltalende, barnlige form; digteren henfalder aldrig til ube- 
hagelig svulst eller unaturlig sødladenhed. Der fremtræder deri en 
kraftig sjæls tillid til gud, en djærv anråbelse i en naiv form (f. ex. 
når han til jomfru Maria siger, at hun for at formilde sin son skal 
stå frem for ham og trykke mælken ud af sine bryster, som han 
har diet v. 87), samt en åben og ærlig syndsbekendelse; digteren 
ønsker at måtte blive pint i denne verden for ikke at pines i den 
ånden. Hertil kommer så en lysende anskuelighed i skildringen af 
de enkelte optrin, der har gjort og måttet gore et mægtigt indtryk 
på læser og tilhører. Digteren forstår at sætte sig ind i hver situation, 
han fremfører og indretter sin stilistiske fremstilling derefter. Snart 
er han alvorlig-patetisk, snart lægger han et naivt lune over sin 
skildring som f. ex. i beskrivelsen af satan overfor Adam og Eva. 
Han giver djævlens misundelighed på de første mennesker et så 
pudsigt og rammende udtryk, at man uvilkårligt kommer til at 
smile ad den stakkels djævel; han siger: »ikke vil I da, du og 
Adam, I med de hvide ansigter« osv. (v. 17); selv var han 
sort som en neger naturiigvis, og han har længe følt en indeklemt 
ærgrelse over Adams og Evas lyse fortrin. Beskrivelsen af jomfru 
Maria under bebudelsen er fin og nydelig osv. 

Dernæst er der digterens veltalenhed, hans vidunderlige 
herredomme over sprog og versform. Der er næppe en eneste vir- 
kelig omskrivning i alle digtels 100 vers; det er klart, at Eysteinn 
med flid har undgået sådanne. Ordene er stillede meget jævnt og 
ligefrem, så at forståelsen at digtet er overordenlig let. Kun und- 
tagelsesvis findes en noget indviklet sætningsbygning og ordfølge. 
Derfor kan digteren med rette kalde det for tal obreytt (v. 98). 
Ingensinde har nogen skjald nået hojere indenfor versets snævre 
skranker end Eysteinn i Lilja; at det er den længste linje (hryn- 
hent), han har benyttet, har selvfølgelig bidraget sit til det så glim- 
rende resultat. Hvad digteren formår i retning af en flydende, 
utvungen fremstilling viser mange steder, først og fremmest et vers 
som 49 (Kristi behandling), 55 (hvor hver linje begynder med det 

ord, den foregående ender med), 62 (hvor hver linje indeholder et 
sporgsmål med svar), 91 (hvor hver linje begynder med ordet Md- 
rid); særlig vil jeg dog gore opmærksom på v. 46, hvor 1. 5 — 6 
kun indeholder adjektiver (blinde, spedalske, stumme, døve osv.) og 
1. 7 — 8 de dertil svarende substantiver eller disses ækvivalenter (>at 
gå« for »gang« f. ex.) i nojagtig samme rækkefølge. Ingensteds virker 
digterens veltalende sprog så kraftig som i henvendelsen til jom- 
fru Maria. 

Til trods for alle digtets fortrin mener digteren, at han må bede 
om undskyldning; han er åbenbart bange for, at man vil savne 
deri den gamle kunstfærdighed, finde det for ligefremt, for simpelt. 
Men netop den måde, han har digtet på og villet digte på, er 
hans store fortjæneste; det var netop særdeles fortjænstfuldt at løs- 
rive sig for de gamle bånd og vise, hvortil man kunde nå uden dem. 

Det er let at forstå, at Lilja af alle disse grunde, ved alle sine 
egenskaber, gjorde en mægtig virkning og blev et hojt anset for- 
billede, som mange stræbte efter at efterligne, men som ingen på 
langt nær nåede. Og dog må det siges, at virkningerne af digtets 
revolutionære frigoren sig for det gamle skjaldesprog egenlig først 
mærkes i det 15. årh.s digtning, men ikke synderlig i de andre reli- 
giøse digte fra den nærmeste eftertid. 

Eysteinn ragede som digter hojt over hele sin samtid, ja, der 
er i hele den følgende tid lige ned til vor dage kun ét navn, som 
kan stilles ved siden af hans : Hallgrimur Pjetursson. 

Det er meget vanskeligt at bestemme, når digtet er forfattet. 
Vi har kun den legendariske fortælling, der knytter dets tilblivelse 
til hans ophold i pykkvabær og striden med abbeden, at holde os 
til. Der kan heri ligge det fingerpeg og den sandhed, at Lilja er 
forfattet endnu medens Eysteinn var munk i nævnte kloster. Det 
synes også at kunne stemme bedst med hans senere livsforhold. 
Omkr. 1340 er digtet formentlig snarest blevet til. Jfr. E. Magnusson. 

3. Einar Gilsson, lagmand over Islands nordlige og vestlige 
del 1367 — 69 1). Einar synes at have hørt til den gamle, beromte 
Gilsbakkaslægt*). Det vides ikke, når han er født eller død. Hans 



') Jfr. Safn II, 67 og breve fra 1368, 1369 i Dipl. Isl. III. 
«) Jfr. G: porlåksaon: Udsigt s. 168. 

navn findes allerede i et brev fra 1339, og i et andet fra 1340 
kaldes han bonde. Han er således samtidig med Eysteinn, men 
har levet betydelig længere. Han synes at have bot i Skage- 
fjorden; det er til denne egn og til Hiinavatnssyssel, hans navn 
særlig er knyttet. Som digter kendes Einar fornemmelig fra Arn- 
grims Gu3mundarsaga og som forfatter til Olåfsrima. Der er da 
for det første to helgendraper om biskop Gudmund, i drot- 
kvædet og hrynhent versemål. Hertil henfører jeg alle de i nævnte 
saga anførte vers med undtagelse af versene om spøgelset Selkolla. 
Det drotkvædede digt, hvoraf der haves 40 vers og mulig 2 til 
(de, som tillægges Arngrimr se ovf.), er et biografisk digt, tort for- 
tællende og uden nogen poetisk flugt; det dvæler især ved bispens 
jærtegn og vidundergærninger. Af det hry nhende digt findes 17 vers 
anførte; de handler om Gudmunds og ærkebispen Tores samtale. 
Det er mulig et helt digt og er da en flok. Endelig indeholder 
sagaen en flok på 21 vers om et gengangeragtigt væsen Seiko Ha, 
hvis ufærd Gudmund gjorde en ende på, Selkolluvisur, der har 
de samme egenskaber som de andre digte. 

I en vis henseende er Einars Olåfsrima det vigtigste af hans 
digte; denne rime, der er affattet i det sædvanligste rimeversemål 
på 4 linjer og savner den sædvanlige lyriske indledning, anses i 
reglen for at være den ældste eksisterende frembringelse i sin art 
og er af den grund af en særlig interesse. Rimen består af 65 
vers og findes i Flatøbogen (udg. I, 8—11). Den handler især om 
Stiklestadslaget, Olafs fald og jærtegn. Til grund ligger Snorres 
fremstilling. I og for sig er rimen tor nok og ligner Einars øv- 
rige digte. 

Det er af alt dette klart, at Einar hs^r været en religiøs natur, 
der særlig valgte sig helgenæmner at digte om. Som digter står 
han i det hele ikke hojt. 

4. Arni Jonsson. Om denne Mand vides kun, at han blev 
abbed i Munketværåkloster 1370 1) og at han rejste udenlands 1379*^)- 
om han dengang endnu var abbed, er ikke helt sikkert, ti det hed- 
der om ham ved den lejlighed: »som havde været abbed« ; dog kan 



>) Isl. ann. 228. 280. 
2) Sst. 364. 

ordene også forstås som »som indtil da havde været (og endnu 
var)«. Af Arni haves en drape om biskop Gudmund, GuSmund- 
ardråpa, trykt i Bisk. II (efter AM 398, 4^); den er på 80 vers 
i hrynhent versemål med dobbelt omkvæd. Efter en kort personlig 
indledning anfører digteren, at der på den nordlige holm (Island) 
fødtes en tredje styrer på troens skib, som han vil besynge (de 
to andre er Torlak d. hellige og Jon d. hellige). Så kommer der 
en lang skildring og hojtravende lovprisning af Gudmund, hans egen- 
skaber og gode gærninger; endelig opregnes mange ting, hvormed 
Gudmund sammenlignes. Digtets positive indhold kendes fra Arn- 
grims saga, men denne er dog ikke benyttet, ti jærtegnene fortælles 
i en noget forskellig rækkefølge ; forfatteren har vel meddelt dem efter 
sin egen hukommelse eller læsning i særlige jærtegnsopskrifter. Digtet 
er langt livligere end Einars, sprog og fremstilling let og flydende 
og ordstillingen temlig ligefrem. Overfor omskrivninger har Arni 
ikke været så afholdende som Eysteinn, men de, han bruger, er 
meget simple. Alt i alt er digtet ret tiltalende. 

Til denne Arni henfører jeg et drotkvædet vers, der synes 
at være en lausavisa, om brødrenes hårklipning (Sn.E. II, 500), 
samt to linjer af et digt, som det synes, om en helgeninde (sst. 
632). Forfatteren kaldes bægge steder »broder Arni«. Det er blevet 
antaget, at forfatteren var Arni Laurentiusson (se nedenf.), men han 
omtales ellers aldrig som digter, kun som versificator, d. v. s. latinsk 
versemager, Ugesom hans fader. Den omstændighed, at versene 
findes i cod. Worm., er ikke til hinder for, at det er abbed Arni, 
versene hidrører fra. 

5. Jon Pålsson, kaldt Mdriitskdld, må her endelig nævnes. 
Han var en af det 15. årh.s mest fremragende præster og mest pro- 
duktive digtere. Han nedstammede i lige linje fra Haukr Erlends- 
son og må være født omkring 1380, da han allerede ved år 1405 
nævnes som økonom på Holar, hvor han senere synes at have 
været præst. Navnlig er han knyttet til Grenja8arsta3ur i Tingø- 
syssel, hvor han var præst først 1427 — 30 og atter 1447 — 71. I øv- 
rigt vides ikke meget om hans levned ; han forekommer i en mængde 
breve og dokumenter, men disse kaster dog ikke noget særligt lys 
over ham som personlighed eller digter^). Der var stridigheder 

^) Jfr. Digtningen på Island 249—73. 

mellem ham og biskop J6n Vilhjålmsson (1425 — 35), der endogså 
satte Jon i ban og fratog ham kaldet 1430. Han havde også en 
strid med biskop Olaf R5gnvaldsson (1459—95), hvilket tyder på, 
at J6n har været en kraftig og stridbar natur. Han var gentagne 
gange offieialis på Holar og har sikkert været en af stiftets anset- 
este præster^). Jons tilnavn betyder, at han har forfattet mange 
digte om jomfru Maria, som han altså fortrinsvis har dyrket, 
men vi kan ikke gore os nogen klar forestilling om ham som digter, 
da vi kun har meget lidt, der med sikkerhed kan tillægges ham. 
Af de 3 i Digtn. på Isl. (s. 269—73) anførte digte er der intet, der 
sikkert kan siges at være af ham. Ja, både stilen og sproget — 
indblanding af latinske ord i mængde — og ikke mindst versemålet 
tyder snarest på en yngre oprindelse. Især anser jeg det for ind- 
lysende, at det første af digtene umulig kan være af ham. De sene 
håndskrifters vidnesbyrd er her, ligesom i et utal af andre tilfælde, 
alt andet and pålideligt. Tilbage står den såkaldte Mdriulykill 
(Digtn. 255 — 69), der dog består af to forskellige bearbejdelser. Det 
er et digt om jomfru Maria i forskellige versemål (etslags håttalykill. 
jfr. V. 36), der ikke synes ordnede efter noget som helst system. 
Den første bearbejdelse (37 vers) kan fra sprogets og formens side 
godt være af Jon, og den tillægges ham enstemmig. Alle de her 
benyttede versemål er de gamle bekendte. Digtet indeholder kun 
en lovprisning og en påkaldelse af jomfru Maria; versene er ret 
gode og flydende uden nogen synderlig brug af omskrivninger. 
Nogen tankeflugt eller kraftig inspiration mærkes ikke. Som digter 
kan Jon ikke sættes hojt på grundlag af dette digt. Den anden 
bearbejdelse viser hurtig, at den umulig kan hidrøre fra Jon, hvad 
der uomstødelig fremgår både af dens sprog og metriske form; 
men den benytter den første, eller der foreligger en senere tids 
sammenblanding af to digte. 

II. Navnløse digte. 

Alle andre digte end de anførte er navnløse. I sit skrift, Digtn. 
på Isl. i det 15. og 16. årh., har dr. Jm forkelsson opregnet så 
godt som alle religiøse digte, der haves i det nævnte tidsrum og 



*) Jfr. Hist. eccl. II, Isl. årbækur II, Digtn. på Isl., 1. c. Dipl. Isl. III. 

fra tiden omkr. 1400. Af hele den der anførte mængde er del imid- 
lertid de færreste, der med sikkerhed kan siges at hidrøre fra det 
tidsrum, vi her behandler. Med fuld bestemthed hører dertil nogle 
digte, der er affattede i drotkvædet, hrynhent eller et afstumpet 
versemål, hvis sprogform også henviser til forholdsvis gammel tid. 
De fleste af disse er udgivne af B. Kalde i Geistliche dichtungen 
1898, 8 i alt, hvor dog teksten lader en del tilbage at ønske. Om 
disse digtes affattelsestid kan kun siges, at de må hidrøre fra tiden 
omkr. 1400, enkelte noget for, andre er noget yngre. De fleste af 
de øvrige må henføres til katolicismens sidste århundrede (c. 1460 — 
1550) både på grund af sprog og form. 

De digte, der her kommer i betragtning, handler for det første 
om jomfru Maria, trende Måriuvisur (drotkv., afstumpet verse- 
mål), udg. i Geistl. dicht., Måriugråtr (hrynh.), udg. sst., Måriu- 
dråpa (drotkv.), udg. i uddrag af K. Gislason i 44 Prøver (s. 555— 
56). Yngre er vistnok de i Digtn. (s. 41 og 44) omtalte digte Må- 
riudiktr og Måriukvæc^i. Indholdet af alle disse digte er hovedsagelig 
kun en stærk lovprisning af Maria som guds moder, som den, der 
er villig til at hjælpe i nøden, og som den, der gor jærtegn ; af disse 
anføres der flere. Også hendes modersmærte ved at se sin son på 
korset er et yndet æmne. Her fremtræder der ofte en kon og men- 
neskelig følelse. Dernæst er disse digte opfyldte af de mange for- 
skellige navne og betegnelser for jomfru Maria, der alle er hæntede 
fra den latinske litteratur; sådanne er f. ex. himmelstige, havets 
stjærne, himlens ædelsten osv. Den slags betegnelser var noget, 
den islandske skjald forstod; det var jo ikke andet end hans gode 
gamle kenninger og i fuld overensstemmelse med en klasse af dem. 

Det første af de nævnte digte handler om, hvorledes jomfru 
Maria hjælper en enke, der var beskyldt for at stå i forhold til 
sin svigerson, hvem hun på grund af denne uretfærdige beskyldning 
lod dræbe (jfr. Måriusaga 277 f.). Det andet handler om, hvor- 
ledes hun hjælper et par forældre, der ikke kunde få barn (jfr. Må- 
riusaga 977 f.), og det tredje om en usædelig munk, der engang 
blev reddet — fra evig fortabelse — , fordi han troede så varmt på 
Maria (jfr. Måriusaga 75 flf.). Måriugråtr handler om Maria og 
Kristus og hendes sorg over den pinte og korsfæstede son; dette 
digt låner stærkt fra Lilja uden at kunne måle sig dermed; æmnet 
er hæntet fra Måriusaga 1003 ff. At det er den islandske over- 

sættelse af sagaen, der allevegne er benyttet, er utvivlsomt (se i 
øvrigt Kables indledning til Geistl. dicbt.). Den sidstnævnte Måriu- 
dråpa indeholder en almindelig lovprisning. — Til disse digte 
slutter sig så de såkaldte Vitnisvisur (udg. i Geistl. dicbt.), der 
bandler om et ungt par, der foran et billede af Maria i kirken bar 
lovet binanden troskab. Senere vil ban bryde sit løfte og ægte en 
anden meget rig kvinde. Den unge pige sætter sin lid til den bellige 
jomfru; dennes billede taler og vidner om, bvad der er fore- 
gået; den unge mand fortryder og gifter sig med den unge pige^). 

Andre digte er: 

Pétrsdråpa (drotkv.), udg. bos Kable (nogle vers i 44 
Prøver). Digtet er et oversigtskvad efter sagaen om Petrus og uden 
nogen individuel karakter. Alle bovedbegivenbederne i apostelens liv 
anføres og digtet ender med to jærtegn (Joppe og Lidda). Digtet 
hører vistnok til de yngste. 

Andréåsdråpa (drotkv.), kun et brudstykke på 4 vers, udg. 
i 44 Prøver. Det bører også til de yngre. 

Heilagra manna drapa (brynbent), udg. bos Kable ; det er 
ikke fuldstændig bevaret; digtet bandler om forskellige belgener 
(Thomas af Canterbury, kong Edmund d. bellige, Dionysius, Blasius. 
Knud og Benedikt, Halvard, Maurieius ofl.). Indholdet beror næppe 
på nogen enkelt original, men forudsætter kendskab til de enkelte 
belgensagaer. Mærkelig er omtalen af de nordiske belgener. 

Katrinardråpa (brynbent), udg. bos Kable. Digtet følger 
sagaen om den bellige Katharina fra først til sidst. Digteren næv- 
ner sig selv i V. 49 Kålfr, jfr. v. 61, hvor han på latin kalder 
sig vUidus^) vates^ og ytrer, at ban »nu er frater«. Der er næppe 
tvivl om, at vi her bar at gore med samme mand, som også for- 
fattede Volsungsrimur (se nedenfor). I formel henseende er at 
mærke, at digteren bryder med den gamle fordring, at sk^ sp, st 
kun skal rime på sig selv, idet ban rimer sk osv. ganske som en- 
kelt 3. I øvrigt er digtet ret godt, men uden noget særkende. 

Meyjadråpa, som dr. Jon |>orkelsson bar kaldt digtet (brynh., 
jfr. Digtn. 87), bandler i 70 vers om forskellige kvindelige belgener, 
først og fremmest jomfru Maria selv, Agnes, Skolastika osv. Også 



*) Ejendommeligt for dette digt og de 3 første er, at forfatterne påkalder An- 
dreas. At slutte deraf, at de alle er digtede af en og samme mand, er overilet. 
2) Udgavens vithlas beror på fejllæsning. 

her anråbes St. Andreas sammen med Gud, Kristus og Maria. 
I øvrigt er digtet som de øvrige, uden nogen særlig digterisk glød 
eller farve. 

Hvad der ellers kan anføres er et ubetydeligt brudstykke af et 
digt om en jøde, der findes på den sidste side i AM 757, 4^ 
og altså er ældre end c. 1400, samt et digt i AM 721,4^, som man 
har kaldt BruSkaupsvisur (afstumpet versemål), jfr. Digtn. 94 
og 98; det handler om en ung mand, der har lagt sig efter gode 
studier og særlig tilbedt Maria; da han vil gifte sig, har han el 
drommesyn, hvori jomfru Maria bebrejder ham hans utroskab mod 
sig; derpå erklærer han, at han ikke vil gifte sig, og brylluppet 
går overstyr. Endelig et digt, som det synes, om jomfru Ma- 
ria, hvoraf kun ét vers haves (Digtn. 40). Mulig hører til 
dette tidsrum de to digte, der kaldes Postola minnavisur 
(Digtn. 62), indeholdende en lovprisning af apostlene*), og Pislar- 
visur (sst. 95—96) om Kristi pine og død. Fremdeles kunde her- 
til regnes alle de vers i den 4. grammatiske afhandling, 
der er eller formodes at være forfattede i begyndelsen af det 14. 
årh., hvad enten de er af afhandlingens forfatter eller ej (jfr. II, 
937). Men der er ingen grund til at dvæle videre ved dem her. 

Som antydet, er der lidet ejendommeligt eller særpersonligt ved 
disse digte. Forfatterne, der naturlig på sin vis var religiøse, 
har i reglen taget en saga eller en jærtegnsberetning og sat den 
temlig ligefrem på vers. Det er historie så godt som alt sammen; 
det er alt sagadigte og slutter sig på den ene side noje til den 
ældre skjaldedigtning (fyrstedigtene), på den anden side lige så noje 
til den samtidige rimedigtning; det er alt en og samme side, et 
og samme udslag af den sagaånd, der i en alt overvejende grad 
besjælede enhver Islænder, hoj og lav. Disse religiøse digtere lig- 
ner også deri de gamle fyrsteskjalde og ældre religiøse digtere, at 
de betragter deres digte som en gave, der vænter gengæld. Når 
de omtaler sig selv som særUg trængende til hjælp og støtte, fordi 
de har syndet svarlige n og sølet sig i alle verdens laster, er dette 
ikke at tage bogstaveligt, hvad prof. Kahle gor. Det er kun fraser 
og atter fraser, som er velbekendte fra alle tider. Omskrivninger 



^) Efter hvert vers følger to linjer med indhold: »N. Ns. minde glæder os 
alle« el. lign. 

9* 



20 

skyr disse digtere ikke, hvad listen hos Kahle udviser (hvor dog 
flere ting er misforståede), men de synes dog i det hele at undgå 
de egenlig hedenske kenninger. Nogen sjælens glød eller selvstæn- 
dig digterisk opfattelse er der i det hele ikke tale om, og disse 
digte er ikke af den betydning, man skulde have væntet. De yngre 
digte fra tiden omkr. 1500 er hyppig — også på grund af den 
friere og lettere metriske form — langt mere poetisk-selvstændige 
og tiltalende. 



B. Verdslig digtning. 
I. I^avngivne digtere. 

Heller ikke her er der mange navne ; med undtagelse af et er 
de også ubetydelige. Noget storre sammenhængende digt fra det 14. 
århundrede haves ikke, hvilket vistnok står i forbindelse med fyrste- 
digtenes ophør ved 1300. Egenlige hovdinger var der ikke at digte 
om; vi har set, hvor få islandske stormænd der blev besungne i den 
gode gamle tid; nu var der kun afdøde helgener, man anså vær- 
dige til digt. Men ellers er det rimerne, der er de nærmeste af- 
løsere af fyrstedigningen ^). 

J>orm6dr prestr Olåfsson. Om denne mand vides kun, 
at han i året 1338 rejste udenlands^); mulig er han identisk 
med den Tormod til Stadarbakke, der nævnes ved år 1360^). Af 
ham kendes brudstykker af et drotkvædet digt om Ar6n Hjor- 
leifsson (jfr. II, 768—69), ialt 6V2 vers, opbevarede i Arénssaga 
og Gudm. saga (Bisk. I, 527 IF.), samt 3^2 vers af et hrynhent digt 
om samme mand. Tormod må have haft en særlig grund til at 
digte to kvad om Aron, men den kender vi ikke. Versene er rent 
historiske uden subjektive bemærkninger eller personligt særpræg. 
I formel henseende er de som sædvanligt gode nok. Endelig er 
der et vers i Njåla (I, 367, i et enkelt hdskr.) om Gunnar på Hlid- 



^) Når det om biskop Laurentius og hans son Arne siges, at de var dygtige 
versifikatorer, betyder det kun, at de forstod at digte latinske vers; det 
samme gælder Tord Gudmundsson (Bisk. I. 859). Intet af deres latinske 
vers vides at være bevaret. 

«) Isl. ann. 360. 

») Dipl. Isl. III, 196. 

årendes forsvar og død. Om det hører til et længere digt om 
Gunnar eller mulig et digt om islandske oldtidshelte, kan ikke ses. 

2. Snj6lfr. Er ellers ganske ukendt; han vides at have dig- 
tet 6 vers i runhent (det 3. vers kun 6 linjer) om Smidr Andrés- 
sons drab (se ovf. s. 3 — 4) ; de findes i Flatøbogens annaler ved år 
1362, jfr. Isl. ann. s. 409—10. De er vel digtede og har vistnok 
aldrig været flere. Forfatteren synes snarest at have stået på 
Smids side, og hans udtryk er let ironisk farvede. 

Fra det 15. årh. kendes ét navn: 

3. Loptr enn riki Guttormsson, en af sin tids stdrste 
hovdinger Om ham kan der henvises til E. 6, Brims grundige 
afhandling i Timarit hins isl. Bokm. Qel. IV, til Digtn. på Isl. 237—48, 
samt til Jon Egiissons og Jon Gissurssons historiske afhandlinger, 
der er trykte i Safn til sogu tsl. Hvad der vides om hans liv er 
mærkværdig lidt. Han må være født omkring 1375; hans slægt 
tilhører vestlandet. I begyndelsen af det 15. årh. opholdt han sig 
udenlands og siges at have været ved Erik af Pommerns hird og 
været yndet af denne, endogså adlet af ham. Fra og med år 1406 
forekommer Loptr i forskellige breve og dokumenter. Han var 
gift med en isl. hovdings datter, men først havde han haft en el- 
skerinde, Kristin, der vistnok var en datter af lagmanden Oddr leppr 
Tordsson^); han holdt meget af Kristin og fik med hende flere 
sonner. Traditionen siger, at de på grund af slægtskab ikke kunde 
ægte hinanden, men det er usikkert, hvorvidt det i virkeligheden 
forholdt sig så. Loptr var både en rig — han ejede omtr. 80 jorder 
— og indflydelsesrig mand og synes at have været en dygtig og 
tiltalende personlighed. Han bode længe på gården Mo8ru vellir i 
Øfjorden og døde 1432. 

Af Lopts digte kender vi kun hans HåttalykilP) eller 
Versemålsnøglen, sidst udg. af Jm porkelsson i Småstykker. Her 
findes to digte trykte som nr. 11 og 15. Hvad det under det sidste 
nr. trykte digt angår, var udgiveren først af den mening, at det 
ikke var af Loptr (se Digtn. 349—50), men kom senere til det 
modsatte resultat Det ejendommelige ved dette digt, der handler 

^) Digtn. på Isl. s. 241. 

*) Navnet findes i alle hdskrr. ; også navnet Ljodalykill findes. Digtet til- 
lægges enstemmig Loptr. 

om digterens elskede og hvori han dybt sorger over hendes død, 
er, at det ikke er nogen håttalykill i egenlig forstand. Forudsat 
at alle de 114 vers, som det udgor i udgaven, fra først af hører 
sammen, hvad der vistnok er mere end tvivlsomt, består digtet af 
forskellige cykler (efter udg. 21), men hver af disse cykler, der 
består af mange vers, er digtet i et og samme versemål (således 
I, der er 25 vers, IV, v. 28—42, V, v. 43-54, VI. v. 55—75, VII, 
V. 76—89, VIII, V. 90 — 101), og hver med sit omkvæd i begyndelsen 
af hvert vers. I alle andre versemålsn øgler er kun ét eller to vers 
affattede i et og samme versemål. M. h. t. forfatterskabet selv 
kunde dette have mindre at sige. Imidlertid er digtets hele tone og 
endnu mere dets sproglige og metriske form af en sådan art, at 
digtet afgjort må henføres til senere tider end Lopts. Jeg tor på 
det bestemteste hævde, at det på ingen måde kan være ældre end 
fra omkr. 1500. Det håndskrift, hvori digtet, i modsætning til an- 
dres angivelse, tillægges Loptr, er så ungt (fra 1768), at det alene 
ingen afgorende betydning kan have. Jeg må således slutte mig 
til udgiverens mening i Digtn. på Isl., og har altså kun med det 
første digt at gore. Her er der tale om en virkelig versemåls- 
nøgle. 

Håttalykill findes i en vrimmel af hdskrr., men ikke i samme 
omfang i dem alle. De vers, der i udg. er samlede til et hele (ialt 
90) ved en sammenstøbning af håndskrifterne, er ganske sikkert 
ikke alle sammenhørende fra først af. De to sidste vers, for at 
begynde med dem, er her uoprindelige. Som udgiveren selv op- 
lyser, hører det sidste til en anden håttalykill. Halvverset 78 er. 
som udgiveren også bemærker^ hojst mistænkeligt. En kritisk af- 
sluttende udgave af digtet savnes endnu; det er meget vanskeligt efter 
udgaven i Småstykker at danne sig en mening om håndskrifterne 
og deres indbyrdes forhold og værd. Hvad indholdet angår, er 
digtet et elskovskvad om Kristin; hun prises i hoje toner, og det 
beklages dybt, at de ikke har kunnet ægte hinanden. Der er mange 
inderlige udtalelser i digtet, og der findes flere steder en kon stem- 
ning. På den anden side er det opfyldt af gentagelser. Hvad den 
formelle side angår, er for det første versemålene alt sammen 
gamle gode bekendte fra ældre tider og versemålsnøgler; Loptr 
synes at have kendt både Rognvald-Halls Håttalykill og Snorres 
Håttatal; han slutter sig dog nærmest til det første digt, både ved 

at benytte versemål, der kun findes deri, og ved den samme man- 
gel på system som dér; versemålenes indre ordning er ganske vil- 
kårlig; ja, der findes gentagelser, som dog måske ved en nærmere 
undersøgelse vilde bortfalde. Sproget stemmer med det, vi ellers 
kender fra omkr. 1400. I den udgivne hovedtekst findes enkelte 
fejl, der i de fleste tilfælde kan rettes ved hjælp af varianterne. 
Virkelige metriske fejl og yngre sprogformer findes kun i nogle få 
og af andre grunde meget mistænkelige vers. 

J6n Gissursson fortæller, at Loptr har digtet sit kvad efterhån- 
den og sendt de enkelte vers til Kristin. Dette, der dog ikke bærer 
sandsynlighedens præg, kunde forklare den mangel på system, der 
findes. I teknisk henseende er digtet særdeles dygtigt og vidner 
om et udviklet versifikationstalent. 



II. Navnløse vers og digte. 

Af sådanne findes endel i de opdigtede sagaer fra dette tids- 
rum, og mulig hører hertil nogle af de historiske sagaers uægte 
vers, f. ex. nogle versiNjåla (se II, 164). De yngste af disse vers 
er sikkert de i Hardarsaga, der utvivlsomt tilhører det 14. årh. 
De her anførte vers anslår en tone, der genfindes i andre vers fra 
samme tid (jfr. nedenfor), nemlig en vis alvorstung, følsom tone, 
der ikke er uden virkning; sprog og form et på flere punkter efter- 
klassisk. Her findes bl. a. en hojbos vers i imiteret fornyrSislag 
med forbandelser over den, der bryder hojen (Hor8r). Også de 
fleste af versene i Grettissaga bor måske snarest henføres 
til det 14. årh. Se nu Jan. Jonssons afhandling i Arkiv XVII. 
Der er i II, 765 omtalt 3 små pættir, der tilhører grænsen af 2. 
og 3. tidsrum, Bergbiiap. , Kumlbiiap. og Draumr J>orsteins. 
I Bergb. findes en flok på 12 drotkvædede vers (tdlf visna flokkr) af 
et jætteagtigt væsen, hvor den sidste linje gentages {drag jfr. 
galdralag). I det første vers nævnes en Hallmundr, der åbenbart 
er identisk med Grettissagas jættevæsen af samme navn; versets 
to sidste linjer genfindes netop i Grett. (jfr. Boers udg. s. 206). 
Versene er med vilje gjort dunkle og er fulde af omskrivninger; 
de indeholder mytiske hentydninger (Elivågar, Surt, Ragnarok osv.). 
— I Kumlb. findes to drotkvædede drommevers og i Torsteins 
dr5m tre; disse er noget alderdomligere end hine. 

I de opdigtede sagaer, der nærmest slatter sig til de is- 
landske slægtsagaer, sagaen om Bårdr Snæfellsås, Viglundr, Thord 
hreda og Kr6karefr, der alle nedenfor vil blive nærmere omtalte, 
findes vers, hvorover en kort oversigt her skal gives. 

I Bårdarsaga findes et par vers i fornyrSislag af Helga Bårds- 
datter (udg. s. 8—9), der ånder sans for fædrelandets skonhed; et 
andet af samme af en erotisk-følsom art (s. 13 — 14). Endelig fin- 
des nogle vers (s. 15—17) af forskellige væsner. 

I I>6rdarsaga hreSu (udg. 1848) findes 11 vers (deraf et i 
hrynhent!) tillagte hovedpersonen og forfattede i anledning af for- 
skellige begivenheder. Tord kaldes (s. 3) »en god skjald«. Der- 
næst findes der et vers af Asbjorn (s. 53). Disse vers er i ingen 
henseende ejendommelige, men ret simple i stilen.. 

I Krokarefssaga indeholdes 3 vers af hovedpersonen; om 
dem gælder det samme. 

Endelig er der Viglundarsaga. I denne sentimentale ro- 
man findes ikke mindre end 23 vers, deraf henholdsvis 16 og 3 af 
de to hovedpersoner Viglund og Ketilrid, alle i frit drotkvædet. 
Disse vers overgår langt alle de for omtalte ved deres dybe elskovs- 
følelse og følsomme tone, der er ligefrem menneskelig og ofte rør- 
ende i en god betydning. Det er en fornojelse at læse dem, også 
fordi de i fremstilling er så simple og let forståelige. Enkelte af 
disse vers er bleven særlig populære på Island. Som prøve hid- 
sættes : Ketilrid, der tror, at hendes elskede er druknet, udøser sin 
elskovskval og sorg således: »Ikke kan jeg uden tårer se på søen, 
siden min målven sank derned ; led er mig den sorte sø og den sugende 
bølge; den har voldt mig så svar en sorg«. Efter at Ketilrid tilsyne- 
ladende var bleven gift, siger Viglund : »Krigeren trode dig, kvinde, 
mindst kunde jeg tænke mig, at en anden havde fæstet dig. Hvad 
nyttede alle de eder og de mange kys? Først sent lærer man 
kvindesind at kende. Hun har virkelig sveget mig«. Et af de be- 
kendteste er følgende, digtet efter et møde mellem de elskende: 
»To stod vi ude på tunet; den stolte kvinde med det dejlige hår 
lagde sine arme om min hals og græd bittert. Tårerne randt. 
Sorgen vidner om kvindens vilje. Hun torrede sine lyse ojne med 
den snehvide dug«. I originalen lyder versene smukt. De er 
mærkelig fri for opstyltethed og svulst. Disse vers er nærbeslægtede 

f. ex. med dem, der findes i FriSpjofss. og påvirkede deraf, samt 
med rimernes indledningssange. 

Det er hvad der findes i sagaerne^). Hertil slutter sig nogle 
vers om Olaf Tryggvason, 7 i alt, der findes skrevne i randen i 
AM 61, fol., udg. i Småstykker nr. 5 (s. 114 ff.). De er drot- 
kvædede og handler om kong Olaf og Torkel dyrdil; det er et 
slags legendedigt. uden tvivl fra 14. årh. Det er uden noget 
særpræg. 

Endelig bor her nævnes den islandske oversættelse af Catonis 
disticha de moribus, isl. Hu g svin ns mål {Rugsmnnr oversæt- 
telse af Cato\ der findes i forskellige hdskrr., udg. med den latin- 
ske original af Hallgr. Scheving 1831. Det er kun brudstykker, 
der haves, men en kritisk udgave savnes. Digtet er afl^attet i ret 
gode Ij68ahåttsvers ; fremstillingen er overordenlig klar og ligefrem. 
Der findes mange genklange af Håvamål. Oversættelsen er ikke 
ældre end fra 14. årh. Også indledningen, der i originalen er i 
prosa, er omsat til vers. Oversættelsen er i det hele ret heldig; 
undertiden ændres eller udelades der noget i orig., hvor den is- 
landske følelse ikke stemte med det der sagte. Når det således 
hedder: Nam miranda canunt, sed non credenda, poetæ, så stred 
ordene »sed non credenda« på det føleligste mod den islandske 
opfattelse af skjaldenes ord; de stod netop til troende og blev 
troede. Derfor kom det til at lyde så i oversættelsen: pvlat 
ågætlig hlj68, bera ^ta sonum, skåld til skemtunar; her fremtræder 
netop den væntede selvfølelse over digtningens herlighed og dens 
underholdende ævne. I formel henseende bemærkes, at 3. linjes 
udgang synes undertiden at være uregelmæssig, nemlig _l_x for 
,j^X, men udgaven er i hvert fald ikke altid pålidelig. 

Af niddigtning^findes så godt som intet. I Flatøbogens an- 
naler ved år 1309 (Isl. ann. s. 391) siges en mand at være bleven 
dræbt, fordi han havde ladet en anden digte nid om tredjemand; 
men der er intet bevaret af dette. I den længere bearbejdelse af 
Måguss. findes 3 spottevers i fornyrSislag. 

Angående elskovsdigte henvises til det følgende. 

1) I sagaen om Vilhjålmr sjddr findes en remse med 90 troldenavne i forn- 
yrdisiag; se Zs. f. deut. Philol. XXVI, 7-8. 

III. Bimedigtningen. 

Denne for Island så ejendommelige digtning er opstået i det 
14. årh. Der findes ikke den svageste antydning af, at den kendtes 
i det 13., uagtet det vel er muligt, at det simpleste og mest be- 
nyttede versemål kan have eksisteret så tidlig. 

Ordet rima er afledet af rim = rimstavelse(-r). Dette ord 
findes dog ikke i klassisk norsk-islandsk, hvor »rimstavelse« hedder 
kending \ det norsk-isl. rim betyder »tidsregning, kalender«. Fritzner 
anfører kun ét eksempel på ordet i betydningen »rim, rimdigt« 
fra Barlaamssaga, hvor det findes to gange — og ellers ikke. Der 
kan ikke være nogen tvivl om, at ordet er et tysk låneord; det er 
oht. og mht. rtm mase; i norsk-isl. forandredes konnet, idet 
ordet formelt sluttede sig nærmest til ord som flim. Ordet fik betyd- 
ningen slutningsrim i to eller flere linjer, især krydsvis. Efter at 
man var begyndt at digte vers med sådanne rim, blev en samling 
vers, d. v. s. et digt, kaldt med et af rim afledet ord rima, i lighed 
med det gamle drapa, som nu får sin formelle afløsning. Når 
flere sådanne digte udgjorde et hele, hvor hver enkelt rima svar- 
ede til et afsnit (kapitel) af en saga, måtte det samlede hele 
komme til at hedde rimur (plur). Senere bruges også rimnaflokkur 
om et sådant hele. 

Det versemål, som her først og fremmest kommer i betragt- 
ning og som uden tvivl er det ældste rimemetrum, er det som al- 
mindeligvis kaldes ferskeytt, d. v. s. verset består af 4 linjer, hvor 
1. og 3., 2. og 4. parvis rimer med hinanden; dette er uden 
tvivl det oprindeligste; sammenligningen med det gamle runhent, 
hvormed versemålet gærne sammenstilles, er derfor kun tildels rig- 
tig. Anden og tjærde linje består af 3 rene trokæer, i første og 
tredje kommer en betonet stavelse til. Bogstavrimet følger ganske 
de gamle regler. Et ferskeytt vers ser altså således ud: 

Olåfr kongur 5rr og fridr 

åtti Noregi ad råta^ 

gramr var æ vid bragna blidr 

borinn til sigrs og nå6a. Olåfsr. 

I den ældre digtning findes intet ganske tilsvarende, ti i det 
nævnte runhent følger de på hinanden rimende linjer altid umid- 

delbart på hinandeD. Vi kan således næppe deri se det nærmeste 
forbillede, men vel kan bevidstheden om runhent have bidraget til 
versemålets fremkomst og benyttelse, samt til at det ikke føltes som 
noget helt fremmed. Heller ikke kendes 4-linjede vers overhovedet 
i ældre tider. Vi må altså se os om efter en anden forklaring, 
og en sådan ligger temlig nær. Vi finder nemlig i den middel- 
alderlige latinske hymnedigtning (kirkesange, helgensange osv.) 
versemål, som på det nojeste svarer til det anførte rimemetrum; 
således f. ex. (se KUmminga Lat. sanger 1886). 

Dies est leticie 
dies gloriosa, 
qva datnr Westgocie 
spina gloriosa, 

Og følgende fra Island (af |>orlåksti8ir) : 

Docent digna merita 
insignis Thorlaci 
se nos vite semita 
duxisse veraci. 

Her lægge man også mærke til de to bistave i 1. og 3. linje. 
Der er ingen tvivl om, at det er dette versemål, gjort almindelig 
bekendt ved kirkesangen, som man har fundet på at tage og be- 
nytte til rimerne. Først, måske allerede i det 13. årh., har man vist- 
nok kun benyttet det til improviserede enkeltvers, men derigennem 
lært at se, hvor let det var at bruge, lettere end drotkvædet og 
hrynhent. Et lille bevis derfor er det ældste nu kendte vers i et 
rimemetrum (i et slags ferskeytt), forudsat at det er ægte, nemlig 
det ovenfor omtalte vers af Eysleinn og Gyrd, der lyder således: 

[Gyrdr] Gyrdur kembir nii gula reik 
med gyltum kambi 
[Eysteinn] Kominn ertu ur krokasteik*) 
J)inn kuluvambi. 

Efter at isen var brudt og begyndelsen sket (med Olåfsrima? eller 
et lignende digt ; varden bestemt til at reciteres, synges, i kirken?), 
blev denne versform overalt almindelig. Rimedigtningen blev fra 
den sidste halvdel af det 14. årh. af ligeså frodig som skjaldedigt- 



*) Det er dette ord, der har en obskon betydning. 

ningen og ligeså sejlivet. Endnu i vore dage er den ikke forstum- 
met. Versemålet er endnu ganske almindeligt. 

Så store metrikere og teknikere som Islænderne altid tilforn 
havde været (jfr. Snorres Håttatal osv.), viste de sig også nu. At 
de ikke lod sig noje med det oprindelige ferskeytt, siger næsten 
sig selv ; det vilde have været altfor ensformigt. Også den latinske 
kirkesang anviste her vejen; også der forekom der variationer; så- 
ledes fandtes der et versemål som det følgende: 

Bella piacent aulicis, 

prolervire rusticis. 

usura politicis, 

simonia clericis. Lat. sanger 1887. 

eller andre, hvor rimet kun gik gennem et linjepar. Sådanne 
versemål var det så meget mindre vanskeligt at benytte, som de fak- 
tisk ganske faldt sammen med det gamle runhent. Herefter dan- 
nede man så nye versemål selvstændig, f. ex. ved at forkorte 2. 
og 4. linje, hvorved netop det versemål fremkom, hvori Gyrds-Ey- 
sleins anførte vers er digtet. Fremdeles kunde der, på gammel 
vis, indsattes indrim, hvorved linjen ligesom deltes i to dele: 
dette skete særlig il. og 3 linje, hvor da hver linje havde sit rim 
eller fælles rim, som 

(1) Båleygs yin fyr bauga lin 
hfd eg fjorda sinni, 

sid og år gefr sårligt får 

sætan hyggju minni. Konr. IV, 1. 

(2) Hef eg t>ar éd ad ferdin fred 
for i Hamdis serki 

essid sted med orva rjéd 

alt hjå kongsins merki. Filpor. IV, 1. 

Der kan også anbringes ekstrarim i begyndelsen af linjen, enten i 
1. og 3., eller alle 4, og da enten det samme eller forskelligt, f. ex. 

(1) Sogd af br5gdum Svolnis skeid 
sokk i kaf med oUu, 
kn5rrinn Orr er kominn å leid^ 

kappar såtu å hollu. Filpor. VIII, 1. 

(2) Sindra hrind eg siglumar 
ur STinnu minnis lådi, 
liti hyltr å Leiknar far 

ly dur fydr med rådi. Konr. VI, 1. 

og så videre. Jo mere der var af den slags ekstraprydelser og altså 
også af vanskeligheder, blev verset såmeget d^rara^ som det hed- 
der (ad kveåa d^rt), og mere skattet; det kan ikke nægtes, at det 
på denne måde bliver meget vellydende. Men man kan gå endnu 
langt videre; man kan f. ex. trække et par linjer, og da altid de 
to første, sammen til én linje, der da bliver længere end de andre 
(jfr. den 3. og 6. linje i lj6dahåttsverset) ; i reglen består den af 
6 trokæer; hvad rimet angår, kan den stå for sig eller rime med 
de to andre, der består af 4 trokæer, f. ex 

(1) Ånsar sidan aura meidur audar gefni: 
getr t>ad enginn, gnllas freyja, 

gefa t>eim lif, ef hann skal deyja. Bésar. V, 6. 

(2) Tungu jurtur ték jeg millum tveggja vatna, 
grædari minn så geymir skatna, 

gefi ad årid mætti batna. Krék. VI, 1. 

Også her kan der indsættes ekstrarim på mange måder som f. ex. : 

Kvinnum svinnum kann eg min 1 kvædum prisa 

enn skal henni onnur risa 

ordum skordud lystar-vlsa. Gripl. II, 1. 

Dette er de vigtigste ældre rimeversemål. Senere går man overmåde 
vidt i variationer og nydannelser^); vers på kun to linjer dannes; i 
de ældste rimur er forholdet endnu temlig simpelt. I flere fore- 
kommer kun ét versemål (ferskeytt). Efter en nojagtig under- 
søgelse er jeg kommen til det resultat, at afvekslingen i versemål 
indenfor et hele er et sikkert kriterium på rimernes alder. Jo 
storre afvekslingen er, desto yngre er de. 

Fra den gamle digtning optog man alliterationen. Det blev 
som for en ufravigelig regel, at to linjer skulde forbindes med hin- 
anden med de tre sædvanlige rimbogstaver. I de trelinjede vers 
stod første linje for sig, men den fik 3 bistave; jfr. de anførte 
eksempler. 

Ligeledes gik det gamle skjalde sprog i det hele i arv til 
denne yngre digtning. Vi genfinder de samme enkeltbenævnelser, de 



*) Ang. alle disse rimeversemål kan der henvises til den udførlige samling, 
der foreligger i Hélgi Sigurdsson: Safn til bragfrædi isl. rimna Rvik 1891. 
Jfr. min Bragfræi^i 1892. 

selvsamme omskrivninger som tidligere ; her har man ingen sky for 
de strængt mytiske kenninger, for Odin eller Tor osv. Men det er 
klart, at digterne lærer disse navne og kenninger af de ældre 
skjaldekvad, af lærebøger og lign. I håndskrifterne var flere navne 
dengang allerede forvanskede af afskrivere, og hos rimedigterne 
finder vi disse forvanskninger igen. Rimedigterne tager det ikke 
så noje med deres sammenstillinger af kenningernes enkelte led. 
som når et sværd kaldes hjcUta-kdlfr ; intet er mere uligt hinanden 
end et sværd og en >kolf<^ (en rund stok) ; d. v. s. sammenstillingen 
bliver udvortes og mekanisk. Heller ikke tager man det så noje, 
hvorvidt omskrivningen netop passer på den omskrevne person 
eller ikke, som når Tor kaldes »pilenes Odin« og lignende. Sagen 
er den, at »pilenes Odin* er >mand« i almindelighed, følgelig kan 
kenningen bruges om enhver mand eller mandlig person (her guden 
Tor), selv om vedkommende aldrig har haft noget særligt med 
pile at gore. Atter her får vi således i reglen med en ren me- 
kanisk brug af kenningerne at gore. Hvad brugen af kenninger i 
de ældre rimer overhovedet angår, må det siges, at den i det hele 
er temlig indskrænket i sammenligning med hvad der senere (i det 
17. og 18. årh.) bliver tilfældet. Om rimernes poetiske sprog kan 
der henvises dels til de eksisterende udgaver som Wisms Riddara- 
rimur, P. Pdissons Krokarefsrimur, Jiriczeks Bésarimur, mine Fernir 
fornisl. rimnaflokkar, hvor der i indledninger og anmærkninger 
gives forskellige bidrag, dels og navnlig til afhandlingen Ældste 
rfmur i K. Gislasons Efterladte skrifter II, særlig s. 173 ff., 184 ff. og 
198 If. Her vil man bl. a. finde endel morsomme misforståelser 
af ord og kenninger, hvoraf dog endel uden tvivl beror på af- 
skriverforvanskninger. Rimernes tekst er hyppig meget for- 
vansket. 

Sproget er mærkelig godt og rent, på sin vis klassisk. Vi 
mærker, at vi har med en overgangsperiode i sproget at gore, 
både m. h. t. ord og ordformer. Der findes endel fremmede ord, 
der ikke direkte kan være kommet fra Danmark; det er lavtyske 
ord, der må hidrøre fra tyske købmænd i Norge, ord som klmn, 
finn, kvintr, klot pldta, fromr, frygd, frukta osv. Endel eller 
de fleste af disse ord går igen ud af sproget. Sprogtonen nærmer 
sig nu endel til nyere islandsk. I det hele har disse rimer en 
overordenlig stor sproglig betydning, der bliver endnu storre der- 

ved, at den gamle kvantitet endnu fremtræder deri med fuld styrke, 
så at vi ved hjælp af den står på en langt sikrere grund overfor 
de enkelte former. Ved hjælp af disse — det er et andet vigtigt 
kriterium — kan man temlig sikkert skælne mellem de ældste 
rimer, d. v. s. dem, der er digtede for 1450, og dem, der hidrører 
fra tiden c. 1450—1550. Det er de første, vi her har at gore med. 
En aldeles eksakt skælnen er dog undertiden vanskelig. Som et 
hovedkendemærke for de ældste rimers sprog er, at de ikke blander 
y og i, ey og ei sammen; d. v. s. de, der hyppig — et eller to 
eksempler afgiver ingen vished; der kan foreligge et unojagtigt rim 
— blander disse lyd sammen, er afgjort yngre; ligeledes er det et 
bevis for rimernes yngre oprindelse, når -r udtales som -ur i linjens 
slutning; i de ældre rimur (og digte som Lilja) findes dette aldrig, 
uagtet digteren ellers ofte bruger -ur inde i linjen. Endelig kan 
bemærkes, at i de ældre rimur forkortes -rr i slutningen af ord 
efter en lang vokal (stdr)^ derimod ikke efter en kort (herr); é 
udtales ikke som je; hvor der — hyppig — foreligger rim som 
ber: mjer eller lign., er rimerne yngre end c. 1450. Ord som 
svoddan, strax, reisa (= ferd) osv. er i så henseende også af- 
gorende. 

Hvad nu indholdet af disse rimer angår, er dette kun en 
versificeret gengivelse af en som oftest forhen eksisterende skreven 
saga, påttr, et æventyr eller andre fortællinger. Der findes næsten 
ikke eksempler på, at digteren selv har foretaget nogen bearbejd- 
else af det givne stof eller viser nogen selvstændig opfattelse deraf. 
Sjælden findes subjektive bemærkninger undtagen af den aller- 
simpleste art (som »således som bogen siger«, en kort beskrivelse 
af noget osv.); det er egenlig kun i valget af adjektiver, at digteren 
viser sin opfattelse af, sympati med eller antipati mod personerne 
osv. Kun i én rimeflok, Trymsrimerne, har digteren tilfojet noget 
af sit eget ; han har lagt til grund for sin behandling det korte Tryms- 
kvad og udmalet begivenhederne på sin humoristisk- drastiske måde 
og tilfojet enkelte morsomheder, samt givet en selvstændig indledning 
efter Snorra Edda. Sjælden forekommer det, at rimedigteren kun 
har taget en del eller afsnit af en saga. Medens den egenlige rime 
således kun er en objektiv gengivelse af den givne tekst, får digteren 
som oftest lejlighed til at gore nogle personlige bemærkninger 

i den såkaldte mansongr^). Ordet betyder »kvindesang«, d. v. s. 
en sang (digt) om eller til en kvinde og da af erotisk art og ind- 
hold. Rimedigterne opfandt den skik, — der uden tvivl hænger 
sammen med rimernes tilblivelse, idet de blev digtede for eller 
på opfordring af en kvinde, for at hun derved skulde underholdes 
eller viddes — , at indlede en rime — den første — , senere en- 
hver rime, med en lyrisk indledning, der intet havde med det øv- 
rige indhold at gore, og hvori digteren kun udtaler sine følelser og 
stemninger. Med hensyn til disse indledninger findes der en be- 
tydelig forskel — og vi kommer her til det tredje kriterium for 
aldersbestemmelsen. I nogle rimer, f. ex. den ældste, Olåfsrima, 
findes ingen sådanne indledninger; der findes kun ganske korte 
bemærkninger — i slutningen af en rime, om at »nu er rimen 
ude« ; i tilslutning dertil begynder så den næste nøgternt og kort 
med »nu begynder vi den og den rime«, »nu vil jeg bringe mæn- 
dene en sang«, eller med at opfordre folk til at høre efter. Dette 
er tilfældet i Filpérimur, Lokrur, |>rymlur, Volstingsrimur, Fri8pj6fs- 
rimur ofl. I andre findes et eller to indledningsvers, hvor der da 
kan være hentydet til kvinder i al korthed. Så gives der rimer, 
hvor der findes en længere indledning til kun den første rime, in- 
gen eller en meget kort til de øvrige, og endelig rimer med længere 
indledninger til enhver rime. Heri ligger der uden tvivl billedet af 
en historisk udvikling. Mansangen er noget, der ikke fra først 
af har hørt til, men efterhånden er kommet til. Som bemærket, 
antydes det i de meget korte indledninger, at rimerne sættes i 
forhold til kvinder; dels hedder det, at de er digtede på en kvindes 
bon eller opfordring*), dels dedicerer digteren sine rimer til 
en kvinde^) og da med en hentydning til digterens elskovsfølelse 
(smærte)*), jfr. om alt dette Kolbings afhdl. s. 147 ff. I andre ri- 
mer som Griplur, Skåldhelgarlmur, Krékarefsrimur, Bésarimur, 
Herburtsrimur. KonråSsrimur, Skikkjurimur — for at holde os til 



^) Jfr. Mdbiibs' bemærkninger i hans udg. af Mansongskvædi, E. Kdlbing i 

hans Beitråge s 143—158. 
'') Lokr. III, 1; Konr. III, 1. 
3) Lokr. IV, 1; Gripl. IV, 1—2; Vols. UI, 1: Fridfrj. IV, 1, V, 1 ; Herb. I, 4; 

Konr. V, I. 
*) Lokr. I, 1; Gripl III, 1. 

de udgivne — findes længere mansange, uagtet længden kan være 
meget forskellig. Her er næsten tale om hele digte. 

Indholdet består i reglen af vemodige udtalelser om elskovens 
ustadighed, alderdommens tryk, der bevirker tilsidesættelse, kvin- 
dens ligegyldighed og foretrækken af yngre. Digteren er derfor ofte 
ked af at skulle rime, men han gor det alligevel. I forbindelse 
hermed opregner digteren flere eller færre af ulykkelig elskende per- 
soner fra sagaerne, mest de romantiske, for ligesom at trøste sig 
selv ved det »fælles skibbrud«. Det er noget af en »sangers klage« 
heri. Men disse klager findes mindst i de ældste rimer, de bliver 
hyppigere og bredere udmalede, jo yngre rimerne er, og med det 
samme bliver de også mere uvederhæftige og rent skablonmæssige. 
Enkelte af disse mansange kan være ret følte og konne, men de 
bliver hurtig stereotype. Som eksempler på de bedre skal her an- 
føres følgende af lidt forskelligt indhold. 

Griplur VI: »Den stærke sorg bor i mit sind, ti den unge kvinde 
vil ikke se mig mere. Jeg gik ud på sorgens kyst i smærtens usle time ; 
der lå et skib ved elskovsland, fuldt med alslags ulykker. Dér stod Pine 
op i stavnen — kvindens stærke had; hun bød mig komme ombord på 
denne sorgens båd og tage plads. Derfor er jeg ved dag og nat ned- 
slået af min kummer. Jeg kom dér ind i sjælens snæverrum (krappa- 
rum). Så dreves jeg bort fra omheds havn af sorgens barske vinde; 
derfor kan jeg ej møens navn i mine sange binde« ^). Så sluttes der 
med overgangsverset : »Sent ved jeg sorgen vil holde op, som kvinden 
har voldt mig. Nu har jeg sunget 3 og 2 rimer; denne bliver den 
sjætte«. 

SkcUdhelgarimur J, 1 — 5: »Mig fordum kundskabs kilde sin klare 
stråle gav; af kummers kulde storknet til bunds den fryser snart. Af 
tårer isen næredes, den nød udholdes må, ej sot, ej varme smæltet den 
sorgers jokel har. For sang jeg glad i sindet af alskens pine fri; nu 
ingen sorgløs time et smil fralokker mig. Den hulde mø opmuntrer ung 
skjald til lystigt kvad ; jeg vil fortælle om kvindens svare trængsler. Til 
alle tider elsktes ej lidet møer af mænd; de folk her fordum bode, ej 
slap for hjærtekval« ^). 

Skikkjurimur L 1 — 7: »Lystige er de fleste sange, som vedrører 



*) Jfr. nedenfor om dette udtryk. 

-) Oversættelsen fra Gronl. hist. mind. med en enkelt afvigelse. 

m. 

unge mænd. Folk holder nu mest af at lovprise den unge kvinde. Ikke 
får alle lige tak derfor. Digteren trues af to slags vinde. Enhver som 
opnår bliden bor ved kvindens gode vilje, han kan både årle og silde 
skilles fra sorg. Men blæser nordvestvinden, som den var rasende, mod 
skibet — hvor skal man så søge havn? Så er sagen vanskeligere. Når 
b5ren ikke blæser henimod elskovs-landets havn, er det, som skibet vak- 
ler snart til den ene snart til den anden side. Ikke desto mindre vil 
skibet stadig videre fremad; men han, som vænter, plejer at få bedre 
b5r for at nå i havn. Og selv om elskovsboren blæste op og førte til 
kærlighedens havn, bliver kvinderne ofte ulige tro. Derpå er der mange 
eksempler«. Her er tonen lettere og lystigere, som det var at vænte af 
forfatteren til de løsslupne rimer om den forheksede kappe. 

Et almindeligt tungsind udtales i Skdldhelgarimur II, 1 — 3: »Hvi 
skal min harpe klinge om oldtids sorgesagn; om andet kvad (den 2. rime) 
der end digtes, det ingen lære vil. Vist ingen er så munter, om 
glæden end blev lang, han anden mand jo vorder, når alt imod ham 
går. Til hojhed hoffolk stunder, til verdens pragt og bram, men ung og 
munter pige vil følge elskovs råd.^) 

Bosarimur III^ 1 — 4: »Digterne er forpligtede til, til gengæld for 
den glæde, kvinderne yder dem, at bringe dem mansangs spil. Jeg be- 
væger mig ret som fisk i sø*^) eller fugl med brudte vinger; mig vil 
ingen kvinde have — dermed er den sag ude. Hvad kan det nytte den, 
som ikke kender afmors (o: amors) spil og ej viser omhed for kvinder, 
at håbe på rene elskovsstævner. Ingen længsel ved jeg værre for mænd 
end den at elske en kvinde og ikke få lov til at nyde hendes elskov«. 
— 13. Bæringsrima optræder der 10 diser, der erklærer digteren for at 
være umulig, men disse rimer er yngre end c. 1450. 

I al denne elskovstale tages der, det kan ikke nægtes, uagtet 
ordene er pæne og ofte passer bedre i en ridders eller en hofmands 
end i den islandske almuesmands mund, mere eller mindre tydelig 
isigte på den realistiske elskovsnydelse, hvilket jo ikke er noget på- 
faldende. I de franske romaner, hvoraf digterne var stærkt på- 
virkede, er dette netop tilfældet. Obskoniteter findes der ikke i 
disse ældre rimer; de hentydninger, som dr. L. Larsson f. ex. har 



*) Se anm. 2 på foreg. side. 

*) Meningen må være: »en fisk, hvis finner er beskadigede og mindre dyg- 
tige til at svomme«. 

ment at finde i Fri8pj6fsrimur, beror alle uden undtagelse på mis- 
forståelse af teksten. 

Endelig bemærkes, at der gives indledninger, der intet inde- 
holder af erotik; ikke desto mindre kaldes de også mansange; ordet 
bliver en teknisk beniøevnelse. 

I forbindelse hermed skal digternes hensigt med deres rimer 
omtales. Af det foranstående er det klart, at rimerne er forfattede 
for at underholde, for at fremsiges for en lyttende skare, mænd 
og kvinder, i reglen da dem, der var forsamlede på en enkelt gård, 
næppe for storre forsamlinger. Denne hensigt bliver også uom- 
tvistelig omtalt flere steder. Digteren af SkfSarima kalder sit æmne 
for »en morsom skæmt« (v. 6), og han ytrer, i slutningen, »at 
dværgedrikken nu skal vænte til på sondag*, hvorved der kun kan 
menes, at der da skulde underholdes med rimen. I Griplur II, 6 
opfordres »kvinden til at høre på digtet«; »folk tie stille«, hedder 
det i Filpér. III, 1 og sst. I, 2 tydelig nok: »folk sætte sig ned og 
lytte til«; jfr. Skåldh. r. VI, 4, hvor det siges, at mægtige folk skal 
underholdes, osv. Rimerne er da fra først af bleven fremsagte for 
en storre eller mindre lyttende, siddende skare, hvilket ganske svarer 
til de senere bekendte forhold; en enkelt kvædamadr (recitator) 
fremsagde om aftenen med et vist rytmefald rime efter rime for 
de arbejdende mænd og kvinder. Således har det været århundrede 
efter århundrede. Ikke desto mindre har man villet gore gældende, 
at rimerne oprindelig er dansedigte, digtede for at benyttes, 
kvædes, under dansen, til at danse efter ^). I så henseende an- 
føres, at rimerne selv undertiden kaldes »danse« ; men da dette 
paralleliseres med sagaer og lign., er det klart, at ordet »dans« 
her ikke betyder eller behøver at betyde andet end et digt i al- 
mindelighed; således hedder det f. ex. i Griplur I, 8 (jfr. IV, 1, 
Bosar. I, 2 osv.): »lad os hellere bringe mændene en dans om 
(handlende om) kyndige sagafortællinger«; det er klart, at der her 
ikke tænkes på en virkelig dans, men at ordet blot betyder digt. 
Man kunde imidlertid sige, at denne betegnelse næppe kunde være 
opstået, medmindre rimerne havde været dansedigte, og dette synes 
da også udtrykkelig at fremgå af et sted i Sorlarimur I, 5 (jfr. 
Kdlbing)^ hvor det hedder: »mændene kommer hurtig op at danse. 



1; bigtn. på Island 119 ff.; KOlhing Beitr. 137—38. 

3* 

når min vise lyder«. Hertil kommer også den omstændighed, at 
på Færøerne brugte man lignende digte til at danse efter (ruimur). 
Jeg tror, at den rigtige opfattelse er den, at man i et vist tidsrum 
har fundet på at bruge rimerne således, uden at det fra først af 
var hensigten med dem. Mulig hænger de lange, sekundære man- 
sange sammen med denne skik. 

Det er allerede påvist, at digterne ofte forfattede deres rimer 
for andre og da særlig kvinder. Dette sidste fremgår tillige af en 
ejendommelighed, der nu skal omtales. I eller mod slutningen til- 
egner digteren rimerne ofte til en kvinde (eller sjældnere mand), hvis 
navn antydes i forblommede udtryk eller dunkle omskrivninger. 
Således hedder det i Griplur: »Disse rimer modtage nu »stor 
tyngde« (pungi mikill) og »tretten gårde« (prettdn bu)*; ved disse 
for os uforståelige udtryk betegnes navnet på en kvinde; ligeledes 
ved »for å Rognis festarmey« (rejse på Odins fæstemø = jorden) 
i SigurSarr. f6ts; ved runenavnene dss, 7iatid, lir sigter digteren i 
Hjålmtérsr. til sin elskede, osv. Digteren antyder selv på en lig- 
nende måde sit navn og da særlig ved at benytte runenavnene ^), 
men i de ældre rimer findes dette forholdsvis sjældent; senere 
bliver det så meget almindeligere, og her har vi da et fj ær de kri- 
terium. Det er dette, der kaldes »at binde navne«. Dette, at an- 
tyde kvindens navn på denne måde, hænger vistnok sammen med 
det gamle forbud mod elskovskvad om navngivne kvinder 

Rimernes æmner kan inddeles hovedsagelig efter de forskel- 
lige slags sagaer og prosafortællinger (myter, sagn), der ligger til 
grund for dem; kun i et par tilfælde beror de på ældre digte. Der 
er da for det første A, rimer af mytisk-sagnhistorisk ind- 
hold, ialt 4, — B, rimer om Islændere og over islandske sa- 
gaer, samt norske historiske personer, ialt temlig få, — C, rimer 
over et par yngre opdigtede sagaer om foregivne islandske per- 
soner, — D, rimer over flere at Fornaldasagaerne og dermed 
beslægtede sagaer, — E. rimer over de romantiske og andre 
dermed beslægtede sagaer, — og endelig er der F, nogle æventyr- 
rimer. De, der tilhører D og E er de talrigste. I det hele taget 
afgiver en oversigt over æmnerne et godt begreb om smagen på 



^) I Hjålmtérsr. kalder forfatteren sig selv for porateinn ved udtrykket: Jiinn 
sterki åss (= fér) og storAar bein (= steinn). 

Island omkr. 1400. Af de her pågældende rimer er kun 16 ud- 
givne. Den eksakte undersøgelse af de ikke -udgivne er derfor i 
hoj grad vanskeliggjort. Jeg har holdt mig til de bedste og ældste 
håndskrifter og sammenlignet dem, hvor der forekom mig noget 
særlig mistænkeligt. 

Af håndskrifter er der særlig nogle samlingshåndskrifter at 
nævne, hvori de fleste af de ældre rimer findes; de er fra 15. og 
16. årh.; de vigtigste er AM 603, 4«, 604—5, 4«, 110, 4<> (pap., 
Jon Gissursson), 146, 8 ® (papir, Jon Finnsson), en mbr. i Wolfen- 
biittel, afskr. i AM 387, fol, Stockh. 22—23 mbr., 4o. Enkelte rimer 
findes kun i senere papirsafskrifter som SkiSarima ofl. Alle de 
bevarede skindhåndskrifter er mer eller mindre defekte. Teksten 
er i reglen mere eller mindre forvansket, så at en stræng, men 
besindig kritik allevegne er fornøden. Rimene og indsigt i rim- 
ernes sprog vil yde fortrinlig hjælp. 

Det er en stor og flersidig betydning, de ældste rimur har; 
foruden den sproglige og litterærhistoriske har de også en 
betydelig kulturhistorisk betydning, der ikke må undervurderes. 
Det er ikke for meget sagt, at rimerne ved siden af sagaerne, som 
endnu stadig læstes, har bevirket, at Islændernes historiske sans 
aldrig er bleven sløvet; det er dem, der ikke mindst har bidraget 
til at vedligeholde den hellige ild på Sagas alter på Island og be- 
virket, at Islænderne blev deres omend noget ensidige mission tro. 
Deres hovedbetydning vil dog den sproglige og litterærhistoriske 
altid være. I den sidste henseende har rimerne ikke alene en stor 
betydning for de til grund liggende sagaer og deres form, men også 
en almindeligere, når de beror på fremmede romaner og æventyr, 
især når den til grund liggende tekst er gået tabt. 

Til slutning skal bemærkes, at digterne, som antydet, i de 
allerfleste tilfælde er ukendte. Hvad rimernes tilblivelsessted i det 
hele angår, føres vi, som så ofte ellers, ved flere omstændigheder 
til det vestlige og nordvestlige Island. Det eneste virkelige 
forfatternavn er knyttet dertil. En hentydning til de skarpe nord- 
vestvinde i Skikkjurimur (se ovf. s. 34) tyder på de nævnte egne; 
forfatteren til Bosarimur må have levet i Borgarfjorden (jfr. VI, 71, 
hvor HofSi i*|>verårhli8 nævnes som digterens elskedes hjem). Ende- 
lig hidrører alle de håndskrifter, vi har og hvorom noget vides, fra 
disse vestlige egne. Men der kan ikke være tvivl om, at rimer 

også er digtede andre steder, især på Nordlandet; jfr. (3!åfsrimas 
forfatters hjemstavn (ovt s. 14). At forfatterne i flere tilfælde 
har været gejstlige, er utvivlsomt; jfr. hvad der ovf. s. 18 er be- 
mærket om Kålfr. I Fri8pj6fsrimur III, 48 findes det latinske ord 
grex o: hjord — om hvis virkelige betydning der ikke kan være 
tvivP) — , hvilket klart nok viser forfatterens stand. 

A. Rimer af mytisk-sagnhistorisk indhold. 

1. Lok rur. Navnet findes i det sidste vers og er afledet af 
Loki. Æmnet er hæntet fra Snorres fremstilling i Gylfaginning af 
Tors færd tU Udgårdsloke, og det er sikkert denne, til hvem nav- 
net sigter. Efter en kort indledning om Aserne (Odin og Tor) 
følges Snorres fortælling helt igennem i 4 rimer. Der findes dog 
enkelte selvstændige udmalinger som den grel-humoristiske beskrivelse 
af Skrymer (rime II), samt enkelte overdrivelser i udtrykkene hist 
og her. Rimerne er godt digtede, og de er helt igennem affattede 
i ferskeytt, hvilket tyder på, at de er meget gamle; også sproget 
peger i den retning; en enkelt gang findes et rim som preytt: meitt, 
hvilket er et unojagtigt rim, hvis det ikke ligefrem er en fejl. Rim- 
ernes tekst er ellers ikke ganske rigtig overleveret og etsteds (efter 
III, 26) er åbenbart noget udfaldet. Der findes ingen egenlige 
mansange, men kun ganske korte bemærkninger i rimernes be- 
gyndelse og slutning; det fremgår deraf, at de er digtede på en kvin- 
des opfordring. De er udg. i Fernir fornisl. rimnaflokkar (1896). 

2. frymlur. Navnet findes i slutningen. Der er 3 rimer i 
det hele, hver digtet i sit versemål; begyndelsen til den første 
mangler. Til grund for digtet ligger det gamle Trymskvad (|>ryms- 
kvi8a), hvorfra enkelte udtryk — foruden hele stofl*et — er hæntede. 
Digteren giver her noget af sig selv; for det første en indledning 
(rime I, 1 — 11), hvor der gores rede for forskellige guder og mytiske 
væsner, tilsidst Tor selv. Alt dette er dog hæntet fra Snorra Edda 
(Gylf. k. 30, 32, 33, 41 ; Skåldsk. v. 35) og da fra codex wormianus 



^) De to linjer skal åbenbart læses: fenrir skal nu fyrr en grex fleins eta 
hold af runni, o: fenrir skal nu eta fyrr hold af fleins runni en grex, »ulven 
skal nu for få mandens kød end hjorden at æde«. Grex er valgt i nød på 
grund af vanskeligheden ved at finde et rim på sex. 

eller et dermed nærmest beslægtet håndskrift. Dernæst findes en- 
kelte selvlavede tilfojelser som at Honer også var med på rejsen, 
at de sejler til jætternes verden i Skidbladner, har et stort følge af 
geder, kalve, for ikke at tale om trolde og alver, troldkarle og 
volver osv. Selvstændig er også beskrivelsen af Tryms hal, op- 
regningen af de ukendte jætter og jættekvinder, beskrivelsen af 
festen ; jætterne slås med knogler og næveslag. Tors grådighed 
beskrives drastisk og således, at Trymskvadets udtryk stærkt over- 
drives. Der findes her det ypperlig sete træk, at Tor-Freyja lagde 
til sig (o: slugte i sig) tolv (i kvadet kun 8) lakse, og lagde dog 
aldrig et ben på gulvet (den skik at lægge benene på gulvet 
til hundene). I det hele er det klart, at forfatteren har været i 
besiddelse af en humoristisk sans, der en del minder om folkevisen 
Tor af Havsgård, hvor det samme æmne er behandlet på en lign- 
ende måde. I sin afhandling om Torsvisen har S. Bugge søgt at 
vise, at rimerne er benyttede i den norske folkevise, men de pa- 
ralleler, der fremdrages, og de antagne lån synes mig kun i ringe 
grad overbevisende, ligesom det er meget usandsynligt, at islandske 
rimer skulde være benyttede således som der antaget. Der findes 
ingen mansange og ganske korte bemærkninger ved rimeskifte. 
Rimerne er udg. i Mobius' Edda Sæmundar og i Fernir fornisl. 
rimnaflokkar. 

3. Griplur. Navnet findes i rimernes slutning^). Rimerne 
er i alt 6, tildels i forskellige versemål, hvoraf del i II er kunstigt. 
Navnet beror på ordet Gripsson, som oftere forekommer for hoved- 
personen Hromund. Det er den gamle saga om Hromund Gripsson, der 
er antydet i Sturlunga ved år 1119 (se II, 809), der ligger til grund 
for rimerne. Vi finder her alle de der anførte hovedafsnit: Hro- 
munds vikingetog med den norske Olaf (lidsmændenes konge); de 
udfører bedrifter sammen, kæmper med Hrongvid (Hrangad) og den- 
nes broder Helge (haddingjaskate) ; den første lader sit liv, den sid- 
ste bliver hårdt såret, men Hromund giver ham liv, og han sejler 
hjem til Sverrig. Hromund og Olaf sejler først til vesten og så til 
Valland for at bryde Trains gravhoj. Så sejler de hjem og forhol- 
der sig en tidlang rolig. Hromund hades og bagvaskes af to brødre. 



') »HrémundarrimuT« findes også. Om rimerne se K6lbing: Beitr. 169—87. 

især fordi han og Olafs søster Svanhvit elsker hinanden. Da så Olaf 
bliver udæsket til kamp på Venerns is af de to svenske konger 
Hadding (bægge hed ens), vilde Hromund først ikke tage med, men 
på Svanhvits bon gjorde han det dog. Kampen ender med et stort 
nederlag for de svenske, den ene Hadding falder, og Helge fældes 
nu af Hromund ; Helge havde under kampen det uheld at volde sin 
elskede, valkyrjen (»frillen«) Kåras død. Hromund mistede alle 
sine brødre og blev selv hårdt medtagen ; men han får vinterophold 
hos et gammelt ægtepar; konen helbreder ham, han efterstræbes 
af kong Hadding og dennes rådgiver, Blind den onde. Hromund og 
Olaf overfalder tilsidst Hadding og fælder ham og hele hans hær. 
Dette udfald havde Blind haft mange dromme om. Hromund drager 
hjem og ægter Svanhvit. Æmnet, der desuden indeholder flere 
interessante enkeltheder, er godt ordnet og logisk sat sammen. 
Men det er klart, at det er forskellige oldsagn, der, oprindehg ad- 
skilte, her er knyttede til hinanden og grupperede om Hromund: 
indholdet er i sagnhistorisk henseende meget vigtigt. Skildringen 
af Hromunds og Svanhvits elskov er rigtig kon. Mansange er dels 
længere (i 3 rimer; jfr. ovf. s. 33) dels ganske korte indledninger. 
Rimerne tilegnes her en kvinde, hvis navn antydes ved »rune-ord«; 
de er godt digtede og indeholder ingen yngre sprogformer. Dog 
hører rimerne ikke til den allerældste gruppe. De er udg. i Fernir 
fornisl. rimnaflokkar. 

4. Volsiingsrimur. De er 6 i alt og alle affattede i fer- 
skeytt, hvorfor de må henføres til de ældste rimer, hvorimod intet 
andet taler. De handler om »Volsung hin ubårne« (d. v. s. den 
ikke-fødte, men ud af moderlivet skårne). Det er de 8 første ka- 
pitler af Volsungasaga, afsnittet om Sige-Rere-Volsung-Sigmund 
(Signy, Sigar), der her er omrimet, forsynet med en selvstændig 
indledning om Odin, Aserne, Asgård og Odins rejse til Norden — 
alt efter Snorres Edda og Yngl. s. Af sig selv har digteren vistnok 
fundet på at lade Gefjon være gift med Baldr. Med første rimes 
V. 51 begynder den egenlige saga, der så følges (jfr. II, 842 — 43). 
Rimerne viser hen til en ældre form af sagaen end den, vi har, 
og har som følge deraf endel i en oprindeligere form. Enkelte 
ting har forfatteren selv tildigtet, f. ex. fortællingen i II om Reres 
hustrus herkomst, mulig også det træk, at Sinfjotle skulde have 

hugget sin moder midt over (i VI) under den sidste kamp. Der 
er så godt som ingen mansange ; dog sættes rimerne i forbindelse 
med en kvinde. 1 IV, 49 nævner digteren åbenbart sig selv som 
vituhis vates, d. v. s. Kdlfr skdld. Denne digter må antages at 
være identisk med Katrin ardråpas forfatter (se ovf. 18), men der 
vides ellers intet om ham. Når man i Katr. dr. Ig har læst arfa 
Halls og fundet en hentydning til digterens faders navn, er dertil 
at bemærke, at ordene næppe kan anses for at være sikre; sammen- 
hængen er sproglig ikke ret forståelig!; jeg formoder, at ordene er 
forvanskede af orda hall, o: tunge, objekt til at m^kja; digteren 
beder om, >at hans (stenhårde) tunge må blive blød, så at den 
ikke skal stivne og være ude af stand til at digte«. Kalfr har 
ikke været nogen dårlig digter. Rimerne er udg i Mobius' Edda 
Sæmundar og Fernir fornisl. rimnaflokkar. 

B. Rimer vedrerende islandske og norske historiske personer. 

Der er overhovedet få rimer, der her kommer i betragtning, 
og de er af en ejendommelig art. 

1. Grettisrimur, 8 i alt. De er forfattede over kap. 14 — 24 
i Grettissaga, handler altså om Gretters opvækst og ungdom tillige- 
med hans første udenlandsrejse. Teksten følges meget noje, nogle 
enkelte steder er den dog noget forkortet og sammendragen. Det 
hdskr. af sagaen, der er benyttet, synes mest at have stemt med 
C (jfr. ordet bakhold s. 26, der genfindes i rimerne). I øvrigt er 
der intet særligt at bemærke om tekstens behandling. Mansangene 
er gennemgående korte. Forfatteren omtaler sig som ældre mand. 
Rimerne er digtede i forskellige versemål, men herved er at mærke, 
al digteren undertiden, f. ex. i rime II, i steden for at lade linjen 
få en trokaisk udgang (ende med et tostavelsesord), giver den en 
katalektisk slutning (lader den ende med et enstavelsesord). Dette 
må betragtes som tegn på alderdom, på at de faste regler endnu 
ikke var sikre. I sproget er der heller intet, der fører til en tid 
senere end omkr. 1400. Rimeligst er det at antage, at rimerne 
er forfattede i Gretters gamle hjemstavn. 

2. Skåldhelgarimur, 7 i alt, i noget forskellige versemål 
med længere og kortere mansange. Deres hovedperson er skjalden 

Helge Tordsson, hvorom se I, 504. Til hvad der dér er bemærket, 
skal her fojes, at ifølge rimerne rejste Helges elskede Torkatla til 
Gronland og opholdt sig på Helges gård en vinter, men Helges 
hustru magede det så, at de aldrig var ene sammen; endelig lige 
for Torkatla skulde rejse tilbage, gav hun dem lov til at være sam- 
men i enrum medens 3 bål brændte<' ; det var de kortest bræn- 
dende bål, som Helge nogensinde havde oplevet. Da Torkatla så 
kom hjem, fødte hun et møbarn og døde med det samme ; datteren 
fik hendes navn. Æmnet er altså tragisk elskov, og grundtonen 
er den tydelig udtalte tro på, at »gensidig tilbojelighed aldrig 
skaber lykke«, og det er dette æmne, der har vakt rimedigterens in- 
teresse; det var jo nærbeslægtet med så mange romaner, som 
var den mest yndede læsning. Fremstillingen er da også noget 
blød-sentimental, og forfatteren er åbenbart gejstlig; under hans be- 
handling er Skåldhelge bleven en blød religiøs person, hvad han 
sikkert ikke var. Rimerne beror på en tabt saga (jfr. VI, 50: »så- 
ledes som bogen fortæller«); når der i H, 63 henvises til >Hallar- 
steins digt« (hvilket burde være bemærket i H. bind 109), behøver 
dette kun at hentyde til et vers af hans digt, som har stået i sa- 
gaen. Rimerne hører ikke til de allerældste. De giver et godt bil- 
lede af den overtro, der i sin tid herskede i Gronland. De er 
udg. i Grenlands historiske Mindesmærker H. 

Efter rimernes slutning (VII, 59, hvor det hedder: »Her er . . . 
alle Helges rimer udec) findes, men kun i ét hdskr., AM 604 f, endnu 
5 vers, tildels i forskellige versemål, af religiøst indhold med anråbelse 
af gud osv. I det næstsidste af disse vers nævnes åbenbart en 
Tomas som den, der har toglat fram versene. Man har heri villet 
se en angivelse af rimernes forfatter. Dette anser jeg for umuligt, 
ikke alene fordi rimernes afslutning er så tydelig betegnet som 
muligt (v. 59), men også fordi disse vers kun findes i ét hdskr. og 
fordi en sådan »runebinding«, som der her foreligger af navnet, 
ikke egenlig tilhører de ældste rimer, og endelig fordi udtrykket at 
togla fram langt snarere betyder at recitere (eller nedskrive?) end 
at digte. Det må være en skriver, der har tilfojet disse dår- 
lige vers. 

3. SkiSarima, en enkelt rime på godt og vel 200 vers i fer- 
skeytt. Den findes desværre kun i papirsafskrifter, udg. af K, Mau- 



43 

rer med en fortrinlig indledning, samt i Carm. norr. og Corpus poet. 
bor.; jfr. min afhdl. i Arkiv I. Forfatteren til denne mærkelige 
rime kaldes i hdskrr. snart Einar fostre, snart Sigurd fostre. 
Den sidste har fadernavnet Tordson ; bægge knyttes de i overlever- 
ingen til Bjorn Einarsson jorsalfar (d. 1415); herom kan der hen- 
vises til J6n J>orkelssons vidtløftige dokumentering i Digtn. på Is- 
land. Der er næppe nogen tvivl om, at Sigurd s -navnet er bedre 
afhjemlet end det andet, der egenlig kun findes i overskrifter, der 
er afskrevne efter hinanden. Vi vil altså gå ud fra, at digteren 
hed SigurSr |>6r8arson, med tilnavnet fostre. Han knyttes enstem- 
mig til den nævnte hovding Bjorn jorsalfar. Hans levetid er altså 
noje bestemt. Sigurd siges at have været Bjorns »underholdnings- 
mand«, der skulde »skæmte« tre gange om ugen, vistnok ved at 
fremsige egne og andres digte. Dette kunde støttes ved rimens 
slutning (se ovf. s. 35). SkiSarima kan således med et rundt tal 
sættes til omkr. 1400. 

I Sturiusaga (Sturl. I, 69; jfr. II. bind 556) fortælles om en 
landstryger, der vekselvis kommer til Sturla i Hvamm og Torleif 
beiskalde i Hitardal, der var fjender. Det er denne betler, der er 
rimens hovedperson, Skide. Denne har hos den sidste en mærke- 
lig drom; denne må være en historisk begivenhed, da det i Isl. 
ann. (s. 324) ved år 1195 hedder: »Skide dromte«i), men hvis 
dette er rigtigt, kan drommen ikke være dromt under betlerens i 
Sturl. antydede ophold i Hitardal, da Sturla allerede var død 1183. 
Man har vel i senere tider slået de to begivenheder sammen, op- 
holdet i Hitardal og Hvamm, som jo antydes i rimen, og den senere 
indtrufne drom. Det er denne, der udgor rimens hovedindhold, der 
uden tvivl er hæntet fra den mundtlige tradition, hvortil der hentydes i 
V. 6, men ikke en skreven bog. Efter en kort mansang tager dig- 
teren fat på sit æmne og begynder da med en overmåde lystig be- 
skrivelse af Skide selv, hvis vigtigste egenskab fra barndommen det 
var at være dygtig til at gå, o: flakke omkring, og æde; om andet 
end mad kunde han aldrig tale, og bønderne vurderede han ude- 
lukkende efter deres gavmildhed mod ham selv; sig selv anså han 
for at være en af landets bedste mænd ; han er tillige en hovmodig 



O Angivelsen findes ganske vist kun i Gottskalks annal i et hdskr. Men den 
må være tagen fra en ældre annal. 

skryder og bagtalerisk slyngel. Hans ydre svarer ganske hertil, hans 
udrustning ligeledes; denne består fornemmelig i en madpose og 
et >smorskrin« (Smorsvin på grund af dets form: naturligvis et 
kunstfærdigt dværgearbejde). samt en vældig stav med en jærnspids. 
Den her anslåede lystige humoristiske tone bevares godt og kon- 
sekvent hele digtet igennem. Efter at være vendt tilbage fra Vest- 
fjordene kommer Skide til Torgils på Stadarhol, hvilket også er 
en kronologisk fejl, da Torgils døde 1151; her bliver han særdeles 
gæstfrit behandlet, får et stykke af en oksehud til et par sko, og 
begiver sig til Sturla; også der modtages han codt; endelig kommer 
han til Torleif i Hitardal, men her bryder ingen sig om ham ; sam- 
men med andet betlerpak får han dog nattely, og nu er det, han 
har sin drom. Selve Asator kommer til ham for på Odins vegne 
at hænte ham for at være dommer i en strid mellem oldtidsheltene 
Hedin og Hogne; denne sidste vil ikke give Hedin sin datter, Hildr, 
der kaldes »den mjove« (ved sammenblanding med Hildr fra Njar3ey); 
Skide føler sig meget smigret og tager straks afsted; det går i en 
håndevending gennem Island, over havet, forbi Danmark og helt 
ind i Asien til Valhal. Her er alle muHge oldkæmper samlede. 
Skide bænkes ved Odins side og udsporges om tidender fra Island 

— -er der mange udmærkede mænd foruden dig?«. Odin tilbyder 
Skide straks gaver, og han vælger naturligvis en reparation af sin 
stav og smor i sit skrin, hvilket sidste Odins nærige hustru, Freyja, 
ikke gærne vil af med. Skide skal nu til at forlige de to. Det 
gor han på den måde, at han selv erklærer at ville ægte Hildr, og 
den knibsk-bly ungmø siger ikke nej, hvis hendes fader giver sit 
samtykke. »Skide udstrakte sin skidne hånd, han skulde Hilde 
fæste«. Men han har uforvarende nævnet guds navn og kommer 
endnu engang til at nævne det; dette kan Heimdal ikke lide og 
slår Skide med den spidse ende af sit horn, hvilket så giver signal 
til en almindelig kamp over hele linjen, idet nogle tager parti for 
Skide, andre imod ham. Der optræder nu en mængde oldtidshelte, 

— der fortælles om mange drabelige hug og stød, hvor intet over- 
naturligt og umuligt udelades, alt i de samtidige opdigtede sagaers 
manér; det er kun den forskel, at hele skildringen er her lagt an 
på det humoristiske og naragtige. Det hele er parodisk. Skides 
karakter og færd skildres fortræffelig indtil det ojeblik, han bliver 
smidt ud af Valhal — efter at have udført storslåede bedrifter. 

Men hans smorskrin er blevet tilbage; i sin angst beder han Si- 
gurd fafnisbane at^ kaste det ud ; det gor Sigurd, men rammer ham 
dermed i brystet, og derved vågnede Skide. Om morgenen kommer 
hans hærværk i Hitardal for dagen; han har raset hele natten og 
dræbt adskillige af betlerne. Han bliver syg, ligger hele vinteren 
og kan efter digterens mening kun blive helbredet, hvis han lover 
at vandfaste hver lordag, hvilket naturligvis for ham var det værste 
at doje. Til bevis for historiens rigtighed kan han fremvise den 
store tand, han har brækket ud af Fafnis kæbe; det gamle smor, 
hans skrin var blevet fyldt med, var så hedensk-giftigt, at alle hunde, 
der åd deraf, kreperede. 

Maurer har i sin fortræffelige indledning udviklet, hvorledes ri- 
men stadig svinger mellem den ramme virkelighed med Skide som 
den usle betler og drommens skinherlighed og skyggebilleder, mel- 
lem det jordisk-trivielle og det overjordisk-romantiske.' »Således 
er også, ytrer han videre, i digtets sprog et ægte heltekvads hoj- 
poetiske diktion på den kosteligste måde blandet med den almin- 
deligste tales mest dagligdags ord og vendinger«. Det er umuligt 
andet end at denne rime har ydet tilhørerne en sjælden fornojelse; 
de har måttet forstå det grundkomiske i digtet og nydt det. Uag- 
tet det er parodi, er det dog ikke sikkert, hvorvidt digteren selv 
har ment sin rime som en parodi på folks almindelige læsning og 
de uhyrligheder, de yndede opdigtede sagaer indeholdt. I hvert 
fald har rimen næppe haft nogen virkning i den retning at latter- 
liggore denne litteraturgren og derved påvirke og forbedre folks smag. 
Sin skildring af Skide har digteren taget fra virkeligheden ; han har 
uden tvivl selv kendt disse grove, uforskammede betlere; kendt 
deres lave tankegang og hele færd, og han har forstået at gribe 
enkelte træk af deres og folks måde at være på og overføre dem 
på Skide, så han bliver uimodståelig komisk, som når han lader 
Skide først »spytte«, da Tor kom til ham, for han besvarede hans 
hilsen. Det er også fortræffelig set, når digteren lader fruer og 
frøkener i Valhal sidde der med hvide hansker osv. osv. Hele 
rimen er i virkeligheden enestående, en perle i rimedigtningen. 

Forfatteren har kendt en mængde gamle sagaer og sagn, hvad 
enten han har læst dem eller hørt dem eller snarest bægge dele. 
Det er interessant at se. hvad det er for sagaer, han har kendt, 
(jfr. Maurers udførlige påvisning) ; det er da for det første Snorres 

Edda, dernæst BragSamågussaga, Sogubrot, Hrolfs saga Gautreks- 
sonar, Nornageslspåttr, Gonguhrolfssaga, Sorlapåltr, Hrémundarsaga, 
Halfssaga, Rolf krakes saga og måske flere. Det træk, at Freyja 
farer op for at stikke Skide i næsen med en kniv, går uden tvivl, 
direkte eller indirekte, tilbage til fortællingen i Sturl. I, 80 om 
præsten Pals hæftige hustru, der engang med en kniv vilde stikke 
ojet ud af Sturla (jfr. II, 556). Det viser slående digterens ko- 
miske kraft og sans, at han har benyttet dette træk netop således, 
karrikeret ved at lade Freyja sigte efter Skides næse. 

Om norske personer haves kun: 

4. Olåfsrima af Einar Gilsson; se ovf. s. 14^). 
Hertil slutter sig: 

5. J>rænlur^) eller Sigmundar rimur Brestissonar. 
De er defekt opbevarede; mulig mangler slutningen, uagtet der i 
hdskr. intet mangler. Der er 10 ialt, digtede i forskellige, mest 
dog firlinjede versemål. Der findes ingen virkelige mansange. De 
handler om færøske begivenheder og beror på Færeyingasaga ; 
teksten begynder nu i sagaens kap. 34 fin., og slutter med k. 50 
(s. 240 i udg. 1832). Rimerne følger sagaen nojagtig, og der er 
næppe nogen forskel på dem og sagaen, således som denne fore- 
ligger i Flatøbogen. De hører uden tvivl til de ældste rimer, efter- 
som de ikke opviser noget af de kriterier, der særtegner de 
yngre »). 

C. Rimer over senere opdigtede sagaer om hjemlige personer. 

Her er der egenlig kun om en eneste rimeflok at gore, 
nemlig: 



1) Rimer over Raud6lfsl)åttr i Olaf den helliges saga i Flatøbogen. 
Heraf haves et ganske lille brudstykke i St. hdsk. 23, 4^ mbr.; her kaldes 
rimerne 6 lafs ri mur. De er skrevne med en yngre hånd end hovedhdskr., 
og forudsat at teksten er rigtig, er de yngre end 1450 (der findes et ord 
som soddan)] mansangenes indhold tyder også på et fremskredent stand- 
punkt i rimedigtningen. 

*) Således kaldes rimerne s. 9 i hdskr., skrevet med en i det mindste sam- 
tidig hånd og antydet i overskr. 

*) I rime IV kaldes Sigmundr for Simbi, det endnu almindelige kælenavn for 
Sigmundur. 

1. Krékarefsrimur, 8 i tal, i forskellige versemål, udg. 
sammen med sagaen af P. Pdlsson 1883. Hvad indholdet angår, 
henvises til sagaen (nedenfor). Rimerne er i det hele en tro gen- 
givelse af sagaen og slutter sig nærmest til hdskr. A, AM 471, 4^. 
IMgiveren har bemærket, at forfatteren — til tider, især i slut- 
ningen — har løst berørt ting af vigtighed og »spækket fortællingen 
med subjektive udgydelser, skældsord om de personer, han ikke 
syntes videre om, men ualmindelig ros over sine yndlinge, hvorpå 
der næppe findes i så hoj grad eksempler i andre rimer« (s. XXV). 
Det forekommer mig, at de her anførte egenskaber er altfor stærkt 
fremhævede, og jeg er ikke enig med udgiveren i, at ikke lignende 
ting også findes i andre rimer. Rimerne har lange mansange. 
Hvad deres afFattelsestid angår, har udgiveren ment at kunne be- 
stemme den meget nojagtig, nemlig til 1388 (s. XX — XXH), hvilket 
skal støttes ved, at der i mansangen til VI rime (s. 92) omtales 
den nød og elendighed, folk må leve under, hvorpå det hedder i 
V. 5 — 6: >Vi har mistet den herlige konge — mangen en fik sorg 
og angest — hovedet gik af kroppen. Kong Olaf blev begrædt af 
kæmper og folket, han hvis død bedrøver os længe«. Udgiveren 
opfatter dette som en hentydning til Olaf, dronning Margretes son, 
død 1387, og mener, at det er den rædselsfulde efterretning om 
hans pludselige død, der skulde have gjort et så stærkt indtryk på 
digteren og hans landsmænd. Selv om det var så, vilde det være 
forhastet at slutte, at rimerne er digtede straks året efter. Men jeg 
betragter hele denne opfattelse som ganske usikker og mener, at 
det i virkeligheden er Olaf den hellige, der sigtes til, tiltrods for ud- 
giverens forsøg på at bevise det urimelige deri. For det første 
passer udtrykket: »hovedet gik af kroppen« aldeles ikke om Olaf 
Margretes son; det er vilkårligt at antage, at digteren selv skulde 
have trot på den dødsmåde. Om Olaf d. hellige passer det der- 
imod i henhold til sagaens fortælling om det svære hug, han fik i 
hovedet eller i venstre side af halsen. Olaf var den mest populære 
helgen overhovedet, og hans saga var i alles hænder. Dernæst kan 
man meget vanskelig tro på, at det overhovedet har gjort noget 
videre indtryk på Island at høre at Olaf Margretes son var død 
eller forsvunden. Man skulde da vænte, at f. ex. de Isl. annaler 
havde indeholdt udtryk for sorgen, men det er ikke tilfældet. I en 
eneste annal (Gottskalks) nævnes begivenheden og det på følgende 

korte måde: ^kong Olaf Hakonssons forsvinden«. Olafs forsvinden 
omtales også i Flat. I, 28 — 29, men uden at der udtales nogen 
sorg over den. Udtrykkene om elendigheden i landet er kun al- 
mindelige fraser. Overhovedet må jeg hævde, at rimerne, ganske 
bortset herfra, er langt yngre og ikke ældre end fra slutningen af 
det tidsrum, vi her behandler, ja måske endnu yngre, for det første 
fordi den til grund liggende saga selv er meget ung. dernæst fordi 
afvekslingen i versemål er så stor. fordi mansangene er så lange, 
og endelig fordi der i dem findes en hel del yngre sprogformer og 
rim, som dhcefr f.-ur : gcrfr og lign., e:é, eiiey, ord som alla 
vegna, reisa (=ferd), ske (!, VII, 4) osv. 

2. {>orsteins rimur å Stokkseyri; heraf findes kun be- 
gyndelsen, aftrykt i Digtn. på Isl. 137 — 39. De er vistnok yngre 
end c. 1450. Hovedpersonen er en kulbider ligesom Krékarefr, 
men den til grund liggende saga er. så vidt vides, tabt. 



D. Rimer, digtede over Fomaldarsagaer og dermed 

beslasgtede sagaer. 

1. Fri8pj6fsrimur, i alt 5, udg. af L. Larsson sammen med 
sagaen 1893; jfr. Kolbing: Beitråge 207 — 17. Rimerne følger sagaen, 
som vi nu kender den, temlig noje. Som udgiveren (s. XXXIII ff.) 
påviser, slutter de sig nærmest til sagaens A-form (det i udg. først 
trykte hdskr.). Imidlertid er der nogle afvigelser, hvorved de nærmer 
sig B-formen. Sagen er den. at rimerne er gjorte efter et særligt 
håndskrift af sagaen, der har været et af disse velbekendte blån- 
dingshåndskrifler. Afvigelserne er også temhg ubetydelige. Ud- 
giverens antagelse (i udg. i Sagabibliothek). at B-formen er påvirket 
af rimerne. er unødvendig og sikkert ikke holdbar. Rimerne stammer 
fra tiden omkr. 1400; de hører næppe til de allerældste. At de er 
så gamle er derimod klart af den temlig ensartede form (4 i samme 
versemål, ferskeytt) og manglen af mansange ; kun en kort indledning 
til rime I findes og den handler ikke om kvinder. Når Kolbing an- 
tager, at Tegner har kendt rimerne, da han forfattede sit beromte 
digt. an.ser jeg dette, med Larsson, for ubevist og i sig selv hojst 

usandsynligt. De i så henseende fremførte enkeltheder er altfor 
ubetydelige. Forfatteren har været latinlærd (se foran s. 38). i) 

2. Sturlaugsrimur starfsama. De er 7 i tallet — ikke 
udgivne — og svarer til sagaen om Sturlaug (se II, 823 — 24) k. 
1 (indlednings-bemærkningen om Tyrker og Aser mangler i rim- 
erne) til k. 20 med enkelte mindre omstillinger og forkortelser, til- 
dels med lidt andre navne end i sagaen, d. v. s. den benyttede saga 
har uden tvivl frembudt en ældre og mere ægte tekst end den, vi 
nu har. Således hedder det udtrykkelig, at Hringr var konge i 
Hamarkaupangr, Åsa kaldes væna (f. fagrd), Sdlarheimr f. Tungla- 
heimr osv. Slutningen af k. 6 haj* intet tilsvarende i rimerne, og 
k. 7 er her langt kortere. I øvrigt stemmer rimerne ret godt med 
sagaen. De hidrører fra den første halvdel af 15. årh. De er 
affattede i forskellige versemål og uden mansange. 

3. Bosarimur, 10 i alt (slutningen mangler), udg. af O. Ji- 
riczek 1894 i Germ. abhandl. X. Der findes allevegne korte man- 
sange, undt. i VII og X, hvor de bliver til længere digte (se foran)*). 
Rimerne slutter nu i begyndelsen af sagaens k. 13 (Jiriczeks udg.), 
hvilket jeg anser for at bero på en mangelfuld overlevering, jfr. ud- 
giverens bemærkning s. XIX. 

Rimerne beror på den nu eksisterende saga. der følges meget noje; 
intet af de forhåndenværende håndskrifter er benyttet; angående 
de afvigelser, der findes, kan der henvises til dr. Jiriczeks udførlige 
redegorelse s. XXVIII fl*. Boses natlige færd hos bondedøtrene 
skildres delvis noget udvidet, delvis forkortet og summarisk; i al- 
fald må det siges, at digteren, uagtet der her var anledning dertil, 
ikke på nogen måde svælger i obskoniteter. Af sig selv har digt- 
eren indsat en bersærkerkamp, hæntet fra sagaen om Viktor og 



^) forsteins rimur Vikingssonar. Heraf findes kun et lille brud- 
stykke (af 16. og 17. rima) og nogle mansange, i Sth. 22, 4° mbr. og 1, 4<* 
pap., der uden tvivl er betydelig yngre end den her behandlede periode. 
Det skal bemærkes, at hvad der i Godels katalog (s. 65) sammenfattes un- 
der et (nr. 10), i virkeligheden er 4 forskellige slags mansange (fra for- 
skellige rimer), hvad også skriverens egne tal (1, 2, 3, 4,) betegner. 

2) Den optælling af elskovshelte i r. VIII, der findes i det ene hdskr., beror 
næppe på interpolation. 

IH. 4 

Blåus ^) ; han synes i det hele at have yndet at låne motiver. Digt- 
eren har haft hjemme snarest i Tværåhhd i BorgeQorden (se ovf. 
s. 37). Rimerne er yngre end Lokrur, ti III, 13 er ligefrem lånt 
fra disse II, 44; de hører overhovedet ikke den ældste gruppe til; 
mansangene er lange, den metriske afveksling rig, og der findes 
yngre sproglige rim, der dog kan bero på, at digteren ikke var 
nogen dygtig versifikator^). Til de ældre rimer må de henføres, 
fordi digteren > binder« flere steder navne på den ældste vis, og 
fordi de benyttede versemål tilhører de ældste. 

4. Hjålmtérs rimur og Olvis. De er utrykte, 11 i alt, og 
er behandlede dii KolMng^ Beitr. 200—07. Det er bemærket b. II, 
828, at rimerne står på et ældre standpunkt end den nu eksister- 
ende saga, og at deres fremstilling helt igennem er fornuftigere og 
simplere end sagaens. Endel navne er forskellige og enkelte styk- 
ker anderledes ordnede, bortset fra alle sagaens senere tilfojelser, 
se herom Kolbings bemærkninger, hvor der dog foreligger et par mis- 
forståelser. Rimerne er således af betydelig interesse, men synder- 
lig godt digtede er de ikke; der anvendes en rig afveksling af 
versemål. Imidlertid er deres sprog af en sådan art, at de ikke 
kan sættes senere end til den første halvdel af 15. årh. Hertil 
svarer de korte mansange (kun i rime X bliver den noget længere). 
Når dr. Jon porkdsson i Digtn. på Isl. s. 145 — 47 opstiller man- 
sangen i I. rime, på 35 (!) vers, som den »bedste prøve på de 
gamle (!) mansongarc, beror dette på en besynderlig mangel på 
det rette kritiske syn på sagen i det hele. Vel findes disse 35 
vers i hdskrr., men det er ikke desto mindre sikkert, at de er en 
yngre tilsætning. I og for sig er den enestående længde — i mod- 
sætning både til rimernes øvrige, og de ældre tiders mansange 
overhovedet — mistænkelig nok. Men afgorende er, at disse 35 
vers er affattede i et andet versemål end den øvrige rime. Man 
sammenligne f. ex. v. 35 

Nii mun ek ollum Bolverks bjor i burtu hrinda 
askinn gims vil ek ekki binda, 

— et to-linjet versemål (!) — med v. 36, der lyder således: 



*) Om forholdet mellem rimerne og den yngre Bésasaga henvises til Jiriczeks 

indl. til udg. 
*) Han bruger ofte det samme ord; særlig må ordet grér holde for. 

far skal fridust frosta skeid- 
-in flj6ta enn 
^ta framm å orda leid 
um afreksmenn. 

Her har vi med en afgjort 4-linjet strofe at gore, der er vidt for- 
skellig fra versemålet i v. 1 — 35; og selv om vi her skulde antage 
to-linjede vers, er disse dog ganske anderledes end hine. Hertil 
kommer, at efter de 35 vers kommer en hel ny, kort mansang, 
hvis begyndelse er klart nok betegnet ved far skal . . . fljota enn 
— og dette er rimernes oprindelige begyndelse. De første 35 er 
tildigtede. 

5. Bjarkarimur findes kun defekt, de ender i VHI. rime; 
der mangler sikkert noget. Rimerne svarer til pættir'ne i Rolf 
krakes saga om Bodvar og Hjalte, o: kap. 24 — 37, men indeholder 
hentydninger også til andre steder i sagaen, således 1. kap. (beg.), 
k. 12 (i rime VH og VHI), 18, 21—22 (i rime V og VI) osv. 
De begynder med at omtale Vogg og går så over til Bjarkes 
forfædre; her kaldes stamfaderen Bjorr jarl; han har 3 sonner, 
Bodvar, Tore og Frode. Kongens anden — onde — hustru forvandler 
Bodvar til en bjorn, Frode til en elg og Tore til en hund; de to 
sidste river hinanden ihjæl. Hildr, Hroes datter, går ude og vogter 
får; hun forvilder sig og træffer Bodvar og får med ham 3 sonner: 
Tore, Frode og Bodvar-Bjarke. Som man ser, er fremstillingen her 
allerede betydelig afvigende fra sagaens (jfr. II, 831), og det samme 
er tilfældet i det følgende, skont hovedtrækkene er de samme. 
Rimerne slutter med en kamp mellem Bjarke og Agnar og ber- 
særkernes sendelse til Adils og deres tilbagekomst Der findes korte 
mansange. Rimerne er ikke yngre end fra omkr. 1400. 

6. Sorlarlmurer ikke udgiyne, men behandlede af Kolbing 
i Beitr. 197 — 200; de er ufuldstændig overleverede og slutter i VI. 
rime (Sorles sidste kamp). Den oprindelige saga er tabt, men rim- 
ernes indhold svarer til Sorlapåttr kap. 3—4 (-j- slutn.), men er 
tildels anderledes og vidtløftigere. Sorles broder Erlend nævnes 
ikke. Forfatteren omtaler udførlig Sorles vikingelove. I det hele 
ynder han længere udmalinger og beskrivelser, både af sejladsen, 
personer, skibe og kampe, der uden tvivl delvis er selvstændige; 

4* 

for så vidt er disse rimer afvigende fra de fleste andre. I øvrigt er 
kampene i kap. 4 med Halfdan og hans sonner i hovedsagen ens. 
Disse rimer er åbenbart nogle af de ældste, der haves; der findes 
kun en kort mansang i r. I, i hvilken digteren omtaler sig som 
gammel; i de andre rimer findes ingen mansange og ingen navne- 
antydninger. Versemålet er helt igennem firlinjet, men dog med 
nogle indbyrdes afvigelser; indenfor de enkelte rimer findes me- 
triske afvigelser, der viser, at versemålet endnu ikke har fået sin 
formelle, normale fasthed. Vi har sikkert her med rimedigtning- 
ens første periode at gore. Også sproget er gennemgående mere 
gammeldags end ellers. 

Til de her behandlede rimer kan nogle tilfojes, der handler 
om nordiske eller tildels nordiske personer, hvor den til grund lig- 
gende sagahelt er tabt. 

7. Hrings rimur og Tryggva eller Ge9raunir (»Sjæls- 
prøvelser*). Rimerne, der ikke er udgivne, er i alt 13, men i 
nogle hdskrr. haves kun 12 (når de i Wolf. hdskr. kun er 11, be- 
ror dette på, at afskriveren har slået 2 sammen til én). Æmnet 
slutter sig til en saga som den om Halfdan Eysteinsson. Hertrygg 
er konge i Garderige og har datteren Brynhild. Hos ham opfostres 
kong Dags son Hringr; denne og Brynhild lover hinanden tro og 
elskov, men hun nærer bange anelser om fremtiden. Hringr 
går på vikingetog og bliver konge i Grækenland. Imidlertid kom- 
mer en viking og bejler til Brynhild og tilbyder kamp, ifald han 
får afslag. Under kampen, i hvilken det går Hertrygg ilde, kom- 
mer den saksiske konge Tryggve til og tilbyder sin hjælp på det 
vilkår, at han får Brynhild til ægte. Dette går kongen, modstræbende 
og nødig, ind på ; vikingen fældes, Tryggve ægter Brynhild og rejser 
hjem. Da Hringr får dette at vide, sejler han til Saksland og 
kæmper med Tryggve; de såres farlig, men forliges, og Hringr 
ægter Tryggves søster Brynveig. En ond rådgiver, Erik, jages bort 
af Tryggve, kommer nogen tid efter og overfalder ham og fælder 
ham. Ved budskabet herom brast hans søsters, Hrings hustrus 
hjærte af sorg. Hringr hævner Tryggve, og nu kan han og Bryn- 
hild endelig . forenes. Det er en ret kont fortalt roman, uagtet der 
er meget kunstlet deri. Alle navnene er nordiske, og der er næppe 
nogen tvivl om, at det hele er en ren islandsk digtning. Rimerne 

er alle, med undtagelse af VIII., digtede i firlinjede versemål. De 
er godt digtede og næppe yngre end fra c. 1400. Der findes deri 
ligheder med Ski8arima. Mansange findes kun i 1. og næstsidste 
rime af erotisk art. 

8. Rimur af Grim og Hjalmar, i alt 4, forfattede i for- 
skellige versemål, vistnok i den første halvdel af 15. årh.; der er 
ingen mansange undtagen en kort i rime I. Deres æmne er tem- 
lig spinkelt. Kong Karl i Sverrig har datteren Ingigerd og jarlen 
Erik sonnen Grim; denne frir til Ingigerd, men får afslag, med- 
mindre han fælder Hjalmar, en son af kong Hårekr i Bjarmeland. 
Kongedatteren giver Grim sværdet Trauste. Han fælder naturligvis 
Hjalmar og ægter Ingigerd. Så kommer den gamle Hårekr for at 
hævne sin son; han skænder og brænder i Sverrig, indtil det kom- 
mer til et hovedslag, hvori kong Karl falder, men Hårekr over- 
vindes; han og Grim forliges. Rimerne er udgivne i Bjorners 
Kåmpadater. Æmnet genfindes i den gamle folkevise om Liden 
Grimmer og Hjelmer Kamp (DgF I, 352 iT.). 

9. Ulfhamsrimur eller Vargstokkur, 6 i alt, alle i samme 
versemål og uden mansange. Æmnet er simpelt nok, men ikke 
uden interesse. Kong Halfdan i Gotland er i ulveskikkelse om 
vinteren og kaldes derfor vargstakkr (han er en varulv, »bisclaret«); 
han er gift med Hilde og har to born, Dlfham og Dagbjort. Hilde 
dræber sin mand og vil ægte sin son ; denne vil ikke opfylde hen- 
des ønske og forfølges derfor. Endelig får hun ham lokket til hallen 
og forgjort således, at han skal leve i en skjoldmøs gravhoj, med- 
mindre en kvinde vil lade sig indsætte i hans sted, som han så 
helt skal glemme. Det sker alt sammen, men han bringes til at 
huske den opofrende kvinde ved en trylledrik, frelser hende fra 
gravhojen og ægter hende. Moderen får sin straf. Fremstillingen 
er ret ligefrem og simpel. Rimerne er vistnok fra c. 1400. 

Hertil skal til slutning fojes en rimeflok af nærbeslægtet art, 
men hvor sagaen endnu haves, nemlig: 

10. Sigur9ar rimur fots og Asmundar Hiinakongs. 
De er 6 i alt, så godt som uden mansange og i forskellige verse- 
mål. Æmnet er en kon kærlighedsroman. Hunekongen Asmund 



54 

kommer og fæster sig Sign]^, en datter af kong Knud i Sjolond, 
medens hendes fader er borte. Samtidig bortlover denne hende 
til Sigurd fot, konge i Valland. Følgen er en kamp mellem disse to, 
hvori Sigurd kommer til kort, men Asraund er alligevel så ædel at 
overlade ham Sign^. Asmund bejler nu til en irsk konges datter, 
men får afslag. Det kommer til kamp, Asmund fanges og kastes i 
fængsel nede i jorden. Sign^ drommer, at han er i fare og Sigurd 
sejler ud for at hjælpe ham, og det ender godt. Der er her vel- 
kendte motiver benyttede. Kong Knud i Sjolond beror åbenbart 
på læsning i Knytlingasaga. Rimerne er fra den første halvdel af 
15. årh. 



E. Rimer over de romantiske og dermed beslægtede sagaer. 

Herunder hører de rimer, der er digtede over de franske ridder- 
romaner, riddersagaer; dertil slutter sig andre hjemlige sagaer, der 
er opdigtede med hine som forbillede. I det hele er der ikke så 
mange, der her haves, sagaen er også her i flere tilfælde gået tabt. 
Til den første slags hører følgende: 

1. Skikkjurimur; navnet findes i rimerne selv; de er 3 i 
alt og er udg. af G. Gederschiold og Wulff sammen med den til 
grund liggende saga, Mottulssaga, i Lunds univ. årsskr. XIII. Rim- 
erne indledes med mansange, der særlig her kunde sættes i sam- 
menhæng med det øvrige ejendommelige, erotisk-letfærdige indhold. 
Det gor digteren da også. I den 3. mansang omtaler han spøge- 
fuldt sit eget forhold til kvinderne, fornemmelig til den fra fortæl- 
lingen om Tor bekendte dame »Ælde«. Uagtet digteren med liv 
og lyst behandler sit æmne og gotter sig over det, bliver han aldrig 
plat eller anstødelig. Hvad forholdet til sagaen angår, er indholdet 
her noget forkortet, især i begyndelsen. På den anden side til- 
fojer digteren også noget af sig selv og får lejlighed til at vise sit 
kendskab til de øvrige riddersagaer; han giver for det første en 
oversigt over Artuskæmperne (især dem, der forekommer i eksister- 
ende sagaer); dernæst tildigter han, at der blandt Artus' gæster 
også er kongen fra Dværgeland med sin lille dronning, dronningen 
over Småmøersland med stort følge, og flere andre personer med 
samt deres elskerinder; alle disse kvinder prøver også den for- 



55 

heksede kappe. Alt dette sker for at få endnu flere udmalinger 
end sagaens; i grunden skulde man tro, at det måtte være nok 
med alle Artus' hofdamer med hans egen dronning i spidsen, Rim- 
erne er vel digtede men næppe ældre end fra den første halvdel 
eller anden fjærdedel af det 15. årh. 

2. Geiplur, 4 i alt, udg. i Koschmtz: Sechs bearbeitungen 
osv. 1879 ; jfr. Kolbing i Germania XX. Der findes korte erotiske 
raansange; versemålene er udelukkende firlinjede. Indholdet er 
Karl den stores Jerusalemsrejse (sagaens VII. afsnit) med hans og 
hans 12 jævningers ophold i Konstantinopel, hvor de om aftenen 
praler af deres uhyre kræfter og ævner; deraf navnet, der findes 
i rimernes slutning; det betyder »Pralerierne« {geipadX prale). Det 
hele indledes med en oversigt over kæmperne, hvis navne dog ikke 
alene er hæntede fra det benyttede sagaafsnit. Sagaens fremstilling 
følges helt igennem omtrent ordret, dog en smule forkortet. Det 
benyttede håndskrift har været nærbeslægtet med udgavens a. For- 
fatteren er latinlærd; han anvender olim som rim på polim (jfr 
grex i Fri9pj. ovf. s. 38). Er det den samme forfatter? Vitulus 
vates? Rimerne stammer fra omkr. 1400.^) 

3. Landrésrimur, 9 i tallet, digtede i forskellige, hvad rim 
angår temlig »dyre« versemål, hvoraf det fremgår, at de ikke til- 
hører den ældste række. Mansangene er ganske korte; der findes 
ingen »bundne« navne, og da sproget ikke indeholder noget sær- 
lig ungt, er rimerne dog næppe yngre end 1450. De er digtede over 
det II. afsnit i Karlamagnussaga efter B-bearbejdelsen (og udg.). 
Dette følges helt igennem meget noje. Dog er enkelte navne for- 
skellige, og det er klart, at forfatteren har haft en tekst, der var 
noget forskellig fra vor. I den IV. rime har han vistnok selv ind- 
sat en liste over Karl den stores kæmper, der ikke er hæntet fra 
sagaen men fra senere opdigtede sagaer. 



^) Rollantsrimur, der findes i Sth. 22, 4° mbr., er digtede over Rollants 
kamp med risen Éerakut; det er kap. 15—22 i den oprindelige Agulandus- 
t)åttr, de er digtede over; sagaens tekst følges noje; det er æmnets gude- 
lige tone, der har lokket digteren. Men rimerne bærer et meget ungt 
præg i sproglig henseende og tilhører snarest den sidste halvdel af 15. årh. 
eller tiden omkr. 1600. 



56 

4. Herburtsrimur eller pattr, som det hedder i slutningen 
(jfr. Kritarpdttr om Filpérimur). Rimerne er 4 i alt, alle i firlinjede 
versemål; udg. i Riddararimur (Wisén). Der findes korte man- 
sange med hentydninger til kvinder. Rimerne er digtede over af- 
snit XIV, kap. 231—39, i Didrikssaga, afsnittet om Herburt og Hilde. 
Sagaen, vistnok et med A nærbeslægtet hdskr., følges temlig nqj- 
agtig; der er få og lidet betydende afvigelser; jfr. Wisén i fortalen 
XVIII— XIX og Kolbing i Germ. XX, 242 f. Rimerne er temlig 
gamle. 

Til den anden gruppe, hvor æmnerne vistnok er helt opdigtede, 
hører følgende: 

5. Geirar9srimur, 8 i tal, udelukkende i firlinjede versemål ; 
den første halvdel er uden nævneværdige mansange; i den sidste 
findes der sådanne og særlig lang er den til rime VII hørende med 
opregning af el^ovshelte (se Digtn. 170 — 71); her nævnes bl. a. 
også den Priamus, som netop forekommer i rimerne selv, hvilket 
kunde tyde på, at der her forelå en yngre tildigtning. Æmnet er 
romantisk. Kejser Karl i Frankrig efterlader sig en datter Elin- 
borg, opfostret hos jarlen Håvard, en son af Mågus jarl (se Brag8- 
amågussaga). Jarlen Geirar9r i Småland bejler til hende, men af- 
vises med hån. Særkerkongen Priamus, der i sit rige har skændet 
alle kvinder, gor krigstog til Frankrig (jfr. Elissaga) og forlanger 
Elinborg til ægte ; ellers vil han tage hende med magt til sin frille. 
I sin vånde sender hun sin fosterfader (jfr. Fri5pj.s.) til GeirarSr 
for at bede om hans hjælp, men han nægter den. Ikke desto 
mindre drager han selv tredje afsted og kommer til Elinborgs be- 
lejrede by (Reins) med maske for ansigtet; de tre kæmper drabelig 
og fælder den hedenske konge med hele hans hær, hvorpå Geirar3r 
naturligvis ægter EUnborg. Sagaen eller æmnet er vistnok helt 
opdigtet med motiver, samlede fra forskellige steder; den findes i 
den udvidede bearbejdelse af Mågussaga (se nedenfor). Rimerne 
er ret godt digtede og næppe yngre end fra c. 1400 1). 

6. Filporlmur eller, som de i slutningen kaldes, Kritarl)åttr, 
8 rimer, udelukkende i firlinjede versemål og uden mansange; 

*) Der findes deri et ord som bUeggja (= belejre); dette er et gammelt tysk 
låneord. 

udg. af Wisén i Riddararimur. Den til grund liggende saga er 
tabt. Hovedpersonen Filpé er en son af kong Reinald på Kreta; 
han opdrages til en stor helt, og han udfører bedrifter. Efter en 
kamp, i hvilken han bliver svært såret, plejes han af Lilja, kong 
Blåvus datter i Spanien. De forelsker sig i hinanden. En blålandsk 
•konge, Kastor, kommer imidlertid til Spanien og kræver Lilja til 
ægte. Filpo slår ham ihjæl og trolover sig med Lilja, men for- 
fatteren er ikke fornojet med, at sagaen dermed skal være ude; 
nej, nu først begynder den. Filpo vil besøge sin fader for bryllup- 
pet; på rejsen bliver han forslået til en søborg, hvor en konge 
hersker; dennes datter forelsker sig straks hæftig i den smukke 
Filpo. Nu vil tilfældet, at en jætte kommer for at bejle til hende; 
Filpo slår også ham ihjæl og har nu også fortjænt denne 
kongedatters hånd, men han afslår den. Hun giver ham en el- 
skovs- og glemselsdrik, og han ægter hende og glemmer Lilja. 
Denne havde givet ham en trylleskjorte, der bevirker, at han hos 
sin ægtemage ligger som død i sængen, og alle sorger over ham. 
Hans unge hustru dør af sorg, og en grib kommer flyvende og 
fører Filpo bort til hans skibe. Han fortsætter rejsen; først efter 
endnu et elskovsæventyr og det af en endnu farligere art, hvor det 
stadig er Liljas troldkyndige fostermoder (gribben var også hende), 
der hjælper i nøden, forenes Filpo med Lilja og bliver konge i 
Spanien. Som man ser, er her mange motiver samlede, fuldt op 
af trængsler for de elskende, næsten for meget af det gode. Uagtet 
noget kan bero på fremmede kilder, er sagaen i denne form som 
helhed en digtning fra 14. årh. Rimerne hidrører fra tiden omkr. 
1400. 

7. KonråSs rimur keisarasonar, 8 i alt, trykte i Wiséns 
Riddararimur. De er alle affattede i ferskeytt versemål af lidt for- 
skellig art; enkelte af dem er temlig »dyre<!^ og viser således et 
temlig fremskredet standpunkt. De fleste af rimerne indledes med 
virkelige mansange, der ikke er dårlige; i en af disse siger digteren, 
at han har forfattet rimerne for en kvinde. Til grund ligger sagaen 
om Konrad (se nedenfor); ifølge udgiverens påvisning (udg. XXI 
— XXX) er et hdskr. benyttet, der var nærmest beslægtet med den 
af G. Thordarson udgivne tekst, uagtet der også er afvigelser og 
overensstemmelser med den af Cederschiold udgivne; ligeledes fin- 

des der afvigelser fra bægge tekster. I det hele forkorter digteren 
temlig stærkt, hvorved enkeltheder er bortfaldne, så at motiver- 
ingen på sine steder kan blive mangelfuld. Rimerne tilhører de 
yngre. Deres sprog bærer ganske vist ikke noget yngre præg i det 
hele (det findes et par gange, at i rimer på y, men teksten er ikke 
fuldt pålidelig; tilmed forekommer dette så sjælden, at det kunde* 
betragtes som unojagtigheder). Derimod er der nok noget andet, 
som tyder på, at de tilhører de yngre af dem, vi her behandler; 
f. ex. det, at digteren erklærer, at han ikke støtter sig til »edda« 
— det er første gang vi træffer dette udtryk i en rime (VII, 5), 
der senere bliver så almindeligt; men navnlig det, at digteren 
(VIII, 4) klager over, at »sagaer og rimer« er i stærk til- 
bagegang, hvad almenyndest angår; selv om denne klage rimelig- 
vis er grundløs, vidner den dog om, at der var gået en ikke så 
ganske kort rimeperiode forud. Der findes også ligheder med 
Griplur. Digteren har i øvrigt godt herredomme over sprog og form. 

8. Mågusrimur eller rimurafJåtmundikonungi (hoved- 
personen i sagaens første del); de er 9 i tal med dels korte, dels 
ingen mansange. Ikke udgivne. De følger noje den af Ceder- 
sehiold udgivne sagatekst; de slutter temlig pludselig i kap. 10 
(øverst s. 18 første spalte i udg., jfr. G. Thordarsons udg. s. 57). 
Det er blevet udtalt, at rimerne er ufuldendte eller at afskrifterne 
må være mangelfulde; det sidste forekommer mig rimeligst. Rim- 
erne hidrører fra 15. århs. første halvdel, men de udmærker sig 
ikke i nogen henseende. 

9. Rimur af Blå(v)us og Viktor, 8 i antal, så godt som 
uden mansange og alle i firlinjede versemål, undt. den sidste, hvis 
vers er trelinjede, men her består første linje kun af 5 trokæer og 
rimer for sig. Digteren forudsætter tilhørere; han antyder elskovs- 
forhold meget lidt. Kong Vilhjålmr i Frankland har sonnen Vik- 
tor, der straks efter faderens død opbruger alt sit løsøre til prægtige 
gæstebud; så begiver han sig bort, træffer en anden konge Blåvus; 
de bliver fostbrødre. På en trylledug føres de gennem luften til 
Blåvus' rige. Kong Samarjon kommer til landet med en stor flåde; 
han og Blåvus skifter riget og flåden, der tilfalder den sidste. Fost- 
brødrene drager ud på vikingetog og fælder flere vældige ber- 

særker, hvorpå Viktor vender tilbage til Frankland og får sit rige. 
Her slutter rimerne, men ikke sagaen (se nedenfor). Rimerne 
stammer fra den første halv- eller Qærdedel af det 15. årh. 

11. Sållis rimur og Nikanérs, 11 i alt, mest i firlinjede 
og temlig ensartede versemål; kun én rime er i trelinjet verse- 
mål, hvor langlinjeUj også kun består af 5 trokæer. Af man- 
sange er der dels nogle korte, dels ingen. Sproget godtgor, at de 
ikke er yngre end de sidst behandlede. Æmnet i dem (og sagaen, 
der haves) er ret simpelt; det er åbenbart et islandsk produkt, 
særlig efter sagaer som Fléventssaga og Elissaga som mønstre (Sa- 
racenerkampe). I et gilde hos kejseren i Rom kommer kongesonnen 
Sålus op at strides med hertugen Nikanor, og de kæmper med hin- 
anden. Efter den hæftige kamp forsoner de sig med hinanden og 
Nikanér lover Såliis sin skonne søster til ægte. Inden brylluppet 
finder sted, kommer Særkerkongen Mathæus og frir til hende; det 
kommer til kamp. Hertugen kommer til kort, staden erobres og 
hans søster bortføres af Mathæus. Da Såliis får dette at vide, sejler 
han afsted til dennes rige og kommer, ligesom Mathæus er i færd 
med at holde sit bryllup. Med Ust får han sin fæstemø i sin magt 
og sejler atter bort. Mathæus ruster en flåde og sejler til Såliis' 
hjem, der straks har holdt bryllup. I den nu påfølgende kamp 
slutter rimerne noget brat (i sagaens kap. 16). Der mangler ojen- 
synHg slutningen, hvad enten det er digterens eller afskriverens 
skyld. 



F. Æventyrrlmer. 

Hertil kan følgende regnes, hvoraf den første også slutter sig 
til den sidst behandlede art. 

1. Dåmusta rimur, 4 i antal, alle i firlinjede versemål, til- 
dels dog af en noget uregelmæssig art, der tyder på en tidlig af- 
fattelse; der findes næsten heller ingen mansange, men forfatteren 
udtaler, at de er digtede på opfordring af en kvinde. Æmnet er 
nærmest et stærkt religiøst farvet æventyr. Kong Katalaktus i Kon- 
stantinopel har en dejlig datter Gratiana, 12 vismænd og en ridder 
Dåmusti (således er navnets rigtige form). En gang kommer der 

5 drageskibe; det er kong Jon fra Småland, der vil bejle til Gra- 
tiana; han vinder hendes kærlighed og de troloves. Dette er 
Dåmusti misfornojet med, da han er forelsket i Gratiana; han rider 
derfor efter den bortdragende Jon og fælder ham; han får kongens 
tilgivelse, men datteren dør (tilsyneladende) og lægges i en sten- 
kiste. Dåmusti angrer sin gærning og sørger. Da kommer jomfru 
Maria til ham, trøster ham og giver ham råd. Han går til kirken, 
kæmper der med et jættelignende væsen, der kalder sig Alheimr 
(hans onde ånd), og sejrer. Gratiana lever op igen; hun er villig 
til at ægte ham, og alt ender godt. Digteren anvender flere be- 
skrivelser, f. ex. af Gratiana og andre, end det ellers er tilfældet. 
Riraerne er ikke dårlige i det hele; forfatteren var uden tvivl en 
gejstlig. Endelig bemærkes, at i Islandske folkesagn og æventyr 
(Isl. pj69s6gur) I, 284 — 85 findes et, åbenbart meget forvansket, ud- 
drag af dette æventyr under titlen: om Jon Oplandskonge. 

2. Diniis rimur dramblåta, 4 i alt, i forskellige versemål 
uden mansange. Kong Tholomæus i Ægypten har en son Diniis 
»den hovmodige« ; kong Maximinianus har datteren Filotemia. 
Denne sender mænd med trylledrik til Diniis, så at han besøger 
hende med 40 riddere og vil straks sove hos hende. Da kommer 
der pludselig riser med ufred, som Diniis og hans riddere ma 
kæmpe med. Men den følgende morgen opdagede de, at de havde 
kæmpet med trær. De rider skamfulde bort. Kort efter sker det 
mærkelige, at Filotemia, hendes fader og ærkebispen farer nøgne 
omkring i gaderne med goglere, danser og synger, indtil en ene- 
boer får uvæsenet stanset. Det var Diniis' hævn. Således bliver 
de to ved med at spille hinanden slemme puds; tilsidst forvandles 
kongedatteren og hendes tærner til krager, og hermed ender rim- 
erne. Men sagaen, der haves, er endnu længere. Det ender til 
sidst i fryd og herlighed med giftermål mellem de to hovedper- 
soner. Rimerne hidrører fra den første halvdel af det 15. årh. 

3. Rimur af J6ni leiksveini, 3 i tal, findes i et eneste 
hdskr. i landsbiblioteket i Reykjavik (en afskrift deraf i AM, Access. 
20)1). Dq gj. ^(jgjj iy[yi fpa tiden omkr. 1400, forfattede i et og 



O Jeg har dr. J6n f orkelsson at takke for oplysningen om hdskr. ; det var taget 
ud af en bog i 4^ med forskelligt indhold af forøvrigt underordnet betyd- 

samme versemål (ferskeytt). Da går tilbage til en saga, der er 
ældre end den, der nu haves (jfr. nedenfor, hvor indholdet er kort 
gengivet). 

4. Virgilius (Vergiles) rimur, eller, ifølge det sidste vers, 
Glettudiktar. De er to i ferskeytt uden egenlige mansange. 
De er trykte i Kolbings Beitråge. Æmnet er noget beslægtet med 
de foregående rimers. Den ene hovedperson er vismanden og 
troldmanden Virgilius. Denne bliver indbudt af en konge, der har 
en smuk og klog datter. Troldmanden vil nyde hendes elskov, 
men hun, der er lige så klog som han, beskæmmer ham og driver 
frygtelig spot med ham. Han hævner sig på hende på en ikke 
mindre beskæmmende måde, som ikke lader sig genfortælle. Mo- 
ralen er, at kvinder ikke skal modsætte sig elskovshandel, og er 
for så vidt af en letfærdig art. Digteren udtaler, at han har digtet 
rimerne for en mand, Snorre. Det her behandlede æmne er vel- 
kendt fra den middelalderUge litteratur, jfr. Comparetti: Vergilio 
nel medio evo 1872 og Kolbing s. 220 — 23; men den islandske 
form for fortællingen er ikke genfunden i nogen fremmed original 
og er vistnok tildels islandsk opfindelse; således er omskabelsen 
af Vergil til en hest, hvorpå kongedatteren rider, uden tvivl is- 
landsk påfund (jfr. dog fortællingen om, at den skonne kongedat- 
ter rider på vismanden Aristoteles' ryg rundt i haven i det franske 
digt L'ai d'Aristote). 

5. Klerkasp il eller Klerk arimur, i alt 5, digtede i for- 
skellige versemål og med korte mansange, og på en kvindes op- 
fordring. Æmnet er meddelt i Kdlbings Beitråge 229—30. Hoved- 
personerne er to Parisklærke, hvoraf den ene, Primas, er trold- 
kyndig, en rigtig middelalderlig folketroens Sæmund frode. De 
kommer bægge til en greve, og efter anvendelsen af forskellige ojen- 
forblændelser får Primas grevens datter til ægte; rimerne ender 
med, at han også med trolddomskunster ødelægger en angribende 
hedensk hær. Rimerne, der åbenbart er nærbeslægtede med Lokrur, 
er morsomme og godt digtede; fra den første halvdel af 15. årh. 



ning, og købt til landsbiblioteket. Også redaktor V. Asmundarson er i 
besiddelse af en afskrift af dette hdskr. 

Det til grund liggende æventyr er, så vidt vides^ ukendt. Men det 
er sikkert ikke blevet til på Island. 

Foruden alle de her behandlede rimer er der endnu nogle, 
som åbenbart står midt imellem den ældste række og dem, der er 
fra omtr. 1500 og derefter. Det er naturligvis vanskeligt, for ikke 
at sige umuligt, i hvert fald så længe der ikke foreligger kritiske 
udgaver, at drage en aldeles bestemt grænse. Det er muligt, 
at der her burde være medtagne et par rimer til, f. ex. Hektors- 
rimur, Haralds rimur Hringsbana (der af digteren betegnes som 
hans første arbejde, hvad de også selv bærer præg af) osv. 



2, .^±sii.±l;- 

Prosaisk litteratnr. 

Indledning. 



Som bemærket kunde tidsrummet betegnes ved den kolossale 
afskriverflid, der udfoldes. Ved siden af denne hovedvirksomhed 
fremtræder der dog noget nyt også på den prosaiske litteraturs 
område. Først og fremmest fortsættes den originale sagaskrivning 
angående indenlandske personer, men kun på kirkehistoriens om- 
råde (3 bispesagaer), hvilket er forståeligt nok. Hertil slutter 
sig annalværker, sagabearbejdelser og sammenstøb- 
ninger. Vi har allerede tidligere haft med sådanne at gore, og 
det er klart påvist, at de er begyndt allerede i det 13. årh.; det 
er fortsættelsen af denne virksomhed, der foregår i det 14. årh. og 
bliver nu dreven til det yderste. Tager vi f. ex. de forskellige 
håndskrifter, hvori Olaf Tryggvasons saga (i Fms.) foreligger, vil vi 
kunne se, hvorledes der efterhånden tilfojes, indsættes afsnit efter 
afsnit, der mer eller mindre løst står i forbindelse med sagaens 
hovedperson. Disse afsnit er dog kun afskrifter af ældre originaler; 
i de færreste tilfælde er de forfattede i det 14. årh. Denne samler- 

virksomhed når sit hojdepunkt i Flatøbogens Olafssagaer, hvor ikke 
alene mindre afsnit, men hele store sagaværker findes optagne, så- 
som Færeyinga saga, Orkneyingasaga, Jomsvikingasaga, Hallfre5ar- 
saga, Haralds påttr hårfagra, Hålfdanar p. svarta, afsnit om Islands 
bebyggelse, Krislnisaga osv. osv. Her foreligger der i virkeligheden 
en karrikatur af sagabearbejdelse ; hovedpersonen og hans sammen- 
hængende saga, således som den f. ex. hos Snorre på en så mester- 
lig måde fremtræder, drukner ganske i al denne brogede mang- 
foldighed og uoverskuelige vidtløftighed. Der bliver intet sagahele 
mere. For så vidt er denne virksomhed det stik modsatte af de 
egenlige og oprindelige forfatteres virksomhed, der netop og ikke 
mindst bestod i — efter Åres eksempel — at holde alt uved- 
kommende strængt ude. Følelsen af, hvor lidet det oprindelige 
ægte sagaprincip nu betyder, måles bedst ved den svulmende stolt- 
hed, der kommer* til orde i Flatøbogens fortale, hvor det hedder, 
at præsten Jon Thordsson har skrevet »kong Olaf Tryggvasons saga 
med alle dens afsnit (pættir) og Olaf den hellige Haraldssons 
saga med alle dens afsnit«. 

Hermed hænger på en måde sammen lysten til at samle mange 
sagaer, uagtet de ikke sådan kunde kiles ind i hinanden, i store, 
kostbare håndskrifter. 

Nærmest til disse sagaer slutter sig sagaer om opdigtede 
sagatids-lslændere. Her er den gamle sagaform som ellers 
bevaret, og de historiske sagaer er i alle henseender deres 
forbillede; heltene er af samme eller lignende art, tildels krigerske 
mænd, der indvikler sig i manddrab og blodsudgydelser af en eller 
anden grund. I én henseende bærer de tidens præg, nemlig ved 
forkærlighed for sentimental erotik; i flere af dem spiller kvinden en 
ganske anderledes fremragende rolle end i de historiske sagaer, 
hvor de dog har deres indgribende betydning; dette er en påvirk- 
ning af de romantiske sagaer. Vi skal her pege på den fremstil- 
ling, der findes i Tord hredas saga, Bår5arsaga, fremfor alt i kær- 
lighedsromanen i særlig forstand, Viglundarsaga ; ja, i den ellers 
noget forskellige Krokarefssaga spiller elskoven eller rettere kvinde- 
kærheden en ikke uvigtig rolle. Do personer eller hovedtyper, vi 
finder, er i øvrigt den dybsindige, kløgtige smed, der fjærnt minder 
om Volund (Kr6karefr); vi finder kraftkarlen Orm Storolfssons 
nære frænde, der i udlandet udfører bedrifter og aflægger kraft- 

prøver (kampe med biåmænd i Norge, f. ex. Finnboge stærke). 
Endelig har vi en haivjætte som hovedperson (en landvættesaga i 
Bår3r snæfellsås) med forskellige sagntræk. Fælles for alle disse 
sagaer er deres overord enlig simple og kunstløse indretning, frem- 
stilling og persontegning. Sagaens begivenheder følger ovenpå hin- 
anden undertiden noget løst sammenhængende indbyrdes, men en 
sådan ophobning som i de opdigtede roman-agtige sagaer er der 
ikke. Både personer og begivenheder er temlig almindelige og 
uden de virkelig historiske sagaers skarptskårne individualiteter; 
dog er enkelte, som den nævnte Krokarefr, meget godt trufne og 
tegnede. I det hele må disse sagaer dog betegnes som temlig 
tarvelige, uden egenlig farve; man føler altfor stærkt forbillederne 
og forskellen på disse og efterligningen. Hvad der endvidere tryk- 
ker disse sagaer ned er den omstændighed, at forfatterne viser 
megen ukendskab til de tider, de vil skildre. De begår slemme 
anakronismer (de omtalte blåmænd i det 10. årh. i Norge osv.). 
En vis underholdningsævne er disse sagaer i besiddelse af; det 
har da også været forfatterens mål at få lidt afveksling ind i den 
rent underholdende sagalitteratur. 

I disse sagaer holder man sig til den hjemlige jordbund og 
man mærker den hjemlige duft også derved, at der indlægges vers, 
tildels affattede i friere drotkvædet (jfr. ovf. s. 23 — 24). 

Til gengæld er der så endnu en række sagaer, der intet har 
tilbage af den hjemlige saga undtagen formen, dog altid uden vers ^). 
Det er de helt opdigtede sagaer med fremmede ikke-nordiske 
personer, der foregår i al verdens fremmede lande, især i Saksland, 
Frankrig og Konstantinopel. De slutter sig i det hele nærmest til 
de franske romaner, men er også stærkt påvirkede af fornaldar- 
sagaer og andre. Kampe mod Muhamedanere spiller en betydelig 
rolle. Personerne er ganske opdigtede, undertiden satte i genea- 
logisk forbindelse indbyrdes, begivenhederne er helt fantastiske. I 
øvrigt henvises til indledningen til den specielle behandling af disse 
produkter. Disse sagaer er ren underholdningslitteratur, opståede 
af trangen til noget nyt, til ikke stadig at høre de gamle sagaer 
atter og atter; således har de gjort en vis nytte, men smagen har 



^) Der findes kun 3 spottevers i den udvidede Mågiiss. og en trolderemse i 
Vilhjålms saga sjods. 

de ikke forædlet. Forfatterne har uden tvivl i de fleste tilfælde 
været bønder. Sprog og fremstilling og hele den åndelige horisont 
er overmåde lav og almueagtig; man skyr ikke lave og uædle ud- 
tryk. Disse sagaer har ingen ringe kulturhistorisk betydning, ja, 
denne er måske lige så stor som den litteraturhistoriske. I bægge 
tilfælde danner de et vigtigt bindeled mellem den hendøende oldtid 
og den gryende nytid. Disse sagaer og de dertil knyttede rimer 
har århundreder igennem været læste og afskrevne. Derimod er 
de i ringe grad bleven udgivne. En fuldstændig udgave af dem er 
næppe anbefalelsesværdig; derimod kunde det være ønskeligt at 
have fyldige uddrag af dem så ordrette som muligt, hvor man kun 
tog det vigtigste med og hvad der i særlig grad var ejendommeligt 
for enhver saga, men udelod hele den store masse af de betydnings- 
løse og uhyrlige og så at sige identiske kampskildringer, som de er 
opfyldte af. Fremstillingen af begivenhedernes gang er i reglen ingen- 
lunde ilde, men logisk og i det hele vel motiveret, ganske bortset 
fra deres indre usandsynligheder og umuligheder. Sproget er i 
reglen godt og ret fyndigt og kunde trænge til en nærmere under- 
søgelse og belysning. Der findes ofte gode ordsprog, der, så vidt 
jeg ved, ikke er fundne andre steder. Enkelte gange har træk fra 
folkeæventyr og overtro forvildet sig ind i dem, og de kan da få 
betydning for folkemindeforskeren, men i det hele er dette i en 
meget indskrænket grad tilfældet. Af forfatternavne kendes ingen; 
men det er rimeligst, at sagaerne tilhører de gamle sagaegne, sær- 
lig vestlandet. 



§ 1- 
Historiske sagaer. 

Der er her kun tale om 3 bispesagaer, der således danner en 
ligefrem fortsættelse af de ældre bispesagaer og Hungrvaka (se II. 
bind, 2. afsnit, § 9 B III, 17 A II). 

Årna saga byskups |>orlåkssonar, udg. i Biskupasogur 

I efter papirsafskrifter af en membran, hvoraf der nu kun findes 

et par blade i AM 122, b fol. (Sturl.-hdskr.) ; desuden findes i AM 

220, fol. et par blade af en anden membran, hvoraf der ikke 

m. 5 

kendes nogen afskrifter. Sagaen fortæller ganske kort om Arne, 
for han blev biskop, men forfatteren er opfyldt af beundring for 
ham fra først af. Hans strænghed m. h. t. overholdelsen af kirkens 
love overfor lægfolk fremhæves straks med styrke; herved antydes 
rigtig, hvad der var det centrale i hans væsen og senere virksom- 
hed. Arne blev viet til biskop til Skalholt 1269 og døde 1298; sa- 
gaen stanser ganske brat ved vinteren 1290—91, da Arne opholdt 
sig i Norge. Grunden til denne stansning er næppe den, at for- 
fatteren ikke er nået til at skrive mere; den må snarest søges i 
håndskrift-forhold; et håndskrift er blevet defekt i slutningen eller 
en afskriver har måttet stanse pludselig; herfor taler et udtryk i 
k. 71, hvor der henvises til noget senere, der dog aldrig kommer. 
Sagaen er for tiden efter 1269 særdeles udførlig og fortæller 
nojagtig år for år om Arnes virksomhed. Især er de såkaldte 
»sta3amål«, d. v. s. Arnes bitre strid med lægmænd angående pa- 
tronatsretten over kirkerne, udførlig skildrede; det samme gælder 
bispens forhold til den nye islandske lovgivning under Magnus laga- 
bøter (biskop Arnes Kristenret, se II, 919 — 20). Denne udførlige 
skildring er så meget mere værdifuld, som den ved sit omfattende 
indhold bliver i virkeligheden hele landels historie og det for en 
tid, hvorom man ellers ingen sagaer har, kun knappe annaler, en 
tid, som for Islands hele fremtid var af en så crverordenlig betyd- 
ning, — og den er så meget mere værdifuld, som den er bygget 
på det mest indgående kendskab til bispens liv og hans arkiv. De 
enkelte begivenheder dateres noje. Der anføres breve, samt private 
skrivelser, og alt er åbenbart afhjemlet på det bedste. Fra først 
til sidst er sagaen præget af den solideste grundighed og pålidelig- 
hed. G. Vigfusson har udtalt (Bisk. I, s. LXXX— I), at forfatteren 
rimeligvis ikke var nogen anden end Arnes egen søsterson, den 
senere biskop Arne Helgason, der var hans kapellan og stod 
ham i det hele overordenlig nær. Jeg finder dette hojst sandsynligt, 
også fordi sagaens forfatter netop særlig interesserer sig for Arnes 
søsters bum. Arne Helgason var biskop 1304 — 20. I disse år 
måtte så sagaen være skreven. Alt taler for, at den tilhører denne 
tid. Således nævnes »herr Ivar Holm«, der i annaler omtales ved 
år 1307, 1312; han blev kansler 1314, men som sådan nævnes han 
ikke i sagaen. At sagaen under alle omstændigheder er forfattet i 

Skalholt fremgår af kendskabet til bispearkivet, samt af et udtryk 
som »ude på Ørebak« (jfr. G. Vigfusson 1. c). 

Sagaen danner et virkelig værdifuldt led i den hendøende selv- 
stændige historiske sagaskrivning. Sproget er gennemgående godt, 
men bærer dog præg af den efterklassiske tid ; især findes der en 
stærk brug af adjektiver på latinsk vis, samt enkelte fremmedord. 
I sagaen er der indskudt for årene 1268—88 annalstykker, der, 
oftest ganske ordret, stemmer med annales regii og uden tvivl er 
hæntede fra et søsterhåndskrift; jfr. Isl. ann. s. LXX — I. 

Laurenziiis (Låfranz) saga byskups; trykt i Bisk. I 
efter AM 406 a, 4^ og 180 b, fol. (dette hdskr. er delvis forkortet, 
hvorfor det i udg. er trykt som tillæg, s. 878 ff). Desuden haves 
to mbr.blade i AM 406 a. Slutningen af sagaen mangler på 
grund af det til grund liggende hdskr.s defekte tilstand^). Sagaen 
handler om biskop Laurentius Kålfsson til Holar (1323 — 30). Denne 
mand var en begavet mand og meget lærd; særlig berommes han 
for sit talent til at digte på latin og sin indsigt i kirkeretten. Han 
var tillige en uforfærdet mand, hvorfor han blev indviklet i for- 
skellige stridigheder, særlig i Norge, idet han her sluttede sig til 
ærkebispen Jorund under hans hæftige strid med korbrødrene i Ni- 
daros. Efter mange omskiftelser blev han valgt til biskop efter 
Nordmanden Audun rødes død; som sådan optrådte han med 
kraft og myndighed. Sagaen er for det 14. årh.s første tredjedel 
omtrent, hvad Arnes saga er for den sidste del af det 13. ; den giver 
os et rigtigt og levende billede af landets historie, såvidt den går. 
Sagaen er meget detaljeret og fortæller meget interessant om Lau- 
rentius og hans forskellige oplevelser. Overordenlig morsom er 
episoden om Flamlænderen Joannes. Sagaen er meget udførlig, 
undtagen i begyndelsen, hvor den er annalmæssig, ja, tildels i en 
ren annalform. Helt igennem anføres også annalbrudstykker (syn- 
kronistiske oversigter) ved hvert år. G. Vigfusson har udtalt, at 
den benyttede annal er den såkaldte Logmannsannåll, eller præsten 
Einar Haflidasons annaP). Da denne Einar (om hvem se nærmere 
nedenfor) var biskoppens allerintimeste ven og fortroligste mand 
(forelæser), har G. Vigfusson formodet, at han også var sagaens 

1) 1 LandsbibL i Reykjavik 36, fol. findes en papirsaf skrift, der går noget 
længere end de af udgiveren benyttede. 

2) I udg. s. 804 anføres »alle annaler«. 

o* 

fortatler (fortalen s. LXXXVIIff.). Dette er utvivlsomt rigtigt. Un- 
dersøger man imidlertid annalværket, vil man se, at sagaens annal- 
stykker ikke er en direkte af- eller udskrift af annalen, men for- 
holdet er det, at denne sidste er forfattet senere end sagaen, men 
efter samme kilder. Derfor er sagaens annalstykker ofte vidtløftig- 
ere og annalen ligesom uddrag deraf. Som forfatter er Einar meget 
ligefrem og upartisk, der fortælles både godt og ondt om bispen, 
(jfr. s. 870 om de to bisper). Hans sprog er let og flydende, men 
bærer et yngre præg end Arnes saga. Der er også uden tvivl lang 
tid imellem dem. For end ved eller efter midten af det 14. årh. 
er sagaen ikke skreven. Der hentydes (s. 843) til ærkebispen 
Arne 1346—49. Da Einar er født 1307, er det heller ikke rimeligt, 
at han har givet sig i lag med et så stort arbejde, for end i sin 
fuldmodne alder. Hans kilder har hovedsagelig været Laurentius' 
egne meddelelser — hvortil der i k. 1 direkte sigtes — og så bispear- 
kivet på Holar. Forfatteren kender flere ældre skrifter såsom — 
foruden annalværker — biskop Gudmunds saga, der anføres (s. 829) 
og Torlakssaga; fra en sådan er jærtegnet i England (s. 810 — 11) 
hæntet (jfr. Bisk. I, 357). Den urigtighed har man påvist i sagaen, 
at forfatteren lader Hakon Magnusson blive kronet i Trondhjem 
istedenfor i Oslo^). 

Det skal til slutning bemærkes, at begyndelsen til de to nævnte 
bispesagaer er meget uklassisk i sammenligning med de gode gamle 
sagaer. 

Gu5mundar saga byskups af abbed Arngrimr; jfr. ovf. 
s. 9. Arngrimr var først munk i Tingørekloster, men blev viet 
til abbed her 1351 2); 1357 blev han officialis ved en bispevakance, 
men atter på et præstemøde afsat, fordi han blev »beskyldt for de 
hæsligste ting« ^) ; hvori disse bestod, siges ikke. Samtidig måtte 
han også opgive sin stilling som abbed. Året efter blev han af 
Eysteinn Asgrimsson og dennes medvisitator genindsat, og han 
synes nu at have været abbed til sin død, 13. oktober 1361*). I 
øvrigt vides intet nærmere om hans liv eller herkomst. Han er 
mulig den sira Arngrimr, der ifølge Isl. ann. (s. 397) blev af biskop 



') Se G. Storm i (Norsk) Hist. tidsskrift 3 R. IV. 
«) Isl. ann. 224, 276, 355. 
») Sst. 225, 277, 405. 
*) Sst. 226, 359. 

Jon sendt til Norge i anledning af en strid angående noget jorde- 
gods (jfr. Laurentiussaga) og som 1334 fik Odde præstekald i), men 
1341 >gik i kloster« 2). Jeg nærer ikke K, Maurers betænkelighed 
ved identificeringen, jfr. hans afhandling: Der Elisabeth v. Schonau 
Visionen. Skulde ikke Arngrimr være den »anden«, der sammen 
med Eysteinn viste sig opsætsig mod abbeden? Det forekommer 
mig, at alt passer dertil. Abbed Arngrim har, efter sagaen om Gud- 
mund at domme, været meget lærd og belæst, navnlig i kirkelig 
litteratur, helgensagaer og deslige. Han anfører jævnlig paralleler 
til sagaens begivenheder, først og fremmest fra Thomas a Beckets 
saga, så fra Dunstanus saga, Speculum historiale, bibelen osv. Også 
i den hjemlige litteratur er han bevandret, således kender han og 
benytter Hrafnssaga; han citerer »islandske bøger« (nærmest ved- 
rørende Gudmund) og annaler, samt Sturlas skrifter; rigtignok til- 
lægger han Sturla noget — om SelkoUahistorien — (s. 78), som 
slet ikke findes i hans skrifter. Han kender fremdeles Barlaams- 
saga, men henfører den til en urigtig Hakon (se II, 985); det er 
hvad vi ellers kan konstatere angående det 14. årh.s — mangel- 
fulde — kendskab til de ældre litterære forhold. Endelig har han 
benyttet martyrologier og kalendarier. i^rngrimr har således været 
en af sin tids lærdeste mænd og vistnok interesseret for mange 
idrætter, hvis han er identisk med den ovennævnte præst, der siges 
at have forsomt sit egenlige ærinde i Norge for at lære orgelspil, 
men hans moralske vandel har ikke holdt mål med hans lærdom. 
Hvad hans saga om Gudmund d. hellige angår — den findes 
i Sth. 5, fol, AM 396, 398, 219—20, fol., udg. i Bisk. H — , er den 
upåtvivlelig, som B. M. 6lsen rigtig har fremhævet^), oprindelig 
forfattet på latin og bestemt til at læses i fjærne lande; dette 
forudsættes ligefrem (s. 6) og indirekte ved de indskudte beskriv- 
elser af Island og islandske forhold; for Islændere er den slags 
ikke bestemt; fremdeles findes latinske former af islandske egen- 
navne, ja oversættelser af disse foruden flere andre enkeltheder, 
der tydelig viser den latinske original. Anledningen til skriftet 
var sikkert den, at man på Island vilde få Gudmund kanoniseret af 
paven; for denne skulde der altså forelægges en fremstilling af 



1) Isl. ann. 207, 349. 

«) Sst. 862. 

») Safn III, 297-301. 

hans historie og mirakler; man har så fået Arngrim til at skrive 
den ; jfr. B. M. Olsen 1. c. Hermed stemmer hele fremgangsmåden ; 
forfatteren giver en sammentrængt og knap oversigt over det fak- 
tiske indhold af Gudmunds levned, navnlig for han blev biskop; 
alt dette beror på den ældre saga om ham; derimod dvæles der 
ved hans mange undergærninger og hellighed; det er dette, der 
overalt stilles i første række tilligemed en temlig panegyrisk lov- 
prisning af Gudmund som menneske og personlighed ; herved frem- 
kommer naturligvis et billede af bispen, der ikke er helt korrekt. 
Forfatterens kilder er den ældre saga, dog næppe den, der findes 
i Sturl.-saml, men den, der ligger til grund for denne; dennes 
eksistens ~ hvorom der II, 735 er udtalt en formodning — be- 
styrkes i hoj grad ved Arngrims saga; desuden legendesamlinger 
og mundtlig fortalte jærtegnshistorier. I sin fremstilling af Gud- 
mund, i sine betragtninger og sammenligninger af ham med andre 
helgener er forf. overordenlig bred og snakkesalig. Han skyr ikke 
at indflette helt uvedkommende ting, f. ex. et lille afsnit om pave 
Innocens (k. 23), altinget (s. 65—66), Elisabeth af Sch5nau (k. 71), 
for ikke at tale om begyndelsen, der handler om tilstandene i pave- 
riget efter midten af det 12. årh. osv. Som saga betragtet må den 
da snarest sammenstilles med de lærde, vidtløftige, lidet læselige 
apostel- og helgensagaer, som vi for har haft lejlighed til at om- 
tale. Morsom er sagaen heller ikke, skont enkelte partier deraf 
ingenlunde er uden interesse. 

Når sagaen er forfattet kan tilnærmelsesvis afgores. S. 173 
nævnes et jærtegn fra 1343; efter dette år må den være skreven, 
længe efter er den vistnok ikke forfattet. Arngrims digt om Gud- 
mund er fra 1345 (se ovf. s. 9), og det er rimeligst at antage, at 
sagaen er fra samme tid ; det bestyrkes ved udtrykket: »jeg broder 
Arngrim«, (s. 169), ikke »jeg abbed A.« 

Hvad nu oversættelsen angår, er den ret flydende, men meget 
efterklassisk i sprogform; de latinske udtryk gengives ofte ordret, 
så at der fremkommer ganske uislandske vendinger; således et ud- 
tryk som i fyrsta prologo (for i uppfiafi osv.), der åbenbart gengiver 
in primo prologo. Oversætteren anvender bogstavrimende for- 
bindelser i en afskrækkenjja: mængde :^ det er også sikkert ham, der 
har indsat både vers af i¥iiigriiyi:aely :og Einar Gilsson og ligeledes 
andre vers fra den ældre saga og Hrafnssaga, der umulig kan have 

stået i den latinske original. At oversætteren, tiltrods for afvig- 
elserne, også har benyttet den gamle saga, fremgår af de enkelte 
overensstemmelser med denne; det er dog muligt, at disse beror 
på læsning i sagaen og reminiscenser derfra. Når oversættelsen 
er foretagen, er usikkert. B. M. Olsen har udtalt, at Arngrim selv 
var oversætteren ; dette er muligt, dog tror jeg ikke, det er tilfældet. 
Et bevis herfor er måske den titel, som Arngrim får foran flere af 
versene: »således siger herr A.« 

Endelig bemærkes, at sagaen egenlig er sluttet i k. 77 (således 
hdskr. 398); resten hidrører dog åbenbart fra Arngrim selv, dog 
med undtagelse af det sidste kapitel. 

Til de foran behandlede sagaer slutter sig et lille afsnit, påttr, 
om biskop J6n Halldor sson til Skalholt (1322—39), trykt i 
Bisk. II, samt i Isl. æventyri I, 84 ff., efter AM 624, 764 B og fl. 
Det er ikke nogen sammenhængende levnedsskildring, men påttren 
dvæler — foruden ved bispens død — ved hans studeringer i ud- 
landet (i Paris og Bologna); den rigdom af æventyr, han kunde 
og hvormed han morede sin samtid, fremhæves, og der fortælles 
to sådanne, som han selv skal have oplevet. Hvis dette ikke be- 
ror på en misforståelse, ser man, at bispen ikke har været bange 
for at binde sine tilhørere noget på ærmet. Der gives også et 
eksempel på, hvorledes Jon i sin prædiken indflettede æventyr. 
J>åttren, der i øvrigt er af ringe betydning, må være skreven ikke 
længe efter Jons død. 



§ 2. 

Islandske annaler. 

I det foregående bind er den islandske annalskrivnings be- 
gyndelse kortelig omtalt; det er der påvist, at denne falder omkr. 
1270; de eksisterende annalværker er alle yngre end 1300, selv 
om de går tilbage til de ældre; de må alle her udførlig behandles 
i sammenhæng. De er udgivne af den Arnamagnæanske kommis- 

sion 1847, men bedst af G. Storm 1888, Islandske annaler indtil 
1578. Udgiveren har i en udførlig indledning gjort rede for hver 
enkelt annal og deres indbyrdes sammenhæng. I udgaven er hver 
annal trykt for sig. De er følgende: 

1. Annales Reseniani, AM 424, 4^ 

2. Annales vetustissimi, AM 415, 4^. 

3. Henrik Hoyers annaler, AM 22, fol. 

4. Annales regii, Gml. kgl. saml. i det kgl. bibl. 2087, 4^; også 
udg. i Sturlunga (1878) II. 

5. Skalholts annnaler, AM 420 A, 4^. 

6. Annalbrudstykke fra Skalholt, AM 423, 4«. 

7. Logmannsannåll, AM 420 B, C, 4«. 

8. Gottskålksannaler, Sth. 5, 8<> og fl. 

9. Flatøbogens annaler (uddrag); jfr. Flat. III. Hertil fojes den 
lidet betydelige: 

10. Oddaverja annåll (tildels uddrag), AM 417, 4^ 

Anna les Reseniani — således kaldte, fordi hdskr. tilhørte 
P. J. Resen; den nu tabte original var formodenlig skrevet af en 
Nordmand og var af et meget blandet indhold (jfr. udg. s. IV). 
Disse annaler går fra år 228 til 1295, men begyndelsen mangler 
(de har begyndt med Kristi fødsel). I begyndelsen står en mængde 
år blanke. Både pave- og kongerækken anføres. Teksten er så 
at sige helt igennem på islandsk. Den første nordiske begivenhed, 
der anføres, er kongerne Hrøreks og Gudfrøds død 810. De islandske 
lovsigemænd og biskopper og den danske kongerække indføres; 
ligeledes anføres engelske og franske begivenheder, samt endelig fra 
sagaerne norske og islandske begivenheder. Det er klart, at de is- 
landske hovedbegivenheder fra den senere tid er sådanne, der for- 
trinsvis vedrører Sturlungerne, med andre ord, annalværket står 
utvivlsomt på en eller anden måde i forbindelse med dem og det 
må være forfattet på vestlandet. Ved år 1294 omtales et Qældskred 
i Fagradal (sydvest for Sturla Tordssons gård, StaSarhoU; genfindes 
i ann. IV, VIII — X), hvilket peger i samme retning. Disse annaler, 
der er ganske kortfattede og består af lutter småsætninger, må be- 
tegnes som dem, der i form og indhold står de ældste isl. an- 
naler nærmest. Efter Arnes bemærkning begyndte en ny hånd ved 
år 1283, hvilken oplysning dog ikke kan udnyttes videre, da ori- 



73 

ginalen som nævnt desværre forgik ved Universitets-bibliotekets 
brand 1728. 

Annales vetus issimi begynder med Kristi fødsel og ind- 
ledes med angivelse af, hvor mange år der var gået forud fra 
verdens skabelse m. m. i overensstemmelse med Hieronymus (jfr. 
Ann. reg. s. 80). En stor lakune for årene 1000 — 1269 findes her. 
Det hele slutter med år 1314, men således, at der efter år 1302 
findes åbne pladser ved hvert år for senere tilfojelsers skyld. Altså 
stanser det egenlige annalværk ved 1302; resten er fra 1306 des- 
uden skreven med forskellige hænder; der foreligger altså her en 
selvstændig suksessiv tilfojelse. Annalen er helt igennem på islandsk; 
den er overordenlig nærbeslægtet med Reseniani; der findes i den 
første del meget få og ubetydelige afvigelser, og det synes da, som 
om Resen, står på et mindre oprindeligt standpunkt. I den 
sidste del er afvigelserne ganske vist betydelige, men grundstokken 
er åbenbart den samme. Her har to forfattere udvidet og forøget 
teksten hver på sin måde. Ejendommeligt for ann. vetust. er, at 
der lægges særlig vægt på iagmandsrækken samt på at angive, 
hvorledes de ny lovbøger blev vedtagne. At denne annal er af- 
skreven og istandbragt på vestlandet (i VestQordene) er der ingen 
tvivl om, eftersom der netop i den sidste del tages så meget hen- 
syn til de egne. Dog er det ikke usandsynligt, at slutningen (fra 
1306 af; 2. hånd) er tilfojet på det vestlige nordland. 

Henrik Hoyers annaler går fra år 547 til 1310; de er i 
begyndelsen ganske kortfattede, men tilfojer dog enkelte islandske 
begivenheder fra sagaer og har bestemte angivelser om lovsige- 
mændene. Fra slutningen af 12. årh. (1192) bliver der storre til- 
fojelser, og i den sidste del af det 13. årh. til slutningen er grund- 
teksten ret meget udvidet både med indenlandsk og udenlandsk 
(norsk, dansk, engelsk-skotsk) stof. Det er klart, at disse annaler 
har haft til grundlag en afskrift af et hdskr., der stod imellem 
Resen, og vetust., nærmest en udvidelse af den første. Dette grund- 
lag har åbenbart sluttet med 1302, ti hertil kan de ordrette par- 
alleler følges; men netop her begynder i vetust. de spredte tillæg; 
derefter er der ingen ordrette overensstemmelser; årene 1303 — 10 
er — ligesom 1303 — 14 i vetust. — et selvstændigt tillæg. 

Annales regii begynder ved år 46 f. Kr. og slutter, som de 
nu foreligger, ved 1341, men der mangler noget afslutningen. Hoved- 

håndskriftet ender imidlertid ved 1328; resten findes i en afskrift 
af Arne Magnusson. Det hele indledes med kronologiske bemærk- 
ninger og beregninger efter Josephus, Hist. scholastica, Konunga b6k 
og Hieronymus (jfr. Ann. vet.). Allerførst findes en latinsk universal- 
historie fra Cæsar til 453, men hdskr. er her defekt. Med samme 
hånd er selve annalen skreven; også denne er i begyndelsen på 
latin. Det vil sige: skriveren har ligefrem taget et latinsk annal- 
håndskrift og afskrevet det indtil år 958 — hvorefter der kun findes 
nogle få sætninger på latin. Ind i den latinske tekst har han 
skudt islandske notitser, første gang ved år 47, 58, 60; nogle 
gange har der ikke været efterladt plads nok til den isl. notits, 
hvorfor endel af den da måtte tilfojes i randen. Disse notitser 
stemmer omtrent ganske med Ann. Resen, og tildels vetust. Heraf 
er det tydeligt, at skriveren^) har haft for sig bægge disse annal- 
værker og kombineret dem, men særlig er det Resen., der er be- 
nyttet; jfr. nedenfor. Dette grundlag er benyttet helt ned til 1279, 
idet skriveren dog udvider det ved en stærk benyttelse af islandske 
sagaer, Kristnisaga, Åres og rimeligvis også Sæmunds værker, samt 
den hele række af kongesagaer lige ned til Magnus lagabøter ; også 
Knytlinga, Sturlunga og biskop Gudmunds saga er benyttede. De 
isl. lovsigemænd anføres nojagtig. Dette kan siges at være det 
første storre selvstændige annalværk, hvor de hjemlige kilder er så 
systematisk ekscerperede. Forfatteren tager hgeledes gennemgående 
hensyn til den engelske og franske historie (hvad der i så hen- 
seende anføres stod dog måske i den latinske original?). Efterår 
1279 begynder skriveren at sætte åbne pladser ved de enkelte år 
— naturligvis fordi han nu ikke havde flere eksisterende sagaer at 
benytte — ; disse er tildels udfyldte med senere hænder. Årene 
1280 — 82 synes at være selvstændige, derimod er 1283—95 (slutn. 
af Resen.) ordret som Resen. Herefter er et håndskrift fulgt, der 
var nærbeslægtet med Hoyers annaler til 1306, hvor hovedhånden 
og den oprindelige ramme helt stanser. Ann. vetust. er her ikke 
benyttede. Hvad der herefter følger, er tilfojet med forskellige 
hænder. Dette betydelige annalværk er utvivlsomt også forfattet på 
vestlandet, hvilket allerede fremgår af det nære slægtskab med 
Resen., samt af, at der særlig tages hensyn til vestlandet. Et så 



*) EUer den oprindelige forfatter, ti skriveren er næppe identisk med denne. 

utvivlsomt vidnesbyrd findes desuden som henvisningen til Sturla 
Tordsson (s. 134) ved år 1259; her omtales noget, ærkebiskop 
Folke skulde have meddelt ham (hvilket først kan være sket efter 
c. 1265). Forfatteren har uden tvivl kendt Sturla personlig og er 
rimeligvis død som gammel mand kort efter 1306. Håndskriftet 
er kommet fra Holar, hvortil det fra vestlandet må være kommet. 

Skalholts annaler begynder ved år 140 e. Kr. — men be- 
gyndelsen mangler — og ender ved år 1356, men der mangler 
blade for årene 1013—1180 og 1264 (slutn.) —73 beg.; der findes 
åbne pladser ved årene 1316 — 24 og 1347—56. Teksten, der så 
at sige helt er islandsk, slutter sig meget nær til Ann. reg., idet 
den storste del af de her stående latinske bestanddele er ordret 
oversatte, og stykkevis, f. ex. 1206 — 26, er hele teksten omtrent 
ordret stemmende dermed. På den anden side er der ingen tvivl 
om, at forfatteren også har benyttet et håndskrift, der omtrent var 
identisk med Resen. Atter her finder vi således en sammenarbejdeise 
af to kilder. Endelig har han selv tilfojet efter sagaer hist og her 
nogle enkeltheder (f. ex. fra Laxdoela og Eyrbyggjas.). Efter 1305 
bliver selvstændigheden eller uligheden med Reg. stadig storre, hvad 
der jo er naturligt nok. Forfatteren har optaget en del stof, der 
viser hans tro på varsler og lign. Det er af det hele klart, at han 
har tilhørt Skalholt bispedomme, ja, der er flere enkeltheder, der 
nogenlunde bestemt synes at tyde på Skalholt selv som hans hjem, 
og dette støttes ved navnet »Skalholtsannal den gamle« (se forord 
s. XVI). For den første halvdel af det 14. årh. er dette annal- 
værk særdeles betydningsfuldt. 

Annalbrudstykke fra Skalholt kaldes et brudstykke, der 
går fra midt i 1328 til 1372, dog således, at den egenlige hoved- 
hånd stanser ved 1362; resten er senere tilfojet af forskellige. Brud- 
stykket er ret righoldigt og indeholder ret interessante ting, og det 
er ikke nærbeslægtet med nogen anden annal. Der anføres begiven- 
heder særlig vedrørende bisperne og bispestolene. Det synes at 
være forfattet på sydlandet og er måske særlig knyttet til Skalholt. 
(t. St(ynn har udtalt, at annalen hidrørte fra Modruvallakloster. Her- 
imod synes dog enkelte udtryk temlig bestemt at tale. Den interesse, 
der vises det nævnte kloster, kan have sine særlige grunde; det 
var om det, at der stod en hæftig strid mellem de to biskopper i 
Laurentius' tid. Der mærkes et vist slægtskab med Logmannsannåll. 

Logmannsannåll, burde rigtigere hedde Einarsannåll 
Hafli 5a sonar; den begynder nu med år 70, men begyndelsen 
mangler; til 1361 er den skreven med forfatterens egen hånd; 
for årene 1380 — 92 findes et skrevet tillæg med forskellige hænder, 
og endelig er der tilfojet en oversigt over årene 1393 — 1430. 
Denne hojst vigtige annal er forfattet af præsten Einar HafliSa- 
son, der formentlig også skrev Laurenziussaga (se ovf. s. 67 — 
68). Einar er født 1307 og var en son af præsten Haflide Steins- 
son til Bredebolstad i Vestrhop, d. 1319. Han meddeler noje, 
hvilke kirkelige vielser han selv har modtaget indtil han blev præst 
til Hoskuldstad 1334; 1340 blev han okonom på Holar og året efter 
officialis; 1344 fik han Bredebolstad, rejste udenlands og traf 
pave Clemens VI i Avignon 1345—46. 1370—76 var han igen offi- 
cialis og okonom på Holar. Fra Flatøannalen vides det dernæst, 
at han endnu engang i sin hoje alderdom 1391 — 92 var officialis, 
og døde 1393; det hedder om ham, at »han døde til sorg for alle«. 
Einar var en hædersmand og dygtig person, rigtig en kærnekarl. 
Han, der besad biskop Laurentius' fortrolighed og intime venskab, 
nærede litterære interesser i en udpræget grad. Foruden sagaen 
om Laurentius vides han dog kun at have skrevet det her be- 
handlede annalværk. Alene den måde, hvorpå han selv omtales 
ved fødselen 1307 er et tilstrækkeligt bevis for forfatterskabet 
Han har været i besiddelse af en latinsk annal, der var nær- 
beslægtet med Reg.; den latinske original er flere steder bleven 
stående. Selvstændige tilfojelser er gjort hist og her i begyndelsen, 
der måske ikke direkte hidrører fra Einar selv. Der tages særligt 
hensyn til helgener og deres martyrium, til paverækken og kirke- 
historiske begivenheder. Det udenlandske stof indskrænkes i øvrigt 
stærkt og forsvinder så at sige helt i de senere dele af værket ; de 
indenlandske begivenheder bliver så meget udførligere behandlede. 
Ved 1257 omtrent begynder udførligheden; for dette år er annalen 
temlig kortfattet og udtogsagtig; især er den udførlig efter 1300. 
For hele det 14. årh. er dette et af de vigtigste annalværker, til- 
med da det må betragtes som ubetinget pålideligt. Der findes enk- 
elte paralleler til Brudstykket fra Skalholt; i øvrigt findes ingen di- 
rekte originaler. Einars egen hånd stanser, som sagt, ved år 1361 
midt i en sætning. Der kan ingen tvivl være om, at han desuagtet 
også er forfatter til det følgende lige til år 1380, men han har 

dikteret indholdet til en skriver (>2. hånd«), I 1380 begynder >3. 
hånd«; med »4. hånd« er årene 1380 — 83 og 1388—92 delvis 
skrevne, med »5. hånd« 1384 — 87. Her findes flere åbne pladser ved 
de enkelte år. Da Einar lever lige til 1393, forekommer det mig 
utvivlsomt, at alle disse >hænder« hidrører fra hans egne skrivere, 
og at hele annalen til 1392 er hans eget værk. Teksten er ens- 
artet helt igennem, og det er naturligst at tænke sig ham, der var 
rask og rørig lige til sin død, selv som den suksessive fortsætter. 
Selv nævnes han sidste gang 1376. Egenligt tillæg er altså kun 
1393 — 1430; det er et selvstændigt og værdifuldt arbejde, der til- 
lige er meget udførligt; dets forfatter er ganske vist noget over- 
troisk og beretter en del utroværdigheder, men hvad han meddeler 
om Island — og det er det allermeste — gor indtryk af at være 
helt pålideligt. Der er endel, der tyder på, at denne fortsættelse 
er forfattet i Skalholt. 

Gottskålks annåll kaldes en annal fra Kristi fødsel til 1578, 
istandbragt af provsten Gottskålk Jonsson og, for slutningens ved- 
kommende, af hans son, Jon. Gottskålk var præst til Glaumbær 
1550 — 93. Han og hans annal falder udenfor dette værks rammer 
og vedkommer os kun for den første dels vedkommende. Det 
er klart, at Gottskålk har haft en gammel og god annalbearbejdelse, 
der er gået ned til 1394, hvor begyndelsen var på latin, omtrent 
identisk med Ann. reg. Stoffet er i øvrigt omtrent det samme som 
i de andre annaler; indtil c. 1340 synes denne annal at være 
nærmest beslægtet med Skalh. ann. Der findes her som ellers 
selvstændige tilfojelser f. ex. af komputistisk art i begyndelsen. 
Under årene 1273 — 76 findes store uddrag af Sturlas Magnussaga. 
Selvstændig værd har denne annal for det 14. årh., særlig dets 
sidste halvdel, samt den følgende tid. Udgiveren har påpeget et 
annaluddrag 636—1394, der rimeligvis skulde ligge til grund, og 
dette er utvivlsomt rigtigt. Af dette havdes tidligere et, nu tabt, 
skindblad, der haves i afskrift, trykt i Storms udgave s. XXVIII — 
XXX. Da Gottskålk benyttede denne original, har den været fuld- 
stændig. Om andre herhen hørende håndskrifter og ekscerpter hen- 
vises til Storms udførlige redegorelse. 

Flatøbogensannaler, Flateyjaranndll, er skrevne af præsten 
Magnus Thorhallsson ved 1390. Til grund ligger et hdskr., nær- 
beslægtet med Ann. reg., vetust. og Skalh. ann.; det latinske stof 

er her oversat på islandsk; desuden er Einar Haflidasons annal 
benyttet og udskreven: Magnus bar fået den til låns bos Einar^ 
hvilket er let forståeligt. Flatøbogen er jo udarbejdet for stor- 
manden Jon Hakonarson i Vididalstunga. men mellem denne gård 
og Bredebolstad er der knap et par timers ridt. Magnus bar flere 
»teder rettet Einars tidsregning, men kombinerer i øvrigt de be- 
nyttede kilder så ukritisk, at den samme begivenhed kan findes to 
gange. Annalen indledes med forskellige kronologiske stykker, først 
handles der om de seks skabelsesdage efter Rimbeygla; så følger 
Uedas beregning og dernæst alt, hvad Ann. reg. indledes med, til- 
ligemed en oversigt over Jesu liv. I selve annalen findes enkelte 
selvstændige tilfojelser (se udg. s. 381 — 83) mest efter danske an- 
naler og Sturlunga. Især selvstændig er den i slutningen, og her 
findes de sædvanlige åbne pladser, endogså for enkelte navne. 
Lånene fra Einars annal går til 1385. Dette svarer netop til 
Flatøbogens udarbejdelseslid. Annalen slutter med 1394; også her 
foreligger der tilfojelser. 

Den såkaldte Oddaverja annåll er en yngre kompilation^ 
der ikke vedkommer os her. Kun skal bemærkes, at en gammel 
annal til 1313, der har indeholdt enkelte særlige bemærkninger, der 
genfindes her, er benyttet. 

Af denne oversigt er det klart, at der er et indre slægtskab 
mellem så j?odt som alle disse annalværker. Men hvorledes dette 
i (let enkelte skal bestemmes, er det vistnok umuligt nu at udrede, 
snarest fordi så mange annalopskrifter er tabte. Gangen i hele 
nnnalskrivningen er ikke desto mindre tydelig nok. Som for be- 
mærket har man oprindelig haft en latinsk annal, der synes først 
at være bleven bragt til landet ved eller kort efter midten af det 
13. årh. Denne har man afskrevet og lagt til grund; man har så 
oversat den på islandsk, tildels forkortet den og så tilfojet begiven- 
heder fru islandske sagaerom inden- og udenlandske begivenheder; 
hor har ninn da infittet foretage de nødvendige beregninger. Denne 
grundstok, der nærmest genfindes i Ann. Resen.- Vetust.-Skalholts 
«nn., er så atter på forskellig vis og i en meget forskellig grad 
biovon udvidet efter de enkelte udarbejderes interesser, midler 
(kildor) ojr lyomslavn. Efter at begyndelsen var gjort, er afskriv- 
nin^i^on og bearbejdelsen hurtig bleven almindelig, og man har da 
solvfolgolig som ollors interpoleret teksten og sammenarbejdet flere 

annaler, som vi har set eksempler på ; denne virksomhed kan siges 
at være fortsat ned til vore dage. Da de ældste annaler er skrevne 
henimod slutningen af det 13. årh., er det naturligt, at de er ud- 
førligst og selvstændigst for skriverens samtid og her divergerer de 
også mest. Men netop herved får de deres hovedbetydning i hi- 
storisk henseende. 

Med hensyn til disse annalers indretning er at bemærke, at i 
reglen angives hvert ti- år med romersk tal i randen, i enkelte 
som Vetust. med arabiske tal. Men desuden betegnes hvert år 
ved de såkaldte sondagsbogstaver og gyldental (numerus 
aureus), betegnede ved prikker foran eller efter bogstaverne. Også 
indiktionerne betegnes. Denne måde at betegne årene på er spe- 
cifikt islandsk. Der* findes ofte indre uoverensstemmelser m. h. t. 
de enkelte årstal mellem de enkelte annaler; dette kommer dels af 
skrivernes fejlagtige opfattelse eller mangelfulde forståelse af den 
nævnte indretning, dels af bevidste, afvigende beregninger, dette 
sidste især for de norske kongers vedkommende. Herefter deles 
annalerne i to klasser (jfr. Storm s. LXXX). I det hele er det 
Bedas beregning, der ligger til grund; særligt for de islandske an- 
naler er imidlertid, at de begynder påskecyklen, ikke som Beda 
med år 1, 532, 1064, men med år 76, 608, 1140, hvilket system 
er det, der findes i talbyr3ingr (se II, 955) og som synes ganske 
ukendt udenfor Island (Storm s. LXXIV). Enkelte afskrivere viser, 
at de slet ikke har forstået systemet. 

Den latinske original, som har dannet grundlaget, er ifølge 
Storms påvisning Ekkehard af Auras Chronicon universale eller en 
særlig bearbejdelse deraf, navnlig en sådan, der har optaget ud- 
drag af Sigibert af Gembloux' annaler. Den historiske indledning, 
der findes i forskellig udstrækning, hidrører fra Hist. scholastica. 
Den engelske kongerække, hvor årstallene beror på en vilkårlig be- 
regning, stammer fra en engelsk annal, hvor kun antallet aS^ kong- 
ernes regeringsår angaves. Endelig er også danske annaler be- 
nyttede, vistnok de samme som etsteds antydes i Knytlinga, men 
ingen af de nu kendte bearbejdelser. At de enkelte forfattere eller 
bearbejdere har været gejstlige, må betragtes som en given sag; 
nogle annaler lægger særlig vægt på paverækken og betegner sig 
derved »som hørende til en mere kirkelig historieskrivning ved at 
begynde ikke fra Cæsar, men fra Christi fødsel.« 

Annalskrivningen i det 14. årh. bærer endnu engang et kraftigt 
vidne om den levende historiske interesse på Island, den energiske 
forfattervirksomhed og endelig den udstrakte samle- og bearbejdelses- 
lyst og ævne, som det 13. årh. også så klart vidner om. Denne 
virksomhed fortjener al anerkendelse. 



§ 3. 

Opdigtede sagaer om fortids-Islændere samt andre dermed 

beslægtede sagaer og |>ættir. 

I II. bind er de ældre sagaer gennemgåede; vi har set, hvor- 
ledes begyndelsen var, hvorledes fortsættelsen gik for sig. Vi 
kommer nu til slægtsagaens afslutning. Vi har set, at der i for- 
skellige af det 13. årh.s bearbejdelser er optaget endel halv- eller 
uhistorisk stof, uden at man vidste, at det var det. Vi har frem- 
deles set, hvorledes mindre sagaer og pættir er bleven sammensatte, 
hvis stof også kun delvis er historisk, uden at forfatteren har 
anset det for digtning, idet han tog det stof, der efterhånden 
i folketraditionen havde dannet sig uden virkeligt grundlag. Det 
samme gælder om de ældre Fornaldarsagaer. Alle disse sagaer 
blev læst og atter læst. Der måtte komme den tid, da også 
disse sagaer var blevne så velkendte, at man trængte til nye, til 
afløsning. Her kom, som for bemærket, de franske romaner vel 
til pas ; disse har, som påvist, haft stor indflydelse på litteraturen i 
det 14. årh. og den litterære smag. Flere af Fornaldarsagaerne 
har sikkert været en bevidst digtning; efter at begyndelsen en- 
gang var sket, er man gået videre ad den vej. Man skyede nu ikke 
at forfatte sagaer i smag med de historiske slægtsagaer og med 
dem som forbillede, altså sagaromaner med helt opdigtede per- 
soner; de bærer fuldtud præget af det 14. årh.s kultur og dannelse. 
Den islandske fantasi har til alle tider været meget fattig, og til- 
lige stereotyp. Hvorvidt sådanne produkter blev andet end torre 
og kedelige, berode på den enkelte forfatters ævne til at gribe de 
morsommere og bedre motiver og sætte dem således sammen, at 
de blev underholdende, selv om tidsforhold og tidskolorit ikke var 
den rigtige — det kunde nemlig samtiden ikke kriticere. At der 

brugles hjemlige personnavne, og at man søgte at gore begiven- 
hederne så norsk-islandske som muligt, siger sig selv. 

I. Der er her først et par sagaer, der handler om virkelige 
islandske personer, men som dog for storste delen er ganske op- 
digtede og må sidestilles med dem, hvis personale er helt uhist- 
orisk. 

Har8ar saga Grimkelssonar, jfr. II, 429 — 31; den er udg. 
i Isl. sogur II efter AM 556 A, 4® og fl. Den handler om de fred- 
løse fostbrødre Hord og Grim, heltene og røverne fra den lille holm 
inderst i Hvalfjorden og deres tragiske endeligt. Den gamle historiske 
saga er her bleven i den grad interpoleret med fabler, med uden- 
landsrejser, bersærkedrab, kampe med hojboer og lignende fornaldar- 
sagamotiver, at det er meget vanskeligt nu at udskille nogen hi- 
storisk kærne af alt dette, undtagen for begyndelsens vedkommende, 
hvor vi har et lille, ægte brudstykke endnu bevaret. I sagaen fin- 
des en mængde viser, der overhovedet tilhører de alleryngste*) 
og ikke er ældre end fra 14. årh. Ældre er sagaen ganske vist 
ikke. Forfatteren har vistnok haft hjemme i sagaens hovedegn, 
til hvilken han har et udstrakt kendskab, uagtet han forklarer 
stedsnavnenes oprindelse galt. I sagaen citeres en ellers ukendt 
Alfgeirspåttr (s. 97). Personerne karakteriseres i ret alminde- 
lige træk. Drommemotivet anvendes efter historiske forbilleder 
(Ragnhild i Halfd. svartes saga). Enkelte handlinger eller træk 
er ikke uden poetisk værd, og fremstillingen er ret flydende og lo- 
gisk. På den anden side findes der de storste urimeligheder, 
som f. ex. den latterlige fortælling om » hærlænken <^, der påkommer 
Hord under hans sidste kamp og som han hugger (!) af sig. For- 
fatteren har kendt ordet, men ikke haft anelse om, hvad der men- 
tes derved. 

Finnboga saga ramma, findes i AM 132, fol. og fl., udg. 
af H. Gering 1879. Der nævnes en Finnboge ramme som en hi- 
storisk person i Vatsdælasaga s. 51 ff., hvor han er bosat på Borg 
i Vididalen, og hvor der fortælles om hans og hans søsterson Bergs 
mellemværende med Ingimundssonnerne, samt i Landnåma (k. 241 
/206), hvor han anføres som son af Asbjorn dettiåss i Flatødalen 



^) Jfr. Janus Jénsson i Timarit XHI, 1892. 
HL 

(vestligst i Tingøsyssel). Der er således ingen tvivl om, at Finn- 
boge er en historisk person fra den sidste del af det 10. årh. Man 
har let ved at tænke sig, at der i hans hjemstavn, på grund af 
hans tilnavn, er gået frasagn om hans legemlige styrke og dertil 
knyttede kraftprøver (jfr. Ormr sterki Storålfsson) ; disse frasagn har i 
tidens løb antaget store dimensioner og nye er komne til. Det er 
denne Finnboge, sagaen handler om, men der er, bortset fra navn- 
ene, vistnok ikke et historisk ord i hele sagaen ; den er fra først til 
sidst digt eller roman. Asbjorn befaler, at barnet skal sættes ud, 
hvilket sker, det findes og opdrages af fattige folk. UrSarkottr, som 
det kaldes, vokser sig stor og stærk og bliver endelig erkendt af sine 
forældre som deres son. Han udfører en hel del bedrifter — red- 
der skibbrudne Nordmænd, hvis styresmand hedder Finnboge; dø- 
ende giver han UrSarkottr sil navn. Denne rejser udenlands, dræber 
først en bjorn og en af Hakon jarls mænd Alfr, må kæmpe med 
en blåmand osv. Så begiver han sig til Grækenland, hvor han 
atter hos kong J6n aflægger kraftprøver, derfra tilbage til Norge, 
ægter Alfs datter og rejser så hjem til Island. Her har han striden 
med Ingimundssonnerne, der dog skildres ganske uhistorisk, osv. 
Der er her en mængde motiver ophobede og det af den bekendte- 
ste art. Det hele er ikke dårlig gjort, og sagaen er ret læselig, 
skont navnlig den sidste del er meget langtrukken. Den historiske 
kolorit er derimod ganske forfejlet. Det er de senere tiders ånd 
og tilstande, der overalt er de mest fremtrædende. Forfatteren 
viser udpræget kendskab til Finnboges oprindelige hjem (Flatødalen) 
og ikke mindre til Vididalen og nærliggende egne. Forf. har ikke 
benyttet Landn.; han kender ikke en eneste af de sonner af Finn- 
boge, som den nævner, men anfører andre 7. Personkarakteristik- 
ken er uden farve og originalitet, og begivenhederne er ikke altid 
synderlig godt motiverede (jfr. udg. s. XXXIX); fremstillingen er 
noget almueagtig og fuld af gentagelser. Sagaens værd er i det 
hele grumme ringe. Den kan ikke være ældre end c. 1300; meget 
yngre kan den heller ikke være, da den findes i AM 132^). Sagaen 
synes snarest skreven i Vididalen og kan betragtes som en yngre 
søster til Grettissaga; den kan også sammenstilles med Svarfdælasaga. 
Hertil kan fojes Spesarpåttr bagved Grettissaga — om hvor- 



^) Det af udg. s. XXI — IV trykte brudstykke har forkortet teksten. 

ledes Torslein dromund hævnede Grettir og ægtede grækerinden, 
den rige Spes, en elskovsroman — , samt det første afsnit af 
samme saga om Grettirs forfædre. Det hele er sen digtning. Jfr. II, 
749-51. 

Andre sagaer uden noget som helst historisk grundlag, med 
opdigtede personer osv., men ikke uden vilkårlige tilknytninger til 
historiske personer, er følgende. 

Kjalnesinga saga, udg. i Isl. sogur II (1847) efter tildels 
meget unge hdskrr. som AM 471, 504, 4® osv. Sagaen tager sit 
udgangspunkt fra Helge bjéla på Kjalarnæs og Orlyg og følger en 
tradition eller snarest et Landn.-hdskr. Men disse to er omtrent 
de eneste historiske personer, der nævnes. Helges son er Torgrim 
gode, der har sonnen Torstein. En Nordmand AndriSr kommer til 
Island, gifter sig og får sonnen Biie; og det er denne, der bliver 
sagaens hovedperson; derfor kaldes den også med rette Buasaga 
i flere hdskrr. Bue opfostres hos en troldkyndig fostermoder Esja. 
Selv er han ikke hedensk troende. Han kommer snart i konflikt 
med Helges slægt, afbrænder et tempel og dræber Torstein. Nu 
må han opholde sig i en fjældhule i længere tid ; besøger desuagtet 
lege og har elskovsæventyr, bortfører en bondedatter, der elskes af 
en bondeson, som senere dræbes af Bue. Nu rejser han udenlands, 
træffer Torf-Einar og Harald hårfagre (!); denne lader ham hænte 
et tavlbord hos sin fosterfader Dofre; hos denne er han en vinter 
og nyder hans datter Frids elskov. Så kæmper han med en blå 
mand, rejser hjem, udsoner sig med Torgrim gode og ægter hans 
datter. Hans og Dofredatterens son JokuU kommer til ham, men 
Bue vil ikke straks anerkende ham; de brydes, Bue falder og dør 
kort efter af det sår, han har fået. Alt er her lånt flitter fra de 
forskelligste tider; en irsk konge Konofogor fra Olaf d. helliges 
saga får forf. endogså brug for. Om den fra forskellige hold sammen- 
plukkede beskrivelse af det hedenske hov henvises til min af- 
handling i Arbok hins isl. fornleifaQelags 1898. Sagaen er forfattet 
af en mand på eller i nærheden af Kjalarnæs (i Vidøkloster ? ; forf. 
er åbenbart gejstlig); han er meget noje stedkendt. I sagaens 
slutning henvises til den tid, da biskop Arne Torlaksson var på 
bispestolen og en Nikolaus Pétrsson boede på Hof (på Kjalarnæs), 
samt i kap. 2 til en Olåfr Jonsson; denne nævnes i biskop Arnes 

saga k. 2 ved midten af det 13. årh. Når sagaen er forfattet kan 

6* 

ikke nærmere bestemmes ; men den tilhører vistnok den første halv- 
del af det 14. årh. 

Jokuls påttr Biiasonar slutter sig hertil som et yngre til- 
læg eller afsnit, der skulde indsættes i Buasaga kap. 18 (jfr. udg. 
s. 468, anm. 15); udg. sst. Der fortælles om JokuU og hans rejse 
bort fra Island; han forslås til Gronlands ubygder og må doje 
meget; har mange æ ventyr med jætter og jættekvinder af den 
simpleste art ; frælser Hvidsærk og Marcibilla, kongeborn fra Særk- 
land, fører dem hjem, ægter kongedatteren og bliver konge; en 
ægte »lognesaga«. J>åttren er langt yngre end Buasaga, hvis for- 
fatter udtrykkelig siger, at han intet ved om Jokuls senere skæbne. 
Det er dette, der har ægget forf. til at digte sit umulige produkt. 
På grund af sproget er det næppe yngre end fra c. 1400. 

Vlglundar saga ok KetilriSar, udg. i Nord. oldskr. XXVII 
efter AM 510, 551 a, 4® osv. Sagaen er en ren og skær elskovs- 
roman, hvis personer så godt som alle er opdigtede; der er an- 
vendt enkelte historiske navne. Således spiller Harald hårfagre i 
begyndelsen en rolle. Den kvindelige hovedperson Ketilrid gores 
til en datter af den fra Landn. kendte bonde Holmkell på Foss 
(nordvestlige Snefjældsnæs), men hans hustru og born er opdigtede. 
Jarlen Tore i Norge har en datter Olof, kaldet strålen, som jarle- 
sonnen Torgrim forelsker sig i; hun gengælder hans følelser; fad- 
eren vil imidlertid gifte hende med den gamle Ketill i Raumarike, 
men Torgrim bortfører hende, rejser til Island og nedsætter sig på 
Snefjældsnæs. Med Olof får han sonnerne Trauste og Viglund 
(navnene er symbolske). Der går nu to handlinger jævnsides, Ke- 
tils forsøg på at hævne sig på Torgrim (han sender bl. a. to af 
sine sonner til Island, samt en Hakon, der har bejlet til hans dat- 
ter), som alle er frugtesløse, og Ketilrids og Viglunds elskov. 
Denne afstedkommer ulykker; især fordi Ketilrids to skurkagtige 
brødre vil Viglund alt det onde, de kan ; de støtter naturligvis den 
nævnte Hakon, men både denne og de finder døden i en kamp 
med Viglund. Viglund og Trauste rejser udenlands og udøver be- 
drifter, men kommer hjem igen og bliver forslåede af stormen til 
østlandet. Imidlertid har Ketilrids fader fået et skinægteskab i 
stand mellem hende og en pludselig opdukkende gammel bonde på 
østlandet, og tilfældet vil, at Viglund netop træffer ham. Noget 
bryllup er der ikke blevet holdt, men Ketilrid går ud fra, at hun 

er gift og er meget nedslået. Det viser sig dog, at bonden er 
Viglunds egen farbroder. Han og Holmkell har fundet på denne 
plan netop for at bevare Ketilrid for Viglund. Nu ægter de to hin- 
anden; der holdes flere bryllupper på engang. Hele fortællingen er 
båren af en ideel følelse, idet det er forf. om at gore, at Viglund 
ægter Ketilrid som mø. Handlingen selv, der er af en prisværdig 
simpelhed, lider af flere indre urimeligheder, og flere enkeltheder er 
dårlig motiverede og »lavede«. I og for sig er selve elskovsmotivet 
som sådant ikke dårligt opfundet. Ganske vist er karaktererne ikke 
synderlig godt tegnede. Ketilrid får man ikke rigtig hold på. Hun 
er meget blød og sentimental; hun mander sig aldrig op til en 
handling, falder i afmagt — det gjorde ikke de gamle sagakvinder 
på Island — osv. Sagaen må trods enkelte konne optrin kaldes 
ret tarvelig både i komposition og indhold. Bedst lykkede er i 
virkeligheden de konne indstrøede vers. Der er mange forbilleder 
for sagaen og de er let kendelige. Der findes genklange fra Fridtjofs- 
saga, ligeledes fra sagaen om Hring og Tryggve, især minder Ketilrids 
betænkeligheder i kap. 6 levende om Brynhilds i den nævnte saga. 
Ketilrid benytter en hinde for sit ansigt for at gore sig mindre 
smuk, et træk, der er lånt fra Mågussaga, og således videre. Så 
er der gamle sagamotiver som hestekampe, boldlege, troldkyndige 
kvinder osv. At forf. ikke kender Harald hårfagres tid og den tids 
kultur er klart; han begår i så henseende de storste anakronismer. 
Sagaen er næppe helt bevaret i sin oprindelige skikkelse; den be- 
skrivelse af kærligheden, der findes s. 62- -63 er sikkert nok et 
senere indskud; den mangler i den ene række af hdskrr. Ældre 
end fra den sidste halvdel af det 14. årh. er sagaen ikke. Hvis 
bemærkningen om »Torkel skinnefja, der kom ud med Bård Sne- 
fjældsås« (s. 64) er oprindelig — hvad den gor indtryk af at være 
— er den yngre end BårSarsaga. I alle tilfælde har forf., der er 
særdeles stedkendt, været bosat på Snefjældsnæs (på Helgafell?). 
Bår3ar saga Snæfellsåss ok Gests. Denne saga, der 
fandtes i Vatshyrna, og hvoraf der nu haves IV4 blad i AM 564 
a, 4®, og som nu findes i afskrifter AM 486, 4® samt mbr. 489, 4® 
med 158, fol. osv., udg. i Nord. oldskr. XXVH, indtager en ganske 
ejendommelig plads som en enkelt egns landvættesaga. Indholdet 
af den er meget ubetydeligt og egenlig kun gamle folkesagn om 
landvætten Bår3r, der skulde være en son af jættekongen Dumbr 

og en fosterson af Dofre, hvis datter han blev gift med (jfr. Kjalnes. 
s. 83). En af Bårds døtre var Helga; om hende fortælles en del; 
på en isflage føres hun til Gronland, hvor hun træffer Mid^ord- 
Skegge; hun bliver hans frille og kommer med ham tilbage til Is- 
land ; her må hun skilles fra ham, og nu flakker hun omkring uden 
livsfryd og fred. Her er toner, der ligner dem i Vlglundar saga. 
Bård har nedsat sig på Island, fordi han ikke kunde finde sig i 
Haralds tyranni (og dog har Helga truffet Erik den røde (!) i Gron- 
land). Endelig tog Bård ophold i en hule i Qældet og betragtedes 
derefter som landvætte, om hvis hjælp der flere gange fortælles. 
Fra og med k. 11 handles der om en son af ham, Gestr, der op- 
træder på en lignende måde; han rejser til Norge og træffer her 
Olaf Tryggvasnn, udfører en farlig rejse til Gronlands ubygder; efter 
at være heldig kommen tilbage lader han sig døbe og dør i hvide 
klæder. Denne del af sagaen er af en anden forfatter end den 
første; der fortælles bl. a. udførlig og smagløst om jættekampe på 
Island og lign.; det er et løst påhæng som Jokuls påttr i Kjalnes. 
s. Dog er der her endel gamle folkeminder der genfindes i Isl. 
folkesagn og æventyr. — Sagaen om Bård er åbenbart sammensat 
efter folkeminder med frie tildigtninger samt efter Landn., der er 
stærkt benyttet (jfr. Ldn. udg. 1900, s. 276); også andre sagaværker 
har forf. kendt og benyttet som »Sagaen om Harald Dofrefostre« 
(s. 3), hvormed der intet andet menes end påttr af Halfd. svarta 
og Har. hårf. (se II, 776) Sagaen er nden tvivl forfattet på selve 
Snefjældsnæs, forfatteren gor sig særlig umage for at forklare de 
mange stedsnavne; den hidrører snarest fra den første halvdel af 
det 14. årh. Når den (s. 5—6) omtaler Viglund og Ketilrid, beror 
dette vistnok på en interpolation. Den mulighed er dog ikke ude- 
lukket, at bægge sagaer er af en og samme forfatter. Nogen per- 
sonskildring, undt. måske for Helgas vedkommende, er der ikke 
tale om. 

Krékarefssaga er sidst og bedst udgiven af P. Pdlsson 1883 
sammen med rimerne (se ovf. 47 — 48) efter AM 471, 4^ (mbr.) osv.; 
den fandtes også i Vatshyrna. Denne saga er i virkeligheden den 
interessanteste og fornojeligste af alle de her behandlede sagaer, 
uagtet der sikkert ikke er et gran af virkelig historie deri. Hoved- 
personerne er helt opdigtede, men sættes i genealogisk forbindelse 
med historiske personer som hin beromte Gestr Oddleifsson på 

Hage. Bonden Steinn bode på Kvennabrekka i Dalene og havde 
sonnen Refr, der var en kulbider og luddoven. Hans fader blev 
dræbt af en nabobonde, hvis uretfærdighed han ikke vilde finde 
sig i. Moderen ægger sin son til hævn, og denne dræber da også 
sin faders banemand, hvorpå han sendes af moderen til hendes 
broder, Gestr på Hage. Her optræder Refr som en ypperlig tømrer 
(skibsbygger) og kunstner. Refr sejler, ifølge Gests råd, på et af 
ham selv bygget skib til Gronland, hvor han bliver gift med en 
smuk og dygtig kvinde; snart indvikles han her i stridigheder og 
er nødt til at slå nogle folk ihjæl, der havde bagvasket ham; han 
forlader egnen og nedsætter sig i en øde og ubeboet fjord. Her 
bygger han sig et kunstfærdigt hus, men han opdages og belejres i 
sit hus ifølge Harald hårdrådes råd. På en vidunderlig måde und- 
slipper han på sit skib og sejler først til Norge, hvor han nu dræber 
en hirdmand, der efterstræber hans kone. Den forblommede måde, 
hvorpå han mælder kong Harald drabet, er yderst sindrig og hører 
til sagaens fornojeligste partier. Refr, der på grund af sin megen 
list kaldtes Kroka-Refr, rejste nu til Danmark, hvor han blev godt 
modtagen af Sven Estridsen; han lever her til sin død, æret og 
agtet af alle. Sagaen ligner de gode, gamle, mest af alle de her 
behandlede; den er i det hele en fortræffelig imitation. Indholdet 
er godt fortalt og logisk sammenhængende ; fortællingen glider jævnt 
og roligt fremad i et hartad klassisk sprog. Af de optrædende 
personer er Refr meget godt særtegnet; her er en virkelig karakter- 
skildring; også den kvindekære hirdmand er truffen på kornet; 
kong Haralds karakter er i overensstemmelse med den, de histor- 
iske sagaer fremhæver; særlig er hans kløgt her fremherskende, og 
det er netop den, der i sagaen særlig gor sig gældende. Desuden 
er sagaen ganske fri det 14 årh.s sentimentalitet. Derimod lider den 
af de sædvanlige fejl og brøst, især hvad den ældre tidsregning an- 
går. Refr selv skal være født under Hakon Adelstensfostre og 
dog være i sin bedste alder under Harald hårdråde og Sven Ulfsson. 
Herom og om andre urimeligheder henvises til udg. s. XXXI ff. Som 
sædvanlig er forf. godt stedkendt i sagaens hovedegne på Island; 
udgiverens bemærkninger herom (s. XXXI — II) er ikke begrundede. 
Forfatteren har haft tilnærmelsesvis rigtige forestillinger om Gronland 
og den islandske koloni der. 

|>6r8ar saga hre8u er os overleveret på dobbelt vis; for 

det første findes den i mbr. AM, 471, 586 4® samt papirshdskrr. 
som 139, fol., der slutter sig meget noje til et mbr.-brudstykke i 
561 d, 4®; denne tekst er udgiven af if. Er. Fridriksson 1848. 
Dernæst fandtes sagaen i Vatshyrna, hvoraf brudstykker haves, der 
er udgivne af G, Vigfusson i Nord. oldskr. XXVII; jfr. AM 486, 564, 
4® (afskrifter af Vatshyrna). I bægge hdskr.-klasser er sagaen den 
samme, med undtagelse af begyndelse og slutning. I Vatshyrna-be- 
arbejdelsen består begyndelsen af rigelige uddrag af Landnåma 
samt tildels af uddrag af kongesagaer (Hordakåre og hans slægt) 
Heri indskydes en fortælling om Bårekr Brenneyjarfaxe, der, efter 
at Tord d. ældre, Tord hredas fader, har nedsat sig på Hisingen, 
bejler til hans datter Sigrid, hvoraf en tvekamp opstår. Slutningen 
indeholder en mængde slægtregistre, der delvis føres ned til J6n 
Håkonarson i Vididal, netop ham, for hvem Vatshyrna blev skreven. 
Her har vi nøglen til det hele. Der er ingen tvivl om, at både 
begyndelse og slutning beror på en bearbejders omkalfatring af den 
ældre saga. Denne begynder med at omtale Tord Hordakåres son; 
han har flere sonner og datteren Sigrid samt en postum son, Tord 
hreda, sagaens hovedperson. Denne slutter sig først til Gunhilds- 
sonnerne, blandt hvilke Gamle også regnes med, uagtet han aldrig 
blev konge i Norge, men efter at Sigurd slefa havde forbrudt sig 
mod Klypp herse på den bekendte måde (forf. citerer s. 5 norske 
kongesagaer, som han har benyttet), slår Klypp og Tord ham ihjæl, 
hvilket naturligvis gav anledning til, at Tord og hans søskende drog 
til Island. Tord nedsætter sig i Midfjorden, men der opstod straks 
stridigheder mellem ham og Midfjord-Skegge. Egenlig er sagaen 
en familjefejde mellem de to, hvor dog også et elskovsforhold spil- 
ler ind med. Asbjorn, en nær slægtning af Skegge, bejler til Sig- 
rid, og Tord går ind på forbindelsen på de sædvanlige vilkår (tre 
års fæstemål), især fordi Ei8r, Skegges son, der var bleven Tords 
fosterson og som stadig er sagaens gode ånd, optrådte som anbe- 
faler af giftermålet. Imidlertid kom en anden slægtning af Skegge 
til Island, Orm, der nu også vil ægte Sigrid, og ham støttede 
Skegge. Tord vilde ikke vide noget heraf, og da Orm ikke vilde 
holde op med sine besøg hos Sigrid, slog Tord ham ihjæl. Fra 
dette drab stammer nu alle de kampe og overfald på Tord, som 
sagaen er opfyldt af. Tord slår en mængde folk ihjæl og undgår 
alle farer. Stor støtte har han hos en familje i Skagefjorden, hvor 

manden er nærbeslægtet med Njålas Bjorn i Mork, medens konen 
er en storsindet kvinde og kyndig læge. Heldigvis bliver manden 
slået ihjæl af Skegge, så at hun kan ægte Tord. Alt ender til 
slutning godt, Asbjorn får Sigrid, og Tord dør i sin hoje alderdom. 
Endnu bemærkes, at Tord skal have været en udmærket tømrer og 
bygmester; mange skåler på Nordlandet skal have hidrørt fra ham. 
Således har sagaen lydt i sin oprindelige form, og således har den 
vistnok også lydt i Vatshyrna, bortset fra begyndelse og slutning. 
— Sagaen er ikke uinteressant, især dens første del; de mange 
kampe, der ophobes i den sidste del, er dræbende kedsommelige; 
Sigrid og Asbjorns elskov er det, der giver den dens egenlige værd ; 
skildringen er ikke uden psykologisk forståelse, skont de enkelte 
karakterer ikke er synderlig individuelle. Og den er godt fortalt. 
Men hele indholdet er kun digtning; Tord hreda har aldrig eksi- 
steret; det er dog tvivlsomt, hvorvidt det er forf. selv, der har op- 
digtet ham, og ikke snarere folket selv i løbet af det 13. årh. 
Hvad der taler herfor er, at der synes i tidligere tider at have 
eksisteret sagn om en dygtig tømmermester, der mulig har båret 
det navji, som hovedpersonen har. Forf. kender ikke de gamle 
tider, jfr. hvad han fortæller om Gamle; han lader en mand i 10. 
årh. hedde J6n. I øvrigt benytter han velkendte sagamotiver som 
dromme og lign. Sagaen er ældre end c. 1375 (Vatshyrnas til- 
blivelsestid) ; s. 42 nævnes Egill, biskop på Holar (1331 — 41). For- 
udsat at dette er oprindeligt, er sagaen forfattet omkr. 1360. Ret 
meget ældre er den ialfald ikke; det fremgår også af dens meget 
efterklassiske vers. Den er sikkert forfattet i selve Midfjorden, som 
forf. kender ud og ind, ligesom han i øvrigt også er velkendt i 
Skagefjorden. Sagaen har været meget yndet og læst. 

n. Dernæst er der enkelte mindre sagaer eller pættir, der slut- 
ter sig til sagaerne om norske og andre ikke-islandske personer. 
Vi har tidligere (II, 775 — 79) behandlet sådanne halvhistoriske pæt- 
tir, hvoraf et par er af en sådan art, at de måske snarest burde 
være behandlede her. De her pågældende pættir er snarest helt 
opdigtede, men vi finder dog atter her tilknytninger til historiske 
personer, for ikke at tale om, at de fortalte begivenheder er ud- 
malinger efter litterære mønstre, når de ikke beror på fri fantasi. 
De er i det hele af ringe værdi. 

Rau361fspåttr; denne findes i Olaf d. helliges saga (Fms. V, 
330—48, Flat. II, 292—301) som variant til kap. 160 (Fms.), 164 
(Snorre), i Tomåsskinna og fl. Den handler om et besøg, kong 
Olaf gjorde hos en østerdalsk bonde Rau861fr (Rau3r), der sammen 
med sine sonner var bleven bagvasket og beskyldt for uredelighed. 
Det viste sig imidlertid, at han var en stor vismand, der kunde 
forudsige fremtidige ting, og i det hele en klog mand. Også hans 
sonner kunde tyde stjærners gang og dromme. Der berettes nu 
om deres vise taler med kongen, og Raudolfs kunstfærdige hus be- 
skrives; deri var loftet gjort som himlen med malerier af gud, 
engle og alt tilbehør, og det kunde dreje sig. Det er let at se, at 
denne mærkelige bygning nedstammer i lige linje fra læsning i 
Karlamagniissaga ; da kejser Karl og hans jævninge var i Kon- 
stantinopel, lå de i en lignende vidundersal hin nat, de pralede så 
stærkt. De i Raudolfs hal tilstedeværende opregner også deres 
idrætter. {>åttren hidrører fra den første halv- eller anden fjærdedel 
af det 14. årh. 

Rognvalds påttr ok Rau3s findes i Olaf Tryggvasons saga 
(Fms. I, 288 ff., Flat. I, 288 ff.); også den er en udvidelse af en 
ældre kort beretning om Rau3r på Hålogaland, der findes hos 
Snorre. Rognvald er en historisk person, der nævnes af Snorre 
uden forbindelse med RauSr. Efter påttren er denne Rognvalds 
son; indholdet drejer sig om deres forhold til kong Olaf og kristen- 
dommen, for Rognvalds vedkommende på en ganske uhistorisk 
måde. Hans fader var bleven indebrændt af hans moders elsker, 
og Rognvald indebrænder denne igen; sin egen treårige son, der 
egenlig hed Gunnarr, lod han dernæst, for at han ikke skulde for- 
tælle det skete, i en båd drive bort; det er den senere Raudr; 
først lige for sin død erkender Rognvald ham som sin son. 

Håkonar påttr Hårekssonar, udg. i Fms. XI, 422 — 39 
efter AM 347, 4^ (pap.) og mbrbrudst. 567, 589 c, 4 o. Hovedper- 
sonen Hårekr er en rig ung bondeson fra Viken. Han bliver gift 
og modtager sin fædrenearv, som han hurtig sætter overstyr ved 
sine overdådige gæstebud 3 gange om året (jfr. fortællingen om 
Asbjorn selsbane). Så forlader han hjem og hustru og kommer 
til Danmark, hvor Sven Ulfsson står ham bi med råd og dåd, 
lader ham tømre huse for sig og giver ham skibe og kostbarheder 
(jfr. Au3unarpåttr). Så sejler Hårekr til England og arbejder også 

der som en fortrinlig bygmester, undgår farer, bliver på ny rig, 
sejler nu hjem til Norge og træffer sin hustru og en son, der er 
født efter hans bortrejse, og alt ender således godt. Dette æventyr 
er sikkert digt fra først til sidst, og det er sat sammen af historiske 
reminiscenser. 

Følgende vedrører Danmark^). 

Absalons påttr erkibyskups, udg. i Fms. XI, 440 — 46 
efter AM 624, 4^; jfr. Isl. æventyri; det er en fortælling om Ab- 
salons gærrighed overfor en fattig bonde, ifølge hvilken han skulde 
have båret sig ad ligesom bibelens Akab mod Naboth. Det er et 
karaktertræk, vi ellers ikke kender hos Absalon. Men æventyret 
er sikkert ikke opfundet på Island. 

III. Til Fornaldarsagaerne slutter sig nogle mindre sagaer og 
pættir; i II. bind er nogle sådanne omtalte, der med en vis ret 
kunde anføres her eller som i det mindste står på grænsen. Sam- 
tidig må det ikke glemmes, at de egenlige Fornaldarsagaer er i 
dette tidsrum bleven omarbejdede på mange måder og udvidede med 
nye træk og episoder (f. ex. Orvar-Oddss., Rolf krakes s. og fl.). 
Men vi behøver ikke at dvæle videre ved disse her. 

J>orsteins påttr bæjarmagns, udg. i Fms. III, 175--98 efter 
AM 510, 4<^, 343. Hovedpersonen Torstein »gårdskraft* knyttes til 
historiske norske personer som Brynjolf ulfalde, der skal have levet 
i Guldalen under Hakon jarl (den virkelige Brynjolf levede i det 
11. årh. og bode i Viken). Torsten blev Olaf Tryggvasons hird- 
mand og foretager flere æventyrlige rejser og oplever mange mærke- 
lige hændelser, der spiller på folketroens område og som delvis 
genfindes i isl. folkesagn; endelig kommer han i forbindelse med 
Gudmund på Glasisvold og kong Geirrod i Jotunheim. Han vender 
tilbage med jætten Agdes datter Gudrun, der lader sig døbe; han 
ægter hende. Torsten fæstede bo i Gudmunds rige, men bevarede 
godt sin kristne tro. Det hele hviler på en religiøs baggrund, men 
det er en temlig værdiløs digtning; kun nogle folkloristiske enkelt- 
heder deri er vigtige. 

Helga påttr l>6rissonar, i Flat. I, 369—62 (Fms. III, 136 



*) Den såkaldte Egils l)åttr af Vendilskaga, udg. af B. ThorlaciicSy er et pro- 
dukt fra det 18. årh., der tager sit udgangspunkt i forholdet mellem Magnus 
gode og Harald samt Saxos fortælling om Magnus* død. 

— 41) er noget beslægtet med den foregående. Helge, en bondeson 
fra Viken, foretager en rejse til det nordlige Norge, hvor han træf- 
fer sammen med 12 prægtige kvinder; en af dem var Ingeborg, en 
datter af Gudmund på Glasisvold; hun beholder ham bos sig 3 
nætter og lader ham så rejse hjem, men han forsvinder hurtig igen. 
Han indfinder sig noget efter sammen med to andre hos Olaf Trygg- 
vason for at bringe ham to horn med forgiftet drik i. Kongen 
undgår faren, og de tre forsvinder. Endelig kommer Helge alene 
tilbage blind og ussel og dør kort efter. Også her er en religiøs 
baggrund med mytiske træk; det er brydningen mellem hedenskab 
og kristendom, mellem onde vætter og kristenhedens forkæmpere, 
æventyret hviler på. 

Toka påttr Tokasonar, i Flat. II, 135—38 (Fms. V, 299 
— 303) er et sidestykke til Nornagestspåttr. Toke' er en gammel 
mand, der kommer til Olaf d. hellige og fortæller »et æventyr«, d. 
V. s. han fortæller, at han selv har været hos kong Rolf i Lejre og 
kong Half. Hos bægge skulde han — for at få bænkeplads — ud- 
øve den kraftprøve at rykke en af hirdmændene op fra hans plads; 
han kunde lige rokke en af Rolfs, ingen af Halfs mænd. Her synes 
en norsk (isl.) national forfængelighed at ytre sig. Toke lader sig 
døbe og dør i de hvide klæder. 

Eriks saga viSforla findes i AM 657 c, 4« og Flat. I (29 
— 36; Fas. III, 661 — 74). Dette er et kristeligt æventyr, der slutter 
sig til de forskellige pættir, der indeholder minder om brydningen 
mellem hedensk og kristen tro. Dog indtager denne påttr en 
særlig plads. Den trondhjemske eponymkonge Trond har en son 
Erik, der aflægger det løfte at ville opsøge Odåinsakr — udødelig- 
hedsmarken, d. v. s. paradis. Han drager afsted ; en dansk konge- 
son af samme navn bliver hans ledsager. De kommer til kejseren 
i Miklagård, der modtager dem vel. Kejseren giver nu Erik d. 
norske et kursus i de kristelige hovedlærdomme; Erik beundrer 
hans visdom og kløgt. Ser man nojere efter, er visdommen ikke 
andet end en udskrift af og reminiscenser fra det bekendte isl. 
Elucidarium (!). Erik drager videre, kommer til de levendes land, 
vender hjem og bliver beromt for sin rejse. Det hele er et reli- 
giøst æventyr fra det 14. årh. og uden nogen videre værdi. Præsten 
Jon Tordsson har dog været af en anden mening, ti han bemærker, 
efter æventyrels slutning, at han har skrevet det først i bogen 

»fordi han vil, at enhver skal vide, at der er ingen sikker tillid 
undtagen hos gud«. Æventyret er ikke just et bevis på denne 
sætning. 

Yngvars saga vi3forla findes i AM 343 a, 4® og fl., trykt 
i Antiquités Russes II. Jfr. Maurer^ Die ausdr., anm. 13. Sagaen 
er bygget over gamle, afblegede minder om den svenske hovding 
Yngvar, hvis tog til Østerleden omtales på så mange svenske rune- 
stene. Ifølge sagaen var Yngvar en son af Eymundr, en datterson 
af kong Erik sejrsæl i Upsala. Der fortælles først om alle disse 
personer — Eymund blev gjort fredløs af Olaf d. svenske og op- 
holdt sig i Garderige hos Ingigerd og Jarisleif i nogen tid. Yngvar 
hænter først skat hos Semgalerne og bringer dem til ro og lydig- 
hed og høster stor berommelse. Senere drager han til Rusland for 
der at vinde sig ære og magi. Han kommer bl. a. til en dronning 
Silkisifs rige; hun tilbyder ham sin hånd og sil rige, men han vil 
forfølge det mål, han har sat sig, at opdage en garderigsk hoved- 
elvs kilder. Efter mange farer og æventyrlige tildragelser (kamp 
med drager osv.) lykkes det ham at finde kilden, og han vender 
om. For. han atter kan komme til Silkisifs rige, dør han; dette 
skal være sket 1041, da han kun var 26 år gammel; således sagaen. 
Så fortælles der videre meget æventyrligt og efterklassisk (kampe 
med kykloper og lign.) om hans i Sverrig avlede son Sveinn, der 
senere også kommer til Silkisif og ægter hende; hun lader sig døbe. 
Det forekommer mig ikke usandsynligt, at dette afsnit er en senere 
tildigtning (ligesom tilsvarende afsnit i Kjalnes. s. og Bår9ar s.). I 
hvert fald er sidste halvdel af k. 14 og hele k. 15 (en variant til 
sagaen om Yngvar) en yngre tilfojelse. Her er det, at Oddr munk 
citeres og flere andre som hjemmelsmænd; dette er simpelt hen 
intet andet end en ren fiktion for at føre læseren bag lyset og 
kaste et tilforladelighedens skær over sagaen, som den ikke for- 
tjæner, men nok kunde trænge tiP). Der er navnlig ingen tvivl om, 
at det hele er et digt fra 14. årh. uden nogen egenlig historisk 
tradition som grundlag; det eneste historiske er navnet Yngvar og 
mindet om, at han drog til Østen. Der kan udpeges forskellige 
kilder, der dog vistnok er middelbare; der er næppe tvivl om, at 



^) At forf. skulde have støttet sig til Odds Olafssaga, som Maurer mener, er 
muligt, men det er uden betydning. 

det er Orvar-Oddss., hvorfra navnet Silkisif er hæntet. Beretningen 
om Yngvars død minder meget om Orvar-Odds. Sagaens baggrund 
er religiøs. I kap. 14 anfører sagaen en sætning på latin om Ey- 
munds son Anund efter et værk, der kaldes >Gesta Saxonum*. 
Maurer mener, at der hermed menes Adam af Bremen, hvor (i III, 
15) der findes en beretning, der, hvad meningen angår, falder 
sammen med det latinske citat; ordlyden er imidlertid helt for- 
skellig. Citatet må, hvis det ikke helt er lavet, bero på et udtog af 
Adam på latin, som ellers ikke kendes. Heller ikke kendes et værk 
med det anførte navn. 



§4. 
Helgensagaer og æventyr. 

I. Vi har i II. b. set, hvorledes man behandlede helgensag- 
aerne. Først oversattes de mere eller mindre ordret, derpå ændredes 
de af afskrivere og bearbejdere på forskellig vis. Virkelige bear- 
bejdelser er de kommenterede sagaer, hvor bearbejderne holdt sig 
til og benyttede, lagde til grund, den gamle saga, men udvidede 
den og forøgede den med allevegne fra hæntet gejstlig lærdom og 
andres og egne betragtninger af opbyggelig art (jfr. II, 873, 875). 
Fra det 14. årh. hidrører sikkert flere af de bearbejdelser, der på 
grund af sammenhængen måtte omtales allerede i II. b. At denne 
virksomhed har fundet sted i en stadig stigende grad er utvivlsomt; 
den svarer til bearbejdelserne af den verdslige saga og til tidens 
hele ånd; kong Hakon Magnussons eksempel har uden tvivl også 
spillet en stor rolle derved (II, 989 - 90). 

Vi møder her et navn, der ofte har spillet en stor rolle for 
litterærhistorikere, en rolle som det næppe fortjæner, det er Bergr 
Sokkason. Om ham vides ikke ret meget. Hans herkomst op- 
lyses ved et gammelt slægtregister (Ldn. 357), hvoraf det fremgår, 
at han har stammet fra ØQorden^). Det første, vi hører om ham, 
er, at han 1316 — 17 var munk i Tingørekloster og siges at have 



^) I slægtregistret skal der læses som i hdskr.: foAir brédur Steinpors (ikke 
fddurbrodir), se G. Brynjulfsson Andvari VI, 185. 

været en god ven af Laurentius ^) ; 1322 er han prior i Munketværå- 
kloster^) og 1325 abbed sammesteds^). 1334 skal han have ned- 
lagt sit embede på grund af sindsydmyghed^), hvilket lyder hojst 
mærkeligt, så meget mere som han senere gik ind på for anden 
gang 1345 at overtage embedet^), men han døde samme år. Han 
siges i Laurenziussaga straks som prior at have forbedret kloster- 
tugten^), og han siges ^) at have overgået de fleste andre på Island 
både m. h. t. gejstlig lærdom, skrift, sang og veltalenhed, og det til- 
fojes, at han »sammensatte mange hellige mænds sagaer på 
norront mål, hvilket vil være bekendt, sålænge landet er bebygget«. 
Dernæst hedder det i Guflm. drapa af Arngrimr v. 42^), at han »i 
veltalende ord har udviklet mange af en bisps hædersgerninger og 
berettet om alle hans sande jærtegn«, og der siges, at han »i sin påttr 
har sammenlignet ham med cederen«. Disse ord er imidlertid hid- 
til blevne misforståede som om det var Gudmund, der mentes; 
men der foreligger her kun en henvisning til Bergs bemærkninger 
om biskop Nikolaus i hans saga om denne (k. 164—65), hvor sam- 
menligningen med cederen netop findes. Om Bergs virksomhed 
vides i det hele kun, at han har oversat og samlet (kompi- 
leret) en Nikolåssaga. Denne findes i forskellige hdskrr. som 
AM 638, 40, Sth., 16 40 mbr., udg. i Heil. manna s. H, 49—158. 
Der findes først et forudskikket brev til læserne af forfatteren selv, 
hvori han oplyser, at han på opfordring af »nogle mænd, skont 
lidet lærd (det betyder klerklauss), har påtaget sig at oversætte 
(snara) Nikolas* Hvshistorie, noget vidtløftigere end den for fandtes 
i bøger«; der henvises i en prolog til en original af ærkedegnen 
»Joannes Barensis«. Som Unger i sin udg. har oplyst, er dette 
originale vita bearbejdet af Bergr således, at han har tilfojet for- 
skellige stykker, som k. 1 — 4 (historisk og geografisk indledning), 
6 fin. — 10 (forklaringer), noget i k. 13 (fra Isidor om basilisken), 



') Bisk. I, 832. 
«) Sst. 840. 
») Isl. ann. 346. 39^. 
*) Sst. 220. 349. 
^) Sst. 211. 222. 
6) Bisk. I, 840. 
') Sst. 850, jfr. 891. 

«) Sst. II, 197. V. 425-8 kunde synes at antyde et digt af Bergr, men det er 
sikkert dog ikke meningen. 

samt et afsnit om drommen i k. 69 (frå Gregors dialoger IV) for- 
uden forskelligt andet. Dette svarer ganske til, hvad man væntede. 
Det hele er et lærd produkt med indskudte vidtløftige, opbyggelige 
forklaringer og lærde bemærkninger, der lige så ofte leder tanken 
bort fra hovedindholdet, og som er lidet fornojelige at læse. Dertil 
kommer, at sagaen er forfattet i et meget skruet sprog med rigelig 
brug af uislandske adjektiver og participier; bogstavrim anvendes 
ikke sjælden. Sagaen bærer på den anden side vidne om for- 
fatterens store belæsthed ; han har haft et helt bibliotek af middel- 
alderlig teologi til sin rådighed. Det allersidste stykke, s. 157 — 58^ 
er åbenbart en afskrivers tillæg; det findes kun i Sth.-hdskr. og er 
hæntet fra den gamle saga (s. 45 — 46 udg.). Det er næppe muligt 
at bestemme, når sagaen er skreven; da Bergr kalder sig »broder«, 
kunde man måske slutte, at den er forfattet i årene 1316 — 22; i 
nærheden af Tingøre er Vatsdalens hovedkirke Undunfell, der var 
viet biskop Nikolas; det er muligt, at der er en indre sammen- 
hæng mellem kirken og sagaen. 

Hvilke andre helgensagaer, Bergr har »sat sammen«, savner vi 
oplysninger om; men de har uden tvivl været af samme art som 
denne saga om Nikolas. 

Som bekendt kaldes det store foliohåndskrift i Sth. bibl., 1 mbr., 
Bergsbok eller Bergs dbota bok^ opkaldt efter Bergr Sokkason. 
Hdskr. indeholder digte og sagaer om de to Olafer samt Lilja. 
Grunden til, at hdskr. er sat i forbindelse med Bergr, er uden tvivl 
den, at det foran Olaf Tryggvasons saga hedder, at »her begynder 

# 

sagaen om kong O. Tr., som abbed B. oversatte.* At denne oplys- 
ning er umulig, er påvist i II, 774. Om en oversættelse er der 
absolut ikke tale. Vilde man alligevel forstå ordene som hentyd- 
ende til, at Bergr var samleren af sagaen, bliver det dog en 
usikker formodning eller fortolkning. Selve hdskr. er langt yngre 
end Bergs tid, så at han intet som helst kan have haft at gore 
med det. Det er således næppe muligt med nogen sikkerhed at 
sætte Bergr i noget forhold til Olafssagaen. 

Et andet forfatternavn er Arni Laurenziusson, en son af 
biskop Laurenzius og en norsk kvinde, f. 1302^). 15 år gammel 
blev han sammen med sin fader og Bergr Sokkason (1317) munk 



') Bisk. I, 807. 820. 

i Tingørekloster^). Med sin fader rejste han udenlands, da denne 
skulde bispevies^), og vendte hjem med ham. I klosteret deltog 
han i undervisningen og blev præsteviet 1326 i Skalholt ^) ; han be- 
rommes som den bedste klærk og versifikator^); han har således 
haft en god del af sin faders begavelse, men han var noget drik- 
fældig og vistnok meget usædelig*), så at hans fader måtte give 
ham en skrap irettesættelse. Når han døde, vides ikke. M. h. t. 
hans forfatterskab vides kun, at han skrev en saga om Dunst a- 
nus, ærkebiskop i Canterbury (924 — 88). Den findes kun i ét 
hdskr. AM 180, fol., udg. i Icel. sag. II, 386—408. I et forudskikket 
brev til læsere og tilhørere (jfr. Bergs brev foran Nik. s.), ytrer 
Arne, at han på opfordring har samlet »hvad han har fundet i 
hellige skrifter« om Dunstans liv og jærtegn. Der foreligger her 
en af de sædvanlige kompilationer uden nogen originalitet eller 
selvstændigt værd. Kun den sproglig-svulstige affattelse er Arnes 
egen, men den er stemmende med hans samtids. I det hele er 
sagaen hojst betydningsløs. 

Af de øvrige helgensagaer, der ikke er knyttede til noget for- 
fatternavn, er nogle, som bemærket, at henføre hertil som Tveggja 
postola saga, Jons ok Jakobs, se b. II, 878 — 79, samt de s. 881 
øverst nævnte sagaer^). 

II. Æ ven tyr. Her må omtalen af de halvt religiøse, halvt mo- 
ralsk-opbyggelige æventyr og fabler, hvoraf der haves en betydelig 
mængde, snarest finde plads. De er for allerstorste delen udgivne af 
H, Gering i hans særdeles fortjænstfulde samling, Islendzk æven- 
tyri I— II (Halle 1882—83), efter flere forskellige hdskrr«). Ind- 
holdsmæssig slutter de sig ret godt til det foregående; det er, 
kunde man sige, små pættir både om navngivne og ikke navn- 
givne personer ; de skal, ligesom helgensagaerne, ikke alene under- 



^) Bisk. I, 832; Isl. ann. 266. 

2) Bisk. I, 842. 

») Sst. 846. 860. 

*) Sst. 873. 913. 

^) 6svalds saga helga, udg. i Annaler 1854, er meget ung og affattet i et 

dårligt sprog; den er yngre end det tidsrum, vi her behandler. 
«) Jfr. anmeldelser i Arkiv f. nord. fil. II, 180—89, Nord. tidsskr. for filol. 

Ny række, VII, 50 ff. 
HL 7 

holde, men også stemme sindet til religiøsitet og sædelig vandel, til 
trods for det lidt slibrige indhold og den noget lette tone, flere af 
dem har. De ender i reglen alligevel altid med straf for synd- 
eren eller dennes anger, der skaffer ham tilgivelse og fred. Disse 
småfortællinger findes i visse særlige hdskrr., særlig AM 624, 4®; 
her findes to samUnger i sammenhæng. Den første er udg.s 
stykke XXIX— XLI, XCVll (brudst.), samt LXXVII, VIII, LXXXIV. 
Omtr. alle disse æventyr handler om unavngivne personer. Den anden 
samling indeholder 9 stykker (XV, XIX, XXII— III LXXVIII, LXXXIII 
jog VA, LXXXVUI — IX), hvoraf halvdelen handler om bestemtje per- 
soner. Heraf er et om biskop Jon Halldorsson (se foran s. 71); det 
har en vigtig betydning for det heles forståelse. Denne samling 
indledes med en fortale (i udg. s. 3—4, B) af religiøst-moraliserende 
indhold, hvor bibelen sammenlignes med en græsgang for guds får. 
Samlingen kaldes her bæfdingr og samlerens hensigt siges at have 
været den at ville hindre forskellige udyder, men fremme uskyldig 
glæde. Alt dette er udg.s A. 

Det andet hovedhdskr. er AM 657, 4*> — hvoraf endel er 
med samme hånd som cod. Wormianus — ; det er sammensat af 
to hdskrr., udg.s B og C; bestanddele af disse fandtes også i AM 
76i B, (jfr. Gerings redegorelse og Kålunds katalog); nu er 
alt dette samlet til et hele i AM 657 a— b. I B findes en kort 
fortale, hvori samleren udtaler, at han fra latin har villet over- 
føre forskelligt, som kunde være til gavn og glæde for folk. — 
Endnu en samling findes i Jon Vigfussons afskrift i Sth. 66, fol. 
pap. Der er et indre slægtskab tilstede mellem alle disse samlinger. 
C synes at være et supplement til B ; A har benyttet C ; Sth.-sam- 
lingen beror vistnok både på B og C. Fra Sth. er hovedsagelig 
udg.s 2. del (bog) hæntet, men denne har bevishg også stået for- 
rest i B, men er nu gået tabt. Enkelte æventyr findes endelig også 
i AM 238 XX, fol., 696 VII, 4^ et brudstykke fra 667 XVIII, 4^ 
er udg. i Nord. tidsskr. f. fil. I. c. s. 60—61. 

Alle disse æventyr er først optegnede på Island i det 14. årh.; 
en stor, måske den storste del af dem hidrører fra en enkelt mand. 
Nordmanden J6n Halldérsson biskop til Skalholt (se foran s. 71) 
1322—39; om hans liv og virksomhed kan der henvises til Gerings 
fremstilling i II. bind af udg. Jon var en dygtig og lærd mand, 
der havde studeret i Paris og Bologna — »men hvem kan ud- 

trykke, hedder det, hvor forekommende han var og villig til at 
underholde tilstedeværende med sjældne fabler, som han havde lært 
i udlandet både af bøger og ved egen erfaring; til vidne derom vil 
vi hidsætte i denne lille bog en lille brøkdel af det alt sammen, ti 
nogle mænd har på Island samlet hans fortællinger sig og andre 
til glæde« ; jfr. udg. s. 246 anm. Det hedder tillige, at Jon forstod 
at indrette sig i sine fortællinger efter tilhørernes karakter. De an- 
førte ord taler tydelig nok. Det fremgår bl. a. deraf, at det ikke 
er ham selv, der har nedskrevet sine æventyr, men andre efter 
hukommelsen; deraf forklares på det fortræffeligste de forskellige 
bearbejdelser eller former af et og samme æventyr der findes, hvor 
afvigelserne nærmest vedrører fremstillingen, ikke indholdet. For 
så vidt er jeg enig med udgiveren (s. XXV). Derimod er jeg ikke 
enig med ham, når han henfører de anførte antydninger m. h. t. 
Jon Halldorsson til de ganske få æventyr, påttren om ham inde- 
holder; ordene tyder på noget andet og især mere. 

Alle disse æventyr m. m. har udgiveren delt i to klasser, »le- 
gender« og »noveller og æventyr«, men denne deling er ikke i alle 
henseender træffende; i hvert fald burde den sidste del af den 
anden klasse (»blandede fortællinger«) snarest være henført til 
den første, ligesom tilfældet er i hdskrifterne ; det samme gælder 
også de som tillæg trykte brudstykker. Disse og den første klasse 
er noje sammehængende og udgor efter min mening i alt væsenligt, 
hvad man har optegnet af biskoppens mundtlige fortællinger. Om 
de oprindelige samlinger har udgiveren anstillet en grundig under- 
søgelse i 2. bind. Han mener at kunne opstille 2 eller 3 hoved- 
forfattere (eller optegnere); hans kriterium herfor, særlig forskel i 
sprogtone, er dog langtfra tilstrækkelig eller tilforladelig nok, da 
der godt kan regnes med bearbejdelser og afskriverændringer. Dog 
er der ingen tvivl om, at man har at gore med flere optegnere. For 
de egenlige æventyrs vedkommende antager jeg i det mindste to op- 
tegnere. Af de andre er enkelte direkte oversatte fra latin og senere 
fojede til de oprindelige samlinger; litterært præg bærer også 
nogle (som XVI). Det samme gælder de fra Speculum Historiale, 
Martin af Troppau og ikke mindst de fra Handlyng Synne af 
Robert Mannyng af Brunne (d. 1303) — se udgiverens rede- 
gørelse for alt dette — hæntede stykker; endelig er flere stykker 

hæntede fra Disciplina clericalis; dem har J6n Hallorsson intet 
haft at gore med. 

Så godt som hele stoffet hidrører fra den første halvdel af det 
14. årh. En af hovedhænderne i 657 er, som bemærket, den samme 
som på cod. Worm., hvilket afgiver et tilstrækkeligt bevis. 

Der er ingen tvivl om, at disse æventyr og fabler har moret 
folk ikke alene dengang, da biskop Jon første gang fortalte dem, 
— hans »jeg<f fremtræder ofte — , og da de første gang hørtes, 
men også senere, da de læstes eller forelæstes. De har også dan- 
net et velkomment supplement til den øvrige underholdningslitte- 
ratur i det 14. årh. Ved deres indhold og den i reglen til slut- 
ning fremhævede moralske pointe kunde de desuden give anledning 
til mundtlig drøftelse blandt tilhørerne. 

Vi kan ikke her give en fuldstændig oversigt over alle de enk- 
elte stykker. Vi må nojes med at fremhæve nogle. For det 
første stykket om Karlamagniis; det er simpelt hen en afskrift 
af sagaens X. afsnits første del, nærmest i slægt med hdskr. b. Der- 
næst st. XIII om den hellige Dunstanus, et supplement til sagaen 
om ham, XVI om Vilhelm bastard og hans sonner, XIX om 
Absalons gærrighed (se ovf. 91), LXXX om indiske ædelstene, 
LXXXI om mester Perus (et slags troldmand; jfr. Vergiliusrimur 
og Klåriissaga), LXXXV om en ridder og en alvekvinde, der 
er nærbeslægtet med senere isl. æventyr, XC om de 3 tyve i Dan- 
mark osv. — Ellers giver titler som om den mand, som dræbte 
to præster i kirken og fulgte djævelen«, »om biskoppen og djævelen«, 
>om biskoppen og fluen«, da djævelen blev abbed«, >om en 
mensvoren«, »om en død mand, der besøger et gilde«, >om en ugift 
kvinde, der dræbte sit barn«, »om en kvinde, der drev utugt med 
sin fader«, »om en bagtalerisk munk«, »om en rig mand, der ikke 
vilde skrifte«, »om en præstekone, der blev tagen af djævelen«, 
»om en syg mand og Kristus« osv. en forestilling om indholdet. 
Til de allerfleste findes der fremmede originaler, jfr. udgiverens 
redegorelse. 

St. XLIX — LXXVI er et særligt afsnit for sig, nemlig en oversæt- 
telse af en del af Disciplina clericalis, skrevet af Petrus Alfonsi. 
Dette litterære arbejde består i en temlig ordret oversættelse. Det 
er en samling af anekdoter og mindre fortællinger og fabler af 
moraliserende art, forfattet i' .bogy/idclbeu af det 12. årh. 

Nærbeslægtet m. h. t. sin tendens og tilblivelse er Klåriis- 
saga, der findes i AM 657 (jfr. Æventyrene) o. fl., udg. af G, Ce- 
derschiold i Festskr. til universitetet i København 1879. Konge- 
sonnen Klåriis får til sin læremester Perus og bliver overmåde . 
kyndig. Ved et tilfælde hører han om kongedatteren Serena i 
Frankrig og betages af elskov til hende, og begiver sig, trods Pe- 
rus' advarsler, hen til hende, bejler til hendes hånd, men bliver 
hånlig behandlet af hende. Anden gang drager han afsted og Pe- 
rus med ham, efter at denne har ladet træffe flere foranstaltninger, 
hvormed Serenas begærlighed skal optændes. Hun forlanger de 
forskellige kostbarheder, hun ser, og får løfte om dem, hvis Klåriis 
får lov til at sove hos hende; det går hun ind på, men hver nat 
giver hun ham en sovedrik og behandler ham hånligt ; endelig bliver 
hun dog ydmyget af Perus, der i en brutal tølpers skikkelse tvinger 
hende til at følge sig og gennemgå enhver ydmygelse, hvad hun 
i øvrigt bærer med tålmod. Nu er hun helbredet og viser sig vær- 
dig til at få Klåriis til ægte og bliver hans dronning. Dette motiv 
med hånen og den derpå følgende ydmygelse og elendighed er et 
velbekendt og yndet motiv. Sagaen, der er nærbeslægtet med de 
her nedenfor behandlede opdigtede sagaer, er på den anden side 
kun et æventyr af samme eller lignende art som Jon Halldorssons 
mange andre, med en bestemt moral. Den indledes med følgende 
ord: »Her begynder vi denne fortælling, som hr. biskop Jon Hall- 
dorsson fortalte (sagdi) den, men han fandt den skreven i Frankrig 
på latin på vers«. Denne oplysning er vistnok rigtig. Ifølge den 
er der ikke den mindste grund til at antage, at Jon selv skulde 
have nedskrevet den. Det er med den som med æventyrene; han 
har fortalt den^ andre har så nedskrevet den. Den bærer da også 
præg af den mundtlige fortælling. Her har vi også grunden til, at 
sagaens sprog er noget afvigende fra de andre æventyrs. Den an- 
tydede latinske original kendes ikke. 

Endnu et lille æventyr kan fojes hertil, Drauma-Jonssaga, 
udg. af E. Gering 1893 efter AM 335, 510 4« og fl. Hovedper- 
sonen Jon er en bondeson, der ikke alene forstår at tyde dromme 
(deraf tilnavnet), men han ved endogså hvad enhver har dromt uden 
at have hørt det fortælle. En rigmand får en dropn, som han 
tyder, men en jarl i landet er ligeledes beromt for sin drommetyd- 

ning; han hører Jons ry og lader ham hænte; jarlen giver Jon 
underhold mod at denne åbenbarer ham andres dromme, som han 
så tyder; herfor bliver han endnu beromtere. Han bliver imidlertid 
misundelig på Jon, vil lade ham dræbe og nå hans visdom ved at 
spise hans hjærte; han befaler sin hustru, kejserens datter, at ud- 
føre drabet, men Jon redder sig fra døden. Nu kommer kejseren 
selv, der har dromt, til jarlen. Dennes færd mod Jon kommer 
snart for dagen, jarlen jages bort, Jon ægter hans hustru og bliver 
kejserens ypperste rådgiver. Kejserens drom åbenbarede, at hans 
egen hustru bedrog ham; hun og hendes elsker jages bort. Jon 
er dyden, tålmodigheden og ydmygheden selv, og får da også til- 
sidst sin rigelige Ion ; dette er moralen, og den fremhæves i slut- 
ningen. Æventyret er ret godt og kont fortalt. Om en udenlandsk 
original ligger til grund er tvivlsomt, i hvert fald næppe i den 
form, som æventyret nu foreligger i. Der ser snarere ud som 
hjemmelavet, både på grund af de deri forekommende hjemlige 
navne (J6n, Asgautr) og hjemlige deri antydede forhold (hojild, ild- 
flammer over nedgravede skatte). Enkelte træk kan dog være af 
fremmed oprindelse. Æventyret er skrevet i den første halvdel af 
det 14. årh. Ældre er det i hvert fald ikke. 



§5. 
Opdigtede sagaer, og andre, hvor fremmede bestanddele findes. 

Behandlingen af rimerne ovf. har givet os et indblik i de sagaers 
væsen og art, der her skal behandles. Det er sagaer, som i egen- 
ligst forstand kunde kaldes lygisogur, eftersom de fleste af dem 
utvivlsomt ganske og aldeles er opdigtede. De har deres forbilleder, 
idet de nærmest er aflæggere af visse af de franske romansagaer, 
særlig sådanne, der handler om kampe mellem kristne og hed- 
ninger. Men de hænter også deres motiver fra andre hold, Forn- 
aldersagaerne især. Det er forbavsende, hvor frodig denne saga- 
digtning har været i det 14. og 15. årh. Den har utvivlsomt sit 
udspring i lysten til at bringe afveksling ind i den kendte under- 
holdningslæsning ; rigtignok ligner de stærkt hinanden, men navn- 

ene er dog forskellige, og begivenhedernes gang og art kunde ind- 
rettes, som om der hver gang kom noget nyt, uagtet det i grunden 
var velbekendte ting altsammen. Den produktion, der her forelig- 
ger, kunde ikke være anderledes. Forbillederne var givne, saga- 
formen og fortællemåden ligeledes, fantasien var fattig, men uind- 
skrænket og almueagtigt overdrivende. De kendte motiver be- 
nyttedes ; det var som et kaleidoskop ; hver gang det rystes, kommer 
nye sammenstillinger og nye figurer frem, men bestanddelene er de 
samme. De givne motiver var en sådan kaleidoskopisk bunke, der 
ved forskellige sammenstillinger kunde varieres. Hvor morsomt 
hvert produkt blev, beroede på forfatterens duelighed og behændig- 
hed og ævne til at fortælle godt. Prof. O. Jiriczek har i Zeits. f. 
deut. Phil. XXVI offenliggjort en afhandling: Zur mittelislåndischen 
volkskunde, hvor han omtaler nogle af disse »lognesagaer« og giver 
en oversigt over flere af deres motiver og træk og personer. 
Trolde og dværge og troldkyndige væsner spiller i det hele en stor 
rolle i dem og på forskellig vis; de er snart fjendtlige snart ven- 
lige mod mennesker; særlig gælder det sidste dværgene og for- 
skellige jættekvinder; riser (jætter) er så godt som altid Qendt- 
lige og risekampe hører til dagens orden. Ligeledes er vikinge- 
søtog og vikingekampe meget hyppig forekommende; her er det 
Fornaldarsagaerne, der har dannet forbilledet. I øvrigt er motiverne 
eller grundmotiverne i en kortfattet oversigt følgende^). Et hoved- 
motiv er elskoven ; det er kongesonner og kongedøtre, der får hin- 
anden i reglen efter allehånde farer og kampe. Disse hidføres på 
mange måder, ved onde dronninger, der vil lokke unge mænd til el- 
skov; der er jarlesonner, der vil svige kongesonnen, der må udføre 
alle mulige bedrifter, som jarlesonnen svigagtig vil tillægge sig selv, 
idet de to har byttet navne ; en sendes ud for at bejle til en konge- 
datter på en vens vegne; han udfører færden, men mistænkes for ikke 
at have gjort det samvittighedsfuldt nok ; en ser i dromme en skon 
kvinde og sværger at ægte hende og rejser ud på må og få; hun 
har til gengæld dromt om ham; en er så smuk, at alle damer 
bliver forelskede i ham; en kongedatter troloves på engang med 

^) £nkelte af disse beror vistnok på lån fra fremmede sagn, og det er muligt, 
at mundtlige meddelelser ligger til grund, ligesom f. ex. i Måguss., men 
nogle virkelige tilsvarende digte på fremmed grund har jeg ikke kunnet 
linde. 



104 

lo; en kongeson besøger en kongedatter mod hendes faders vilje; 
en stolt kongedatter modstår bejleren og tilfojer ham forhånelser, 
men bliver endelig overvunden; en kongedatter er i jættevold, men 
frelses; undtagelsesvis findes der en ung mand, der rejser ud for 
at blive vis og erfaren; der findes barneudsættelser, ombytning af 
bom, gamle ægtefolk ved siden af det stedlige kongepar; en bonde- 
son kan komme hojt til vejrs, ægter en kongedatter og bliver her- 
tug; en kongeson flygler, fordi hans fader er dræbt af en, der har 
ægtet hans moder, hvorfor han pønser på hævn og fuldbyrder den. 
Der forekommer hyppig forgorelser og trolddom, ojenforblændelser 
og lign.; løfteaflæggelser, hvoraf alle konflikterne opstår; varulve- 
historien; klæde, som svæver gennem luften, hvorhen en vil, be- 
læsset med folk og kostbarheder ; ældelstene, hvori man kan se alt, 
osv. osv. Disse motiver er det, der skaber sagaens gang, dens 
konflikter, rejser og kampe — indtil alt ender godt; for det skal 
det altid gore. Det, der sætter begivenhederne i gang, er så at 
sige det eneste i disse sagaer, der er af interesse og hvor man 
finder poetiske gnister; derimod er de deraf følgende begivenheder 
i det hele noget af det kedeligste, der gives. Det hele bliver en 
kæde af frygteligheder og uhyrligheder af enhver art; navnlig er 
kampskildringerne ulidelige, og de er netop både mange og lange; 
dem skal man helst springe over; også fordi de er så stereotype, 
for ikke at tale om alt det utrolige, der foregår; heltene vader i 
blod og kæmper den udslagne dag uden at trættes; huggene er 
ubegrænsede, og antallet af de faldne legioner. Det kan ikke nægtes, 
at der frembringes en spænding hos læser og tilhører — at sige 
ikke just hos nutidens — , indtil opløsningen kommer; denne er, 
som sagt, altid god for sagaens helt og heltinde, der har lidt og 
dojet så usigelig; men læseren er netop forberedt og vænter denne 
løsning, det er ikke den, han er spændt på, men måden, hvorpå 
den løses. Han lægger bogen fra sig med et smil, der omtrent 
siger: »det væntede jeg, selv om det så sort ud en tid lang«. Det 
er enkelthederne, der har moret folk. Og at den slags overhovedet 
kunde more, forstås ud fra det lave kulturstandpunkt, man stod på 
og det isolerede liv, man førte i det hele. 

Om persontegning og karakterer er der overhovedet slet ikke 
tale. Det er parodimennesker alt sammen uden individualitet. Yderst 
sjælden findes der psykologiske guldkorn. Jfr. i øvrigt ovf. s. 64 — 65. 

Vi skal i det følgende gennemgå disse sagaer og i korthed re- 
ferere deres indhold; en kritisk vurdering af hver i dens enkelt- 
heder er selvfølgelig ganske overflødig. 

Ved omtalen af de norske oversatte sagaer har vi fundet eks- 
empler på Islændernes selvstændige digtning. Således er slutningen 
af Elissaga (b. II, 967) en sådan, ligeledes k. 10 i Errexsaga 
(II, 97r), der vistnok beror på Didrikssaga; hensigten var den at 
forflere de æventyrlige begivenheder. Dernæst kan nævnes B-be- 
arbejdelsen af Agiilanduspåttr i Karl. s., hvor bearbejderen har 
villet få et bedre og mere sagamæssigt hele i stand (II, 978); det 
hele er også udvidet med betragtninger og lign. Endelig har vi 
den yngre Tristramssaga (AM 489, 4^; udg. i Ann. f. nord. 
oldkh. 1851), der er en fuldstændig omdigtning af den ældre saga; 
den er åbenbart fremkommen ved uklare reminiscenser af tidligere 
læsning, men hvor navnene er for storste delen nyere og begiven- 
hederne og deres gang vidt forskellig fra den gamle sagas (b. II, 
965—66)1). 

Mågussaga er en af de ældste og ejendommeligste af disse 
sagaer; den findes i to bearbejdelser, en ældre og ægtere udg. af 
G. Cederschiold i Forns. Su9rl. efter A M 580 B (fra 14. århs. første 
halvdel), 533, 4® osv., en anden og yngre udg. af Crunnl, pardarson 
1858 efter AM 152, fol. og fl.; jvf. ovf. Mågusrimur, der dog kun 
er digtede over sagaens første del. Her fortælles først om kong 
Jåtmundr i Saxland, der bliver gift med en russisk (græsk) konge- 
datter, Ermengå; fordi han føler sig fornærmet over hendes færd 
overfor ham ved bejlerfærden (han skal partere en bane), pålægger 
han hende at udføre tilsyneladende umuligheder, medens han er 
borte på krigstog (f. ex. at få et barn med ham selv). Det lykkes 
hende, og forholdet meUem dem bliver godt. Deres son er den 
senere kong Karl. Imidlertid bliver Jatmund slået ihjæl af en af 
4 brødre, jarlen Amundes sonner i anledning af en kappestrid i 
brætspil mellem den ældste af dem og Jatmund. Heraf opstår der 
en fejde mellem brødrene og Karl, der efterstræber dem. Men 



^) Som et morsomt eksempel på en afskrivers interpolationslyst anføres her, 
at der i Ectorssaga indsættes optrædende personer som hestastråkar : Jon 
busi, Hoskuldr Tålmason, Jon Andrjesson, forbjorn fetill, Eirikur badkali, 
Magnus skåldi, Sigurdur kongur, åbenbart en isl. gårds besætning af karle! 

jarlen Mågus, der er gift med deres søster, hjælper dem i alle farer 
og frelser to gange de tilfangetagne, alt ved sine trolddomskunster 
og ojenforblændelser. Det ender sluttelig godt; den ældste broder 
ægter Ermengå og brødrene forsorges på bedste vis. Det hele for- 
tælles overmåde fornojeHgt og sagaen har været en af de mest 
yndede. Som Suchier og Cedersehiold har påvist, foreligger der 
her en uoprindelig sammenstøbning af to forskellige sagn, nemlig 
et om kong Jatmund og Ermengå (o: k. 1 — 3) og et andet om Ma- 
gus og de 4 brødre. Men sammenstøbningen er ikke uheldig. 
Hovedmotivet i den første del findes også i andre sagaer og uden- 
landske kilder. Hvad sagaens kilder i øvrigt angår ^), er kilden til 
den første del ikke påvist, medens den sidste bunder i et old- 
fransk digt: Quatre fils Aimon (o: Å munde) eller Renaud de 
Montauban. Herved er dog at bemærke, at sagaen ikke direkte 
beror derpå. Det er kun digtets hovedtræk, der genfindes i sagaen 
(jfr. Cederschiolds udredning s. LXXXII ff., hvem jeg overhovedet 
er ganske enig med). Der er ingen tvivl om, at disse hovedtræk 
er komne til forfatteren gennem en mundtlig fortælling og i en 
temlig afbleget form. Alt det øvrige er tildigtning med lån og re- 
miniscenser fra andre sagaer som Didrikss., Karlams., Hålfss., Norna- 
gestsp., Jonss. byskups og fl. andre, hvad enten disse lån er di- 
rekte eller indirekte. Hovedmotivet er ojenforblændelseskunster ; 
dette var ikke noget ukendt i sagalitteraturen; det kendtes godt f. 
ex. fra Tor og Ddgårdsloke. Sagaens navne er for en stor del 
nordiske, og der findes i den en mængde rent nordiske træk og 
sagnelementer. Forf. har været en god og jævn fortæller. Sagaen 
er ikke ret meget yngre end 1300, heller ikke meget ældre, da den 
låner fra Karlams* og Didrikss. Ang. forholdet mellem sagaen og 
Orvar-Oddss. henvises til Boers og Cederschiolds diskussion i Ar- 
kiv Vni og IX. En bestemt opfattelse af forholdet er vanskelig; 
dog forekommer det mig med Cedersehiold sandsynligst, at det er 
Orvar-Oddss., der har lånt fra Måguss. 

Hvad nu den anden bearbejdelse angår, afviger den i dob- 
belt henseende fra den første, dels derved, at den fælles tekst er 
udvidet i rent sproglig henseende (ligesom den yngre Bandams.) 

\) Jfr. Wulff: Notices sur les sagas de Mågus et de Geirard (Lunds Univ. 
årsskr. X), Suchier: Die quellen der Måguss. Germ. XX, samt Kdhlers og 
Kdlbings afhdl. i Germ. XXI. 

og interpoleret med udmalinger og forskellige tildigtninger, dels 
derved, at hele afsnit eller mindre sagaer er optagne og forenede 
med den tildels gennem genealogiske tilknytninger men uden nogen 
indre nødvendighed. Det er en stræben efter at få i stand en 
slægtssaga, der her ytrer sig. Disse afsnit er: Mågus rejse 
til Danmark og kampe (episoden om Hålflitamann), k. 44 — 46, 
sagaen om Lais Henriksson, k. 47 og 68—60, 63 — 68, heri 
også om Hrolfr Skuggafifl, kejser Karls giftermål med 
Konstantia, k. 56 — 57, kampen med kong Osantrix, k. 61—62, 
afsnittet om Geir ar 8 jarl og Karls datter Elinborg (o: æmnet i 
GeirarSsrimur se ovf. 56 — 57), k. 69 — 75, og endelig et om deres son 
Vilhjålmr, der vinder den græske kejserdatter og riget med, k. 
76 — 78, hvilket sidste skal genfindes i Gesta Romanorum (Kolbing), 
Alle disse afsnit danner, som man ser, tillæg til den egenlige saga ; 
de er opståede på en lignende måde som sagaen, idet de vistnok 
for en stor del er byggede over gamle reminiscenser fra oldfranske 
digte, f. ex. Guillaume d'Orange {Suchier). Bearbejdelsen som så- 
dan hidrører fra den sidste halvdel af det 14. årh.; den udskriver 
hele kapitler af Didrikss. og lader sig ikke noje med mindre 
antydninger. De nordiske træk er her blevne forøgede og der 
findes 3 vers tildigtede i fornyrdislag (k. 26), spottevers om Karls 
hirdmænd. Også denne bearbejdelse er læselig og underholdende, 
skont dens enkelte dele er så løst sammenhængende. Suchier 
mener, vistnok rigtig, at endel af stoffet er kommet til Island gen- 
nem mundtlig fortælling af spillemænd i udlandet; det således for- 
talte glemtes halvt og den indre sammenhæng forvanskedes. Sag- 
aens sidste (79.) kapitel hidrører fra denne bearbejder ; det handler 
om tidsfølge og sagaens pålidelighed; der citeres en »annal*; noget 
tilsvarende til det dér omtalte findes i Ann. reg. ved år 924 (Isl. 
ann. 102), og der nævnes »Didrikssaga, Floventssaga« og »andre 
riddersagaer«. Bearbejderen anser dem åbenbart ikke for at være 
historiske og han er ikke blind for de stærke overdrivelser. 

Mirmannssaga, udg. af E, KolUng i Riddarasogur (1872) 
efter Sth. 6, 4^, mbr., AM 593 A, 4^ osv. Æmnet er forholdsvis 
simpelt og slutter sig nær til sagaer som Floventssaga. Hlo8ver 
er konge i Frankrig ; jarlen Hermann i Saxland har med sin hustru 
Brigida sonnen Mirmann, der opdrages i alle boglige idrætter og 
sendes så til kong H168ver for yderligere at uddannes. Her bliver 

han, der aldrig har villet deltage i bl6t hos sin fader, kristen og 
vil nu forkynde sin fader og moder kristendommen; han bliver 
ilde og hånlig modtagen og det ender med, at han dræber sin egen 
fader. Til hævn gor hans moder ham ved en trylledrik spedalsk. 
Han drager til Italien for at blive helbredet af den sicilianske 
kongedatter Cecilia, der har ry på sig som læge. Det ender med 
at han bliver helbredet, vinder hendes kærlighed og ægter hende. 
Mirmann vil nii rejse hjem og se til sin fosterfader. Her bringes 
han af dennes dronning Katrin, der alt tilforn har elsket ham, til 
at glemme Cecilia og efter Hlø9vers død til at ægte hende, og han 
bliver konge. Cecilia, der også forstår sig godt på krigskunst og 
riddervæsen, forklæder sig og udgiver sig for at være en jarl Hir- 
ingr, tilbyder Mirmanns fjender sin hjælp, kæmper med ham i tve- 
kamp og overvinder ham og fører ham bort. Katrin tages til fange 
og må forsmægte i fængsel. Mirmann har nu genkendt Cecilia og 
bliver konge over Sicilien. Denne roman er godt fortalt, men der 
hviler en religiøs farve over det hele. De to hovedpersoner beder 
stadig til gud, og der hentydes til konflikter mellem hedenskab og 
kristendom. Mirmann forener i sig en lærd klærk og en tapper, 
gudfrygtig ridder. Sagaen er uden tvivl et lignende produkt som 
Måguss., hvilken den endogså forudsætter ved den derfra lånte jarl 
Hiringr. Den er hovedsagelig islandsk digtning over nogle afblegede 
oldfranske reminiscenser. Den er ikke ældre end fra omtr. 1325. 
Der findes flere nordiske motiver i den som dromme, brætspil. 

Bæringssaga findes i AM 580, 567 II, 4«, 180 B, fol. udg. 
af Cederschiold i Forns. Su8rL Hertug Bæring i Ertinborg og hans 
svoger Valter af Holsten bliver dræbte af en af Bærings riddere, 
Heinrek, der vil ægte Gertrud, Valters enke; efter sin mands død 
føder hun en son og flygter bort til kong Rikard i England, hvor 
Bæring den unge opfødes og bliver en tapper ridder. Han vil 
hævne sin fader, men forliser undervejs med alle sine skibe; selv 
beholder han livet og kommer til jarlen af Flandern. Med denne 
rejser han til kong Pippin i Paris og viser der sin ridderdygtighed. 
Kejser Emanuel af Grækenland kommer for at bejle til Pippins 
datter, men hun, der har forelsket sig i Bæring, vægrer sig og vil 
blive nonne, hvilket kun var et påskud. Kejseren tilbyder Bæring 
at drage med sig ; de kommer i krig med hedninge og Bæring ud- 
mærker sig. Kejserens søster Vindemia forelsker sig i Bæring og 

han i hende; han rejser imidlertid bort, og der fortælles meget om 
hans farer og strabadser og alle de kvinder, der fattede kærlighed 
til ham; han var så dejHg og har da også tilnavnet den fagre. 
Endelig hævner han sin fader og morbroder, bliver konge og 
senere kejser og ægter Vindemia. Denne historie er endel be- 
slægtet med Mirmannss. Bæring er som han boglærd, en udmærket 
ridder og dertil gudfrygtig og frem for alt kysk tiltrods for de 
systematiske efterstræbelser, han er genstand for. Fremstillingen 
har en religiøs farve, engle spiller en rolle. Drommemotivet er 
stærkt benyttet; trolddomskunster af en meget efterklassisk art 
findes. Som helhed er sagaen lidet interessant og æmnet meget 
almindeligt. Nogen kilde kan ikke påvises; men det forekommer 
mig utvivlsomt, at sagaens hovedpersoner og begivenheder, der sær- 
lig er knyttede til egnene syd og vest for Elben, beror på dunkle 
minder om tyske (bremenske?) købmænds mundtlige fortællinger; 
efter sådanne og så fri fantasi er den forfattet i begyndelsen af 
det 14. årh. Nogen norsk original har næppe eksisteret. 

Konrå8ssaga keisarasonar findes i Sth. 7,4^, 7, fol. mbr., 
AM 180 B, fol, 529, 4^ og fl., udg. af Guml f&rdarsm (1859) og 
Gederschiold i Forns. Su8rl. Æmnet udtrykkes tildels ved tillægget 
til titlen: »som drog til ormelandc, idet der her peges på en af 
hovedpersonen Konrads vigtigste bedrifter, en farlig sendelse til 
Babyloniens ormebygd for at hænte kostbare stene, hvorved han 
endelig vinder kejseren af Konstantinopels datter. Sagen var den, 
for at gå nærmere ind på forhistorien, at Konrad, en son af kejs- 
eren i Saksland, der ingen fremmede sprog havde lært^), drog ud 
med jarlesonnen RoSbert, der var snu og falsk og en slet karakter, 
men begavet og kunde mange sprog; han havde forført Konrads 
søster og måtte rejse bort af den grund. Da de så kom til kejs- 
eren i Konstantinopel, udgav Ro8bert sig for at være kejserson. men 
sagde, at Konrad var jarleson og ham underdanig. Heraf opstår 
sagaens konflikter og forviklinger. RoSbert skal udføre bedrifter, 
men det bliver Konrad, der udfører dem (jfr. Gonguhrolfs forhold 
til Vilhjalmr). Kejserdatteren, den kloge Mattild (Mathilde), for- 
står imidlertid den rette sammenhæng og hjælper Konrad med råd 



') Han danner således en velgorende modsætning til næsten alle andre konge- 
sønner, der udtrykkelig siges at have studeret, lært artes liberales osv. 

ur tuhl 3o%<rt fir endelig sm. ft^ftjæ&te strat Konrad ægter Mat- 
"ilt 'Ji i'-jrer kej:»er i Koastantiiic-peL Sagaea er en smak samling 
td Haz^^ motiTer #':»^å en ItfTefaefri^fee forekommer: Konrad bliver 
■^*ii^ l^jTehdier: her er IreiLsaa^a adea tvirl kilden), men den 
*y ;?•>!: o-? anderbo!dende sat sammea og ret morsomt fortalt; den 
^ hevt ijjennem præget af tordisk ånd: de to hovedpersoners ka- 
rakterer er ikke darti^ skildrede, så at der her kande tales om 
perforiligbeder Sagaen er m. h. t. sin tilblivelse nærbeslægtet 
rned de foregående. Den er i det hele en fri digterisk komposition 
rned indblanding af fremmede, snarest tyske, sagnminder i en af- 
bleget form og lån fra andre sagaer. Cedersehi51d har påvist lig- 
heder med den tyske roman Loher and Maller. Også forestillingen 
om babylonien som ormeland er lånt eller beror på lærd læsning; 
den genfindes i ældre norsk-isl. skrifter iHauksbok f. ex.). Farlige 
rejser for at bænte kostbarheder er et almindeligt motiv. 

Hermanns saga ok Jarlmanns. ikke udg.. findes f. ex. i 
AM 510. 4'^ Æmnet er meget broget. Kong Vilhjalmr i Frakkland 
har sonnen Hermann og datteren Herborg. Sonnen opdrages hos 
jarlen Rodgeir (det omvendte af Mirmannss.) der har sonnen Jarl- 
mann. Denne og Hermann bliver trofaste fostbrødre. Efter at 
Hermann har arvet riget, sender han Jarlmann til kong Katalatus i 
Miklagård for at bejle til hans datter, den skonne RikilåU der til- 
lige er en udmærket læge. Jarlmann lader som han er syg og får 
således adgang til Rikilåt og lejlighed til at fremføre frieriet for 
hende selv. Meget belejligt kommer en hedensk konge fra Apalien 
for at bejle til hende, men han bliver slået af Jarlmann, hvorpå 
Rikilåt fæstes til kong Hermann og sendes til ham. Imidlertid er der 
kommen en konge for at bejle til Herborg, han får nej ; der opstår 
da kamp. Hermann vinder sejr, men mister så mange mænd, at 
han ikke kan holde bryllup. Han får mistanke om, at Rikilåt egen- 
lig synes for godt om Jarlmann; da denne mærker det, drager han 
bort. Rikilåt bliver derpå ved list bortført til en hedensk konge, 
der vil ægte hende, og hun gemmes i en glassal. Atter må Jarl- 
mann afsted ; det lykkes ham at overvinde alle farer og bringe Rikilåt 
tilbage. Nu ægter Hermann hende og Jarlmann får Herborg, hvad der 
naturligvis fra først af har været meningen. Denne saga er temlig 
ung og kun et sammenpluk af motiver; den har benyttet Konrå8ss.. 

Karlamss. og fl. andre. Rimerne over denne saga falder udenfor 
vort tidsrum. 

Kirjalaxsaga findes i AM 489, 589 a, 4^ (def.). Kong Laikus 
i Aten ægter Mathidia, en datter af kong Dagnus i Damascus i Sy- 
rien, dog først efter at have haft kamp med denne og overvundet 
hans son Ægeus (i anledning af denne indskydes en ekskurs om 
Dædalus og Honocentaurus) ; Laikus får sonnen Kirjalaks; denne 
oplæres i alle artes liberales og alle ridderidrætter. Efter at være 
bleven voksen begiver han sig ud på tog, dog ikke for at føre krig 
og vinde gods, men for at lære fremmede lande, folk og sæder at 
kende. Han kommer til Frygien og modtages venlig af kongen der 
og vi§er sin kraft i en vældig kamp, der beskrives meget vidtløftig, 
med kong Soldan af Babylonien, der kom for at afkræve den fry- 
giske konge en stor skat. Så rejser Kirjalaks videre, kæmper med 
vikinger, kommer til den fugl Fonix' hjem, til griffonernes land osv. 
Endelig vender han hjem igen og bejler til kejserdatteren i Mikla- 
gård, Florentia, ægter hende og bliver kejser. Så fortælles der 
videre om deres born. Det hele er lavet af minder fra andre sag- 
aer og egne fri fantasiopfindelser. Sagaen får et litterært tilsnit, 
idet forf. citerer Imago mundi, Isidor, Gesta Romanorum og fl. ; men 
disse citater beror ikke på virkelig læsning i de pågældende skrifter. 
Det er dog klart, at forf. var en gejstlig, der var godt inde i en 
saga som Trojumannasaga ; han kender bibelhistorien og har be- 
nyttet en verdenshistorie, Hauksbok (fabeldyr-afsnittet) og lign. 

Hektorssaga, i AM 162, fol. (mbr.), 567 XIII, 579, 4« osv. 
Kong Karnotius i Thecidia bliver gift med Gelfri9r, en kongedatter 
fra Indialand. De får sonnen Ector, opkaldt efter den trojanske 
Ector, der har vist sig i dromme for moderen. Han lærer alle artes 
liberales og ridderidrætter. Til ham slutter sig efterhånden 6 unge 
tapre mænd. Ector aflægger det løfte (heitstrenging) alene at rejse 
ud på æventyr et helt år, det samme gor alle de andre. Hovedind- 
holdet er nu fortællingen om, hvad de alle oplever; det er de sæd- 
vanlige bedrifter, kampe med bersærker, riser og jætter ; én frelser 
en løve af dragevolu, en anden en lille dværgedatter og opnår der- 
ved faderens hjælp i farer, og det ender med at de frelser hver 
sin kongedatter, der ombejles, med undtagelse af Aprival, der tages 
til fange, men frelses af en herlig kongedatter. Da han nu ikke 
kommer hjem i rette tid, drager Ector og de 5 andre ud for at 

finde og frelse ham, hvilket naturligvis lykkes. Ector ægter den 
herlige kongedatter, Aprfval en anden og således videre. Sagaen 
er opstået på samme måde som den foregående; der findes lån 
fra Alexanderss., Trojums., Karlams. Nogen fremmed kilde kan 
ikke påvises, jfr. R. Meissners afhdl. Zur isl. Hectorsage i Zeits. t 
deut. alt. XXXVlll (1894); jeg tror ikke med denne forfatter, at 
det overhovedet nytter at søge efter en fremmed original. Sagaen 
er vistnok temlig ung. 

Addoniiissaga findes i AM 693 a, 4^ og fl. Den er ikke 
meget indholdsrig men dog temlig lang på grund af de vidtløftige 
kampskildringer. Marsilius, konge i Syrien, er gift med en indisk 
kongedatter, der af sin visdom ved, at en son, der undfanges med 
hendes mand i et givet ojeblik, vil blive konge og i alle henseender 
fremragende. Dette erfarer hertugen Constantinus, der er ond og 
falsk. Han mager det så, at kongen i det vigtige ojeblik sover hos 
hans datter, medens han selv skaffer sig adgang til dronningens 
sæng; hertugens datter føder sonnen Addonius, dronningen en anden, 
(lonstantius. Kongen kender svigen, anerkender derfor ikke denne 
HidHfe som sin son, og bliver noget efter dræbt af Constantinus. Denne 
<)I)krtHter sig til konge og ægter dronningen ved svig. Hans datter 
flygler bort med sin son, der efterstræbes af Constantinus, til Spanien 
og nigtor der kong Lodvik. Nu fortælles om gensidige krigstog og 
hærgninger, indtil det sidste tog til Syrien, da Addénius selv er med. 
Iler går det da således til, at Constantius overvindes af Addonias 
og tilsværger ham troskab og får til slutning sin faders oprindelige 
hertugdomme, men Constantinus tages tilfange og dommes til en 
grusom død. Addonius bliver konge og ægter en datter af kong 
Theodosius i Rom. Sagaen er vistnok temlig ung. 

Samsonar saga fagra. Den findes i AM 343 a, 4<^, og fl., 
udg. i Bjorners Kåmpadater. Det er en ret ejendommelig saga. 
Kong Artus i England (ikke den beromte runde-bords Artur) har 
med sin dronning, Filipia af Ungarn, sonnen Samson den fagre, 
der som ung lærer alle ridderidrætter og opfostres hos jarlen Sam- 
son, der er gift med den troldkyndige Olimpia; men synderlig be- 
gavet er Samson ikke. Ved kongens hird opfostres den unge Val- 
intina, en datter af den irske konge Garlant, som et slags gidsel. 
De unge fatter kærlighed til hinanden, men Artus finder partiet 
ulige og sender hende hjem. Samson drager på vikingetog. Kong 

Garlant rejser med sin datter til Bretagne ; her forsvinder hun, idet 
hun efterstræbes af mestertyven Kvintalln og hans troldkyndige for- 
ældre, men Olimpia, som efter sin mands død er bosat i Bretagne, 
beskytter Valintina og hjælper altid, når faren er storst. Samson 
tror imidlertid, ligesom alle andre, at hun er død og frier til Ingiam, 
en datter af Finnlaug jarl i Bretland. Brylluppet skal lige til at 
fejres, da Samson finder Valintina ; tyven og hans fader — moderen 
havde Samson for slået ihjæl — bliver taget tilfange. Itvintalin 
lover at tjæne Samson tro og ligeledes dværgen Grélent, hvem tyven 
for havde tvunget til at hjælpe sig Medens Samson er borte, er 
Ingiam heldigvis bleven gift med Garlant, fordi Samson antoges at 
være død. Samson og Valintina kan således nu forenes. Tyven 
får til straf for sin hele færd det hværv at bringe. tilveje en kost- 
bar kappe, vævet af alfekvinder. I den anledning fortælles meget 
vidtløftig om denne kappes historie; de dertil knyttede begivenheder 
foregår hos Gudmund på Glasisvold, i Småmøersland og Jætte- 
verdenen (Gudmunds son med en af Småmøerne Sigurd spiller 
her hovedrollen). Her hæntes vidunderkappen og bringes til Sam- 
son; heraf opstår der strid mellem ham og Sigurd. De forliges 
dog og det hele ender med en mængde giftermål. 

Det hele er, som man ser, et ret mærkeligt fabrikat. At der 
skuld« foreligge en oversættelse — og da kun for den første dels 
vedkommende — anser jeg ikke for at være tilfældet, men det er 
muligt, at der ligger til grund reminiscenser fra en bretagnisk 
lai. I hvert fald er det klart, at sagaens nærmeste forbilleder er 
de romantiske elskovslais. I øvrigt forehgger der her som ellers 
en fri digtning, især i den sidste del, hvor forbillederne nærmest 
er at søge i Fornaldarsagaerne. Uagtet den sidste del er altfor 
udførlig i forhold til den første, er det hele ikke dårlig sat sammen, 
og der er mange interessante træk i sagaen, f. ex. hulen under 
fossen og drab af en trold dernede (jfr. Grettiss.), en i skoven lok- 
kende hjort, der forfølges osv. Den nævnte kappe er ingen anden 
end den, der er så bekendt fra Mottulssaga — der i vor saga 
kaldes Skikkjusaga — ; sagaen er altså yngre end denne; på den 
anden side er den ældre end SkiSarima, hvis hentydning til dværgen 
Grelent åbenbart beror på sagaen; sagaen hidrører altså fra midten 
af det 14. årh. eller så omtrent. Den er en af de få, der fortjænte 
at udgives (på ny). 

III. 8 

Viktors saga ok Blå(v)us. Sagaen, der findes i AM 471, 593 
b, 4^ er allerede for den første dels vedkommende refereret under 
rimerne, se ovf. s. 58—59. Fortsættelsen er den, at Blåus vil, at 
Viktor nu, efter at have fået sit rige, skal gifte sig og nævner et 
par ham værdige kongedøtre, men Viktor vil ikke have nogen af 
dem. En af hans mænd antyder da en kongedatter, der skulde 
overgå alle andre, og Viktor bliver så betagen heraf, at han bliver 
syg af længsel. Han får at vide, at pågældende dame er Fulgida, 
mødronning over Indien. Blåus — det viser sig senere, at han netop 
er hendes halvbroder — fraråder Viktor at bejle til hende, men 
denne tager afsted og bliver hånlig behandlet (jfr. Klåriissaga ; man 
lægge mærke til, at dennes Serena er m. h. t. navnet ensbetydende 
med vor sagas Fulgida) ; en anden gang går det ikke bedre. Da 
mister han også sit gode klæde (se rimerne ovf.) Endelig tager 
Blåus afsted, og med hans og en dværgs hjælp lykkes det Viktor 
at få Fulgida til ægte; hun lader sig bortføre, men Blåus bliver 
tilbage i hendes skikkelse. Så kommer kong Soldan fra Særkland 
for at bejle til Blåus-Fulgida, der indvilliger i brylluppet, men da 
dette skal fejres, bortfører Blåus Soldans søster Rosida på sin 
vidunderdug — der har haft forskellige skæbnens omskiftelser — 
til Frankrig; derefter dobbelt bryllup. Deres efterkommere nævnes 
og i forbindelse dermed en dansk hærkonge Germin, . fader til 
Hrongvid og Helge ^). Sagaen er yngre end Klåriissaga og hidrører 
snarest fra slutningen af det 14. årh 

Åla flekks saga findes i AM 571, 589 e, 4^ Denne saga 
slutter sig nær til Fornaldarsogur og visse islandske folkesagn med 
troldeforgorelser {dlog). Kong Rigard i England er gift med Sol- 
bjort; han befaler, at deres barn skal udsættes, hvis det bliver en 
son (jfr. Gunnlaugss., Finnbogas.) Barnet udsættes, men findes af 
en gammel bonde, som opfostrer det. Drengen, Ali, kaldes flekkr^ 
på grund af en plet (modermærke) på hans hojre kind. Det op- 
dages, hvem han i virkeligheden er, men en tjænestekvinde hos hans 
fader vredes på ham og »lægger det på« ham, at han skal for- 
svinde og komme til hendes søster, jættekvinden Nott. Her reddes 
han fra døden ved Notts datter, den menneskelige Hla8ger8r. Ali 
kommer så til en møkonge Torbjorg, hvem han bliver gift med 



*) Jfr. O. Jiriczeks ovf. anf. afhdi. s. 12—14. 24. 

efter at have overvundet hendes bejler, den ene af to brødre, Ingi- 
freyssonnerne Alf og Huge (dette viser åbenbart kendskab til Yng- 
lingasaga). Men N6tts broder forgor Ali atter Og omskaber ham 
til en varalv, han reddes ud af ulykken af sin gamle fostermoder. 
Endelig bliver han slået med sygdom af Nott, for hvilken han hel- 
bredes med bistand af hendes broder Jotunokse, der dræber sin 
egen søster for at få Torbjorg til ægte, men så bliver han natur- 
ligvis selv dræbt, og dermed er troldpakket udryddet. Til slutning 
lykkes det Ali at redde Hla9ger8r, der af en konge er bleven domt 
til døden som troldkvinde; så giftes hun med den samme konge. 
Sagaen er temlig ubetydelig og fra omkr. 1400. Men den er så at 
sige mere national i sit indhold end de fleste andre. Den er helt 
og holdent opdigtet, og motiverne hæntede viden om. Jfr. i øvrigt 
O. Jiriczek i den ovf. citerede afhdl. 17 — 22. 

Dåmustasaga i AM 557, 4®. Sagaens indhold er ovf. refe- 
reret under rimerne (s. 59 — 60). 

Diniissaga dramblåta i AM 575 a, 4^ Den første del er 
ovf. (s. 60) refereret under rimerne. Disse slutter med konge- 
datterens og hendes møers forvandling til krager. De reddes — 
fortsætter sagaen — ved en troldkyndig mands hjælp, ligesom Dinus 
på sin side af en mand ved navn Heremitas (!). Denne hjælper Di- 
nus og hans mænd og befrier dem for de horn, som de havde fået 
ved en trylledrik. Herefter driller de to kongeborn hinanden på 
flere måder. Det ender med, at Dinus skal holde bryllup med Fi- 
lotemia i hendes faders hal ; men også det berode på svig fra hen- 
des side. Heremitas bevirkede, at hun ikke fik sin svig sat igen- 
nem og Dinus sover hos Filotemia; fra nu af er hun knækket og 
erklærer til sin vrede fader, at hun herefter intet ondt vil gore Di- 
nus. Hendes fader samler en stor hær for at angribe Dinus, men 
Heremitas hjælper atter ved lutter ojenforblændelser, tvinger kongen 
til at falde tilfoje, og så ender det med et virkeligt, prægtigt bryl- 
lup. Heremitas viser sig — i en selvfortælling — at være en for- 
dreven indisk kongesonj Dinus hjælper ham nu tU at få sit rige 
igen. 

Flores saga ok sona hans findes i AM 343 a, 577, 586, 4^ 
En konge Flores i Tracia og Tartaria er en stor søkonge. Han 
kommer til kong Castus (-or) i Kartago, der har datteren Elena; 
Fleres ser hende, frier til hende, men får afslag og sejler bort ; han 

kommer snart igen, medens Castus er borte, erobrer borgen, tager 
Elena og fører hende bort med sig. Han tvinger hende til samleje 
og hun føder trillinger: Felix, Fenix og Ajax. Hun overlades nu 
med sine sonner til en margreve, hvor de behandles godt. Imidlertid 
er Castus kommen hjem ; da han erfarer det skete, samler han hær 
og får med sig en hertug Abel, der er opfostret hos ham; han og 
Elena har elsket hinanden. De kommer nu til margreven og efter en 
hæftig kamp bliver denne overvunden og hans borg brændt; Elena 
og hendes sonner føres bort. På tilbagevejen forliser det skib, 
hvorpå de alle er, og det øvrige mandskab sejler hjem. Fleres ægter 
en datter af Filip af Schwaben og får en datter Elena. Til denne 
bejler senere hertug Sintram i Fenidi, der har brødrene Reinald i 
Suså og Bertram i Segard ; han får imidlertid afslag, samler en stor 
hær og får bl. a. 3 dygtige riddere og kæmper med de mærkelige 
navne: Unus, Secundus og Tertius. Hæren kommer til Flores' 
borg; efter en voldsom kamp bliver de ankomne overvundne og 
fangne. Om natten fortæller fangerne med de mærkelige navne for 
tidsfordriv deres livshistorie, og det viser sig da, at de er brødre, 
Flores' trillingsonner, der på en mærkelig måde hver for sig er 
bleven reddede, da skibet forliste; De bliver alle benådede, lige- 
ledes ved deres mellemkomst hertugen, som nu ovenikøbet får 
Elena til ægte; de 3 brødre giftes også med dem, de har kær, og 
Ajax bliver konge i Kartago. Sagaen har lånt personer og mo- 
tiver allevegne fra, ikke mindst fra Didrikssaga, der også nævnes i 
slutningen, fra Placidussaga og så videre; mærk også »hertug 
Abel«. Det hele er som sædvanlig lutter digt. 

Geirards saga jarls findes ikke særskilt, men kun som en 
del af den udvidede bearbejdelse af Mågussaga (se ovf. 107); ind- 
holdet er det samme som i rimerne. 

Gibbons (Gibbeons) saga findes i AM 335, 529, 4<^, hvoraf 
det første ikke er yngre end c. 1400. Der var en konge i Frank- 
land, ved navn Vilhjålmr; han har hornene Gibbon (-eon) og Fe- 
rita. Gibbon bliver en dygtig ridder. En dag er han på jagt, for- 
følger en hjort og kommer endelig til et næs, hvor han ser et 
klæde på jorden; han træder derpå, men det hæver sig straks op 
og fører ham bort til en hal (i Grækenland), hvor alt ydes ham 
af usynlige hænder; han går i sæng og finder der en jomfru. De 
tales ved; hun hedder Grega og er kongens datter; hun har ladet 

ham bortføre og de fatter elskov til hinanden; han er dér et år. 
Men de lever ganske kysk. Dette er, som enhver ser, Partalope- 
historien om igen. Gibbon rejser så hjem og går engang atter 
på jagt; han træffer dværgen Asper^ der lader ham se den herlige 
Florentia i Indialand; han aflægger det løfte at ville vinde hende. 
Nu fortælles der vidt og bredt om ham, hvorledes Florentia be- 
handler ham og hvorledes han udfører forskellige bedrifter og idræts- 
prøver (lege ; harpespil) ; han overvinder landeværnsmanden Æsku- 
part. Endelig kommer han ved dværgens hjælp i sæng hos Floren- 
tia og besvangrer hende; hun føder en son, der opkaldes efter 
Æskupart. Men Grega bortfører atter Gibbon og nu bliver de gift; 
han bliver konge og han hersker i fred, men hjælper dog en at 
sine mænd til hans fædrenerige igen. Nu optræder den unge og 
voldsomme Æskupart og vil hævne den skam, der er overgået hans 
moder, og dræbe sin fader. De kæmper hidsigt, men forsones efter 
kampen. Æskupart bliver konge i Frankland. Hele dette væv er 
ubetydeligt og egenlig noget ulogisk sammensat. Alle mulige mo- 
tiver er her opdyngede; ojenforblændelser, dværgekunster og desl. 
spiller deri en betydelig rolle. Efterligninger og lån fra forskellige 
hold foruden fra Partalopasaga findes. 

Hrings saga ok Tryggva findes i AM 489, 586, 4^; ind- 
holdet er refereret under rimerne, se ovf. s. 52. 

Markolfs saga ok Sal6mons. Den saga, der herved 
menes, er så vidt vides, fuldstændig tabt, undtagen for så vidt som 
der i AM 696 III findes et blad deraf; i følge dette er Markolf en 
hovding og en af Salomons mænd. Hvad der ellers findes under 
titlen »Samtal Markolfs og Sal6mons« (i mange hdskrr.) har intet 
me.d denne saga at gore; det er gengivelse af en fremmed original 
og består kun af samtaler, hvor Markolf, der er den hæsligste og 
laveste skabning, overbyder sig selv med grove plumpheder. Det 
produkt vedkommer os ikke. 

Nitida saga hinnar frægu findes i AM 629, 4^ og fl. Ni- 
tida er en møkonge i Paris (jfr. atter Serena i Klåruss.), udstyret 
med alle herlige egenskaber. Hun er en god ven af dronning 
Egidia i Apulien, der har en son Hléskjoldr; denne slutter sig tro- 
fast til Nitida; de to foretager et tog til øen Visio, der tilhører 
troldmanden Vergilius; midt på øen er der en sø med en holm, 
hvor der findes mange underfulde stene, æbler og urter. Nitida 

får endel af disse stene, og ved t\jælp af dem redder hun sig ud 
af alle farer og undgår alle troldmandens rænker. Til hende bejler 
nu kong Inge, kong Hugons son i Miklagård; han har en søster 
Listalin. Så nævnes en konge i Indien Livorius og dennes søster 
Svialin; fremdeles er der 3 sonner af kong Soldan. Alle disse 
kommer til kort over for Nitida, der dels gækker dem, dels lader 
dem slå ilyæl, indtil resultatet bliver, at hun dog ægter Livorius, Hlé- 
skjoldr får Listalin og Inge Svialin. Vergilius spiller en noget under- 
ordnet og ynkelig rolle og forsvinder helt, hvad man ikke væntede; 
denne person er dårlig udnyttet af forf. Der findes genklange f. ex. 
fra Fridtjofssaga (Livorius er en hel vinter forklædt hos Nitida) osv. 
Sagan af Rémund keisarasyni ok Elinu kéngsdottur 
findes i AM 567 II (14. årh.), 570 b, 579 osv. Denne saga, der 
slutter sig nær til de franske riddersagaer, handler om kejser- 
sonnen Rémund i Saksland. Han overgår alle andre i boglig 
kunst, men navnlig i turnering. 12 kongesonner slutter sig til ham, 
deriblandt Berald af Frankrig. En gang dromte Rémund, at han 
var kommen til et herligt land, hvor han så en herlig hal og 
mange prægtige folk, deriblandt en underdejlig jomfru, til hvem 
han bliver viet i en kirke; de veksler ringe — så vågner han. 
Han har ringen på sin hånd (jfr. Skidarima). Han bliver meget 
betagen af drommen, lader male et livagtigt billede af hende (jfr. 
Trist, s.), som han stadig fører med sig. Engang blev han angreben 
af Tartarkongens son Oskupart (jfr. Gibbonssaga), der erklærede, 
at denne jomfru var hans elskede. De kæmper og Oskupart falder; 
men en stump jærn bliver siddende i Remunds hoved og Oskupart 
udtaler, for han dør, at den skal blive siddende dér og volde hans 
død, medmindre verdens skonneste jomfru kan helbrede ham. Nu 
kommer der pludselig en ukendt mand, der kalder sigViSforull og 
slutter sig til Rémund ; de to og Berald rejser ud og kommer efter 
endel æventyr, der i og for sig godt kunde undværes for sammen- 
hængens skyld, til Indien, hvor Rémund træffer kongedatteren Elina, 
der viser sig at være drommens jomfru. De fatter straks kærlighed 
til hinanden og hun helbreder ham. Til gengæld hjælper han til at 
overvinde Siciliens konge Giraldus, der er kommen for at bejle. 
Derpå rejser Rémund hjem og Elina skal vænte på ham i 3 år. 
Der finder nu en vældig kamp sted med Tartarkongen og hed- 
ninge; Rémund vinder en glimrende sejr. Han ægter Elina efter 

de 3 år. ViSforulI viser sig at være en kongeson, sendt ud af 
Elina; også han holder bryllup. Der er i denne lange saga en 
overordenlig vidtløftighed i skildringer og ophobning af begiven- 
heder; det er som forf. aldrig kunde få nok. Flere af de fortalte be- 
givenheder kunde, som bemærket, særdeles godt undværes; f. ex. at 
Rosamunda, en kongedatter i Afrika, forelsker sig hæftig i den syge 
Re mund, og da han ikke vil genelske hende, anklager hun ham 
for at have forført hende, men dette fører ikke til andet end de 
ligegyldigste kampe. Sagaen er stærkt påvirket af Eliss., Didrikss., 
Måguss. og fl. Den må stamme fra den sidste halvdel af det 14. årh. 

Sagan af Sålus ok Nikan6r findes i AM 343 a, 4<>, 162 
c, fol. Æmnet er refereret ovf. under rimerne (s. 59). Sagaen er 
udg. i Fj6rar riddarasogur Rvik 1852. Den hører til de mindre 
interessante. 

Sagan af Sigurd itot findes i Sth. 7 fol. mbr. Indholdet er 
ovf. refereret under rimerne (s. 53—64). 

Sagan af SigurSi turnara findes i Sth. 7, fol. Sigurd, 
kong Vilhjålms son i Frankrig, er udmærket dygtig i alle boglige 
kunster og idrætter, fremfor alt i turniment; deraf hans tilnavn. 
Han drager ud på tog og kommer til kong Valdemar i Grækenland ; 
han sejler med prægtige skibe til byen (jfr. Sigurd jorsalfar); han 
bliver vel modtagen, men kalder sig Asmund. Hermod greve af 
Spanien kommer og tilbyder turniment. Sigurd overvinder ham på 
det glansfuldeste og drager atter på vikingetog, efter først at have 
truffet kongens datter, som han indtil da intet havde vidst om. 
Han sover hos hende hele to vintre. Endelig får kongens skat- 
mester nys om sagen og fortæller kongen den. Nu efterstræbes 
Sigurd ganske som Torstein dromund i Grettiss. og undslipper på 
lignende måde; endelig tvinger han kongen til at give sit minde 
til ægteskab med datteren, efter at han har åbenbaret, hvem 
han er. 

Sagan af Sigurdi pogla findes i AM 162, fol, 567 XX, 4« og 
11., udg. i Rvik 1883. Jfr. O. Jinczek i Zs. f. deut. Phil. XXVI, 10 
—11. 23. 24—25; Kolbing: Zs. f. vergl. litt. gesch. N. F. X, 381 ff. 
Kong Hlodver har 3 sonner: Halfdan, Vilhjålmr og SigurSr; denne 
sidste vokser op, tavs som Helge og får sit tilnavn deraf; han er 
lidet elsket af sin fader og bliver derfor opdraget hos jarlen Nere, 
der har en son Randverr; han bliver Sigurds fostbroder. I Frankrig 

hersker Sedentiana, en datter af Fiores og Blankinfliir. Hun er 
overmodig og behandler alle bejlere ilde. Halfdan og Vilhjålmr går 
på vikingetog. Halfdan mishandler engang et dværgebarn og for- 
bandes, han skal til hævn lide alt ondt. Han bejler til Sedentiana, 
men han og broderen behandles på det hånligste og værste (legem- 
lige Udelser). Imidlertid vokser Sigurd sig stor og stærk. Han 
drager ud på æventyr, redder en løve af en drages klør, har kampe 
med troldkvinder, giver dem liv og får udmærkede kostbarheder af 
dem (naturstene, der bevirker forandringer i udseende osv.), så går 
han på vikingetog og har kampe; efterhånden bliver fostbrødrene 
4 (der tilsidst alle får hver sin kongedatter). Endelig begiver Si- 
gurd sig til Frankrig for at afstraffe Sedentiana, men det går lige- 
ledes ham ilde. Hun har nemlig også en natursten; Sigurd får en 
dværg til at stjæle den fra hende, og han får hende lokket bort 
fra hallen, og nu må hun, der for var så stolt, finde sig i, for at 
redde sit liv, at først en svinehyrde, så en led dværg og en jætte 
ligger hos hende ; ellers vilde hun være død af kulde og elendighed. 
Men det er naturligvis Sigurd selv i forskellige skikkelser, der ved 
hjælp af sine naturstene kan give sig det udseende han vil, og det 
hele foregår i hendes egen have; hun føder en son, som hedder 
Fleres. Nu går der mange år og endelig kommer Sigurd med sine 
brødre; nu er Sedentiana bleven spag og modtager dem med storste 
glæde. Men hun må dog finde sig i, i hele skarens nærværelse at 
høre, hvad der er vederfaret hende; hun er ved at segne i 
jorden af skam. Så forklarer Sigurd det hele og han ægter 
hende til slutning. Der er endnu flere, ganske overflødige bedrifter. 
Sagaen er i det hele vel sammenhængende, men den er meget vidt- 
løftig og indeholder ulidelig lange skildringer og en unødvendig op- 
hobning af motiver og begivenheder af den bekendteste art. Ingen 
saga forbinder i samme grad som denne Fornaldarsaga- og ridder- 
sagamotiver på engang. Der er enkelte gode ting deri og tilløb til 
karakterskildriijger, men det bliver heller ikke til mere. 

Sagan af Sigrgar8i frækna findes i AM 656 a, 4^ Jfr. 
O. Jinczeks citerede afhdl. s. 15 — 16 24. Kong RikarSr i Garde- 
rige er gift med Silven; de har sonnen Sigrgard d. tapre; han 
besidder alle idrætter, men er meget kvindekær; han har fost- 
brødrene Hogne og Sigmund, sonner af bonden Gustolf og hans 
hustru Gerd (jfr. Bosasaga). De dræber rådgiveren, den onde Ulf, 

og bliver gjort fredløse. I Tartariet hersker kong Hergeir, der med 
sin første hustru, der er tidlig død, har 3 døtre: Ingibjorg, Sign^, 
Hildr. Han gifter sig anden gang med en kvinde, ingen kender (en 
trold); hun har to brødre; da de 2 yngste kongedøtre ikke vilde 
gifte sig med disse, forvandler dronningen dem henholdsvis til en 
so og et føl og »pålægger« den ældste, Ingibjorg, der har frarådet 
giftermålene, at hun skal blive ond og troløs mod mænd og aldrig 
blive anderledes, for end et æg, der tilhører hende selv, sprænges 
i hendes (Ingibjorgs) eget næsebor (!). Dronningen dræber kongen 
og forsvinder med sine brødre. Sigrgard kommer nu til Ingibjorg, 
der er bleven dronning, og frier til hende; hun modtager ham først 
med venlighed, men behandler ham tilsidst -hånligt, og han drager 
bort. Han kommer igen, forklædt som købmand, har et klæde, 
der svæver i luften og vil bortføre hende, men hun er lige så klog 
som han, og han lider atter kun skam og vanære. Han drager så 
på vikingetog, får to mænd ombord, Hor3r hardstjelr og Velstigandi 
(jfr. Hjalmtérss.), der hjælper ham. Det er brødrene Hogne og Sig- 
mund. Der fortælles videre om søkampe og især om, hvorledes de 
udfører de arbejder, som Ingibjorg pålægger dem til straf for, at 
»Knud« — det er Sigrgard, der har dræbt en mand af det navn 
og antaget hans skikkelse og siger, at han har dræbt Sigrgard — 
har dræbt »Sigrgard«, men alle disse arbejder går ud på at frelse 
hende og hendes søstre for trolddommen, hvilket naturligvis ende- 
lig lykkes, og det ender med et bryllup mellem alle 3 par hoved- 
personer. Denne stemodersaga er, som man ser, nærmest be- 
slægtet med Fornaldarsagaerne og er stærkt påvirket af dem ; også 
hjemlige forhold skinner igennem (boldlege osv.). Alt i alt er den 
en af de bedste og læseværdigste. 

Valdemarssaga, i AM 689 c, 4<^; udg. i Fj6rar riddarasogur 
jfr. O. Jiriczeks anf. afhdl. s. 9. Det er en ubetydelig saga, der 
tildels slutter sig til Fornaldars., for så vidt som den både er en 
jætte- og stemodersaga; den er dog af en noget ejendommelig art. 
Kong Filippus i Saksland har to born, Valdemar og Marmoria; 
denne bliver bortført af en grib; Valdemar aflægger det løfte at 
finde hende. Han drager ud og kommer til Riseland, hvor han 
træffer en smuk risedatter; hos denne er han om vinteren og 
med hendes hjælp lykkes det at finde søsteren. Liipa, kong Ari- 
starkus' dronning i Riseland, havde bortført Marmoria, for at hun 

skulde ægte hendes steson Blåbus; denne har søsteren Florida. 
Valdemar får Marmoria og Florida i sin magt og senere Blåbus, 
efter at have kæmpet med ham. Det ender så med, at Blåbus får 
Marmoria og Valdemar Florida; den konne risedatter ægtes af 
Aristarkus, da Lupa er bleven dræbt af en troldkvinde under en 
kamp. 

Vilhjålms saga sj63s findes i AM 343 a, 548, 4^ Jfr. 
O. Jiriczeks anf. afhdl. 6 — 8. 9, og Zs. f. deut. Phil. III, Isl. gåtur, 
pulur osv. VI, 109—10. Indholdet er en meget broget blanding af 
alle mulige motiver, lånte allesteds fra. Hovedpersonen er en løve- 
ridder, der har kampe og farlige rejser; der forekommer de æven- 
tyrligste navne, samt andre, lånte fra historiske sagaer (en Dixin 
ræ8isma8r), Fornaldarsagaer, Didrikss , Karlams. osv. Det er en 
af de dummeste og mindst tiltalende kompositioner og sikkert en 
af de alleryngste. Kong Rikarflr i England har sonnen Vilhjålmr; 
kongen ser engang en smuk kvinde og vinder en guldring af hende 
i tavlspil, hvorpå hun forsvinder; han giver sin son ringen og for- 
svinder selv. Så har Vilhjålmr tavlkampe med en rise, der vil 
genvinde guldringen, men kommer stadig tilkort og må bøde med 
at hidskatfe forskellige kostbarheder. Endelig lykkes det ham dog 
at vinde, og nu er turen til ham at pålægge Vilhjålmr farefulde 
hværv. Inden 3 år skal han sige ham, hvem han er (et bekendt 
motiv) og navnene på de 90 trolde, der er samlede i hans hule. 
Vilhjålmr rejser bort, træffer en græsk kongeson; de bliver venner. 
Vilhjålmr kommer til Grækenland og træffer kongedatteren Astro- 
nomia (!); de fatter elskov til hinanden, og det er hende, der nu 
hjælper ham til at udføre, hvad han skal, og han frelser bl. a. sin 
fader, hvorom der er en lang og æventyrlig fortælling. Just som 
han kommer tilbage, er Astronomia sammen med sin broder efter 
en hæftig kamp bleven ført bort af Erkiiles af Ermland, der vil 
ægte hende. Brylluppet skal lige til at stå, men da kommer en 
risefyrste for at bejle til hans søster Fulgida (dette navn endnu en 
gang). Atter en voldsom kamp, og nu kommer Vilhjålmr til i 
rette tid. Han bytter navn og udseende med en mand Sj65r (deraf 
tilnavnet), der selv ikke kan se menneskeblod, og kæmper drabelig. 
Det ender med fuldstændig sejr. Vilhjålmr ægter Astronomia osv., 
drager til England og kommer i sidste ojeblik til hulen, får trolde- 
navnene at høre og opramser dem alle sammen; remsen er trykt i 

Jiriczeks afhdi., den er versificeret. Der er til slutning endnu flere 
kampe af den sædvanlige art. 

Vilmundar saga viSutan findes i AM 343 a, 677, 4®, udg. 
i Rvik 1878. Det er en temlig ubetydelig saga og en stærk efter- 
ligning af Halfdan Eysteinssons saga. Kong Visivald i Garderige 
har en son Hjarrande hvi8a, der bliver konge og en stor krigsmand, 
og døtrene Soley og GuUbrå. Engang kommer en mand Dlfr ilt-eitt 
(»lutter ondskab«) for at fri til S6Iey, men hun køber en irsk træl 
Kolr kroppinbakr til at dræbe ham mod det løfte at gifte sig med 
trællen. Han dræber Dlfr, men hun, der naturligvis ikke vil gifte 
sig med en træl, skifter udseende med sin tjænestekvinde, Osku- 
buska, som bliver Kols hustru; han gor hende og 6 andre frugt- 
sommelige, hvorpå han og den foregivne Soley flygter bort. En 
bonde, Svi8i (jfr. B6sas.), har en son Vilmund, der på grund af 
sit sære væsen kaldes vidutan (»for sig selv«, »uden for det hele«). 
Han træffer sammen med den rigtige S6ley, og der opstår mellem 
dem et forhold, der ligner det mellem Halfdan og Ingibjorg. Vil- 
mund bliver Hjarrandes gode ven og fostbroder, men efter at han 
i en kamp har slået (den falske) S61ey ihjæl, bliver han gjort fred- 
løs af hendes fader. Alt bliver dog godt. Den rigtige Soley træder 
frem, og hun bliver gift med Vilmund, der bliver hertug over en 
del af Garderige. Efter at Buris fra Blokkumannaland har bejlet 
til GuUbrå, fået afslag og er fældet i en kamp, kommer Godfreyr 
fra Galizien og bejler til hende, og med ham bliver hun gift; Hjar- 
rande ægter hans søster Rikisia til gengæld. 

Haralds saga Hringsbana findes nu ikke i sin oprindelige 
skikkelse, men omdannet til rimer; disse er imidlertid yngre end 
den tid, vi her har med at gore. Den saga, der nu haves, f. ex. 
i AM 298, 4^ (pap.), er ganske sikkert af yngre oprindelse. An- 
gående indholdet af rimerne henvises til Kolbings Beitråge. 

|>jalar-J6ns saga ok Eiriks forvitna, i Sth. 6, 4^ mbr., 
udg. i Reykjavik 1857. Kong Vilhjålmr i Frankrig har en son Ei- 
rikr, der er megeli dygtig og som udmærker sig på vikingetog. 
Der kommer engang til kongen en underlig mand, der kalder sig 
Gestr og opholder sig hos ham om vinteren; han har banet en vej 
over et hojt Qæld med forskellige redskaber, deriblandt et, der 
ligner en fil (J;d7, deraf tilnavnet). Han hed i virkeligheden Jon 
og var en son af kong Svipdag i Garderige ; denne var bleven over- 



124 

falden og dræbt af en jarl RoSberl, der bemægligede sig riget og 
som vilde ægte enken og senere Jons søster, den dejlige Marsilia: 
ban vil dræbe Jon, men denne flygter (her er motivet fra Volsunga- 
saga med Sigmund og ulvinden lånt). Jon viser Erik, der, fordi 
han vilde se alle Jons ejendomme, kaldtes den nysgærrige, et bil- 
lede af sin søster, og Erik aflægger det løfte at ville ægte hende. 
De to rejser til Holmgård, og ved Jons hjælp — han er noget af 
en troldmand — lykkes det at overvinde aUe farer og bortføre Jons 
moder og søster tillige med nogle af jarlens kostbarheder. Så ægter 
Erik Marsilia, og der foretages et hævntog til Garderige. Ro8bert 
fældes og Jon bliver konge i sit fædrenerige og ægter »hovedkong- 
ens« datter. Både han og Erik lader sig døbe. Det hele er ikke 
ilde fortalt, men der er fuldt op af lånte motiver. 

Jons saga leikara, findes i AM 174, fol., 588 f., 4*^. Det 
er en temlig ubetydelig saga om en fyrsteson J6n, der drager ud 
på æventyr og kommer til en borg, hvor han dræber en vældig 
drage og vinder kongedatterens elskov, der straks hengiver sig til 
ham; de oplever derved en pinlig situation, udaf hvilken de reddes 
ved, at der råbes aliarm i anledning af en ulv, der skal fanges. 
Borgfyrstens hustru har under et krigstog været sin mand utro og 
fået to sonner (tvillinger) med en hirdmand ; denne er bleven dræbt 
og sonnerne gjort enojede, hver dag må de bære deres faders 
hoved frem for deres moder. Jon redder ulven, der viser sig at være 
en forgjort kongeson, ægter kongens datter og får kongen til at 
holde op med at behandle sin dronning så grusomt. Sagaen er 
temlig ung, men der er formodning for, at den er omarbejdet, efter 
som rimerne har endel afvigelser, der tyder på en ældre og bedre 
sagaform. ^) 

I AM 567 XXVI, 4^ findes et blad, der er vanskeligt at læse, 
hvorpå der skal stå noget om en Grega fra Bretland, der, ifølge 
Arnes egen vedtegning, drager ud for at opsøge sin broder, frelser 
en løve af drageklør og hjælper en dreng. Hvis dette er rigtigt, 
hører denne saga til de her behandlede og har været af lignende art. 

I AM 577, 4® findes et defekt æventyr om en bondeson, 
der drager til en konges hird, efter at hans fader har givet ham 
gode råd. Kongen har to døtre. Bondesonnen giver det udseende 



') I Gesta Rom. k. 66 findes ligheder med sagaen. 

af, at han vil forføre den ene, nærmest blot for at stille et par 
venner i hirden på prøve; men her afbryder brudstykket. 

Tabte sagaer er sagaen om |>6rir håleggr, Grimr ok 
Hjålmarr, Ulfham, Illuge eldhusgode, Ormarr, Olver 
Håkonarson, Sigurd Fornason, Andre, Måbil, Reinallr — 
hvorom der haves rimer. Enkelte af disse er behandlede ovenfor; 
de andre falder udenfor vor periode. Det er vel muligt, at der i 
enkelte tilfælde ikke har eksisteret nogen skreven, til grund for 
rimerne liggende saga. Disse kan selv være helt opdigtede af for- 
fatteren eller byggede over en mundtlig fortalt saga (æventyr). Det 
samme gælder et æventyr om Jo nat as, der findes i Jonatasrimur, 
etslags Samson* Dalila-æmne — rimerne er meget unge — og om 
Skogarkristr (rimerne herover også meget unge; om en bonde- 
kone og en præst i Tyskland ; hun skrifter for et væsen, der kalder 
sig Skov-Kristus; æmnet er slibrigt; jfr. Digtn. på Isl. 306— 7) i). 



Hvad der i øvrigt kan henføres til denne periode af mere ori- 
ginale frembringelser i andre grene af litteraturen, er så godt som 
intet. Hvad der eksisterede i forvejen, afskrev man og bearbejdede 
det, for så vidt som det lod sig gore. Hverken sprogvidenskab 
eller lovgivning har noget selvstændigt at opvise. Hvad teologi 
angår, har vi hovedsagelig kun det gamle. Noget nyt er der må- 
ske kommet til, f. ex. noget af det. der findes i AM 626 4^ (en for- 
klaring til Fadervor, om synd og syndsforladelse og forskellige ånde- 
lige betragtninger; jfr. 668, 696), 660 b (prædikener), 667 X (ét 
blad med en oversættelse af Johannes' åbenbaring), XIX (Jesu livs- 
historie), 672 (håndbog for præster m. m., jfr. 684). Der findes en- 
del såkaldte lægebøger (AM 434 d, 8^), der går over til et slags 
trolddomsbøger {galdrakver\ skrevne tildels med latinske ord ind 
imellem, og enkelte ord med lonskrift, f. ex. 435, 8^; det hele fik 



^) Til alt det foranstående tilfojes, at en t)åttr om Gunnar keldugniips- 
fi'fl og den såkaldte Blomstrvallasaga umulig kan henregnes til den 
her behandlede oldlitteratur. 

således et vist mystisk præg, så at det er let at forstå, at den- 
slags bøger kunde blive farlige i en tid som hekseprocessernes. 
Man beskæftigede sig også med de gamle runer og runetegn (se 
f. ex. 461, 12**) og lign. Af en særlig betydning er runeremsen i 
687 d, 461, 12 <> og fl., udg. sidst i Wimmers Runenschrift 281— 
87. — Mere af kulturhistorisk end litterærhistorisk art er de så- 
kaldte Minna forsagnir (formularer for mindebægre, ofte rytmisk 
bevægede), der findes f. ex. i 685 a, 4^. 



Fælles register. 

[Det første hind er ikke særlig betegnet]. 

Årni langi II 105 

Åsgrimr Ketilsson II 76 

Atli litli 641 

Brusi Hallason 529 

Dagfinnr Guålaugsson II 106 

Egill Skallagrimsson 481—503 

Eilifr GoAriinarson 548 — 49 

Eilifr Kiilnasveinn II 119 

Eilifr Snorrason Il 168 

Einarr Gilsson III 13—14 

Erpr lutandi 417 

Eyjolfr dåciaskåld 566—67 

Eyjélfr Briinason II 170 

Eyjolfr Valgerciarson 529 

Eysteinn Asgrimsson III 9 — 13 

Eysteinn Valdason 530 

Eyvindr Finnsson 453 — 63 

Fieinn Hjorsson 417 

Gamli gnævadarskåld 530 

Gamli kanoki U 116-18 

Gestr Oddleifsson 516—17 

Gestr férhallasoji 509 

Gisi lllugason II 55-59 

Glsli Sursson 475-76. 517—19 

Gi'sli forgautsson 508—09 

Gissurr forvaldsson II 93 — 94 

Gliimr (Viga-) Eyjolfsson 528 

Glumr Geirason 534—37 

Godmundr Solmundarson 526 

Go|)l)Ormr sindri 447—49 

Grani 634-35 

Grani Hallbjarnarson II 105 

Grettir 521—24 

Grimkell godi 479 

Grimr Droplaugarson 529 

Grimr Hjaltason II 166—67 

Grimr Holmsteinsson II 875 — 76 

Griss Sæmingsson 527 

Gu(^brandr II 167 

GutMeifr Guålaugsson 509 

Guamundr skåldstikill Il 106 

Gutoundr Åsbjarnarson II 136 

Gudmundr Galtason Il 168 

Gudmundr Oddsson II 90—91 

Gudmundr Svertingsson Il 91 

Gunnarr Il 136 

Gunnarr Håmundarson 477 

Gunnlaugr ormstunga 569 — 72 

Gunnlaugr munkr Leifsson II 403 — 14 

Guttormr Helgason II 94—95 

Hafliai 464 

Hakon gode 463 

Hallar-Steinn II 107—09 

Hallbjorn hali U 76-77 

Halibjorn Oddsson 479 

Halldorr skvaldri II 60-61 

Halldérr Rannveigarson 466 

Halldorr ékristni 567 

Hallfredr vandrædaskåld 556 — 66 

Halli berserkr 464. 512 

Halli stircii 638—39 

Hallr munkr II 105 

Hallr se Skåldhallr 

Hallr Snorrason Il 76 

Hallr f orarinsson II 35. 165 

Hallsteinn f engilsson 529 

Hallvardr Håreksblesi 614—15 

Haraldr hardrådi 467—69 

Haraldr hårfagri 425—26 

Hårekr i fjottu 466 

Håsteinn Hromundarson 525 — 26 

Haukr Valdisarson II 109—11 

Håvardr halti 519 

Heinrekr II 169 

Helgi Åsbjarnarson 529 

Helgi djr 478 

Helgi trausti 478 

Hildr Hrolfsdottir 449 

Hjortr 630 

Holmgongu-Bersi 616 — 16 

Hrafn hnitfirdingr 6^7 

Hrafn Sveinbjarnarson II 170 

Hrafn Onundarson 672-73 

Hrafnkell fordarson (Skåldhrafn) II 170 

Hreiåarr heimski 641 

Hrolfr i Skålmarnesi. . H 64 140. 165 

Hromundr halti 525—26 

Hvannar-Kalfr 554 

Hordr Grimkelsson 479 

Hoskuldr blindi U 105 

Illugi Bryndælaskåld 634 

Ingimarr af Aski Il 29 

Ingjaldr Geirmundarson Il 92 — 93 

Ingolfr fagri 526 

Ivarr Ingimundarson II 59 — 60 

Ivarr Kålfsson II 105 

Jåtgeirr Torfason II 91-92 

Jon forvaldsson II 135 

Jon hestr, holt II 884 

Jon Pålsson III 16—16 

Jon Egilsson murti II 106 

Joiunn skaldmær 451 

Jokull Bårdarson 526-27 

Kålfr (V) .... II 171 og m 18. 40—41 

Kålfr Månason 642 

Kali Sæbjarnarson 470 

Kari Solmundarson 464. 477 

Karl rau6i 528 

Karl åboti Jonsson II 386—94 

KetiU ripr 472 

Klaufi 528 

Ivlæingr forsteinsson II 166 

Kolbeinn Tumason II 118—19 

Kolgrimr litli 620 

Kolli enn pnidi II 75 

Kormåkr 537-42 

Kveldiilfr 449. 475 

Leidolfr 530 

Leiknir berserkr 464. 512. 

Ljotr Sumarlidason II 105 

Ljotr forbjarnarson 509 

Loptr Guttormsson III 21—23 

Magnus berfættr II 27 

^lagniis godi 466 — 67 

Magnus foråarson Il 135 

Mani II 75-76 

Markus Skeggjason II 50—53 

Markus Stefånsson 11 105 

Modolfr 477 

Nefari II 29 

Nikolas åboti Bergsson . . 11 116. 948 

Njåll 469—70. 476 

Oddi litli Gliimsson II 165—66 

Oddr breidfirdingr 512 

Oddr kikinaskåld 627 

Oddr omagaskåld 524 

Oddr munkr Snorrason . . 11 394—403 

Olåfr bjarnylr 520 

Olåfr helgi 464—66 

Olåfr Brynjolfsson II 136 

Olåfr Herdisarson 11 105 

Olåfr Leggsson II 94 

Olåfr Tryggvason 464 

Olåfr fordarson . . 11 95-98. 930-37 

Ormr barreyjarskåld 530 

Ormr Jonsson II 168-69 

Ormr Steinl)6rsson 530 

Orækja Snorrason II 105 

Ospakr Gliimsson 524 

Påll |)orsteinsson 11 169 

Ragnarr lodbrok 416 

Refr (Hofgarda-) 612-14 

Rodgeirr Åflason 11 105 

Riinolfr Il 105 

Riinolfr Ketilsson II 170 

Rognvaldr kali Il 32-40 

Sigmundr ongull Il 45 

Sigmundr Lambason 477 

Sign^ Valbrandsdottir 479 

Sigurdr hviti 472 

Sigurdr jorsalafari 11 28 

Sigurdr skrauti 11 105 

Sigurår slembir II 28 

Sigvatr Egilsson II 105 

Sigvatr Sturluson 11 169 

Sigvatr fordarson 590-612 

Skåldhallr II 95 

Skåldhelgi 504 

Skåldtorfa 577 

Skåld-forir II 119-20 

Skallagrimr 475 

Skapti f oroddsson 554- 55 

Skarphedinn 477 

Skraut-Oddr 512-13 

Skuli lUugason 642 

Skiili f orsteinsson 567—69 

Sneglu-Halli 635-37 

Snorri godi 512 

Snorri Båråarson II 170 

Snorri Biitsson II 105 

